CELEX: 32010D0606
Language: fi
Date: 2010-02-26 00:00:00
Title: 2010/606/EU: Komission päätös, annettu 26 päivänä helmikuuta 2010 , valtiontuesta C 9/09 (ex NN 49/08; NN 50/08 ja NN 45/08), jonka Belgian kuningaskunta, Ranskan tasavalta ja Luxemburgin suurherttuakunta ovat myöntäneet Dexia SA:n hyväksi (tiedoksiannettu numerolla K(2010) 1180)  ETA:n kannalta merkityksellinen teksti

19.10.2010   
            
            
               FI
            
            
               Euroopan unionin virallinen lehti
            
            
               L 274/54
            
         KOMISSION PÄÄTÖS,
   annettu 26 päivänä helmikuuta 2010,
   valtiontuesta C 9/09 (ex NN 49/08; NN 50/08 ja NN 45/08), jonka Belgian kuningaskunta, Ranskan tasavalta ja Luxemburgin suurherttuakunta ovat myöntäneet Dexia SA:n hyväksi
   (tiedoksiannettu numerolla K(2010) 1180)
   (Ainoastaan ranskankielinen teksti on todistusvoimainen)
   (ETA:n kannalta merkityksellinen teksti)
   (2010/606/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 108 artiklan 2 kohdan ensimmäisen alakohdan,
   ottaa huomioon Euroopan talousalueesta tehdyn sopimuksen ja erityisesti sen 62 artiklan 1 kohdan a alakohdan,
   on mainittujen artiklojen mukaisesti kehottanut asianomaisia esittämään huomautuksensa (1),
   sekä katsoo seuraavaa:
   I   MENETTELY
   
   1.1   HÄTÄTILANTEEN TUKITOIMENPITEET DEXIAN HYVÄKSI
   
   
               (1)
            
            
               Belgian, Ranskan ja Luxemburgin, jäljempänä ’asianomaiset jäsenvaltiot’, viranomaiset ilmoittivat 30 päivänä syyskuuta 2008 julkisesti tämän päätöksen 3.1 jaksossa kuvatun pääoman korotuksen, jäljempänä ’pääoman korotus’, täytäntöönpanosta. Asianomaiset jäsenvaltiot ilmoittivat 9 päivänä lokakuuta 2008 tämän päätöksen 3.2 jaksossa kuvatun takauksen, jäljempänä ’takaus’, täytäntöönpanosta.
            
         
               (2)
            
            
               Asianomaiset jäsenvaltiot ilmoittivat komissiolle 1 ja 2 päivänä lokakuuta 2008 saapuneeksi kirjatuissa tiedonannoissa toimenpiteistä, joihin ne olivat ryhtyneet pääoman korotuksen yhteydessä. Sen jälkeen komissio vastaanotti perustellut kirjeet, joissa selvitettiin asianomaisten jäsenvaltioiden pääoman korotuksen yhteydessä toteuttamien toimien kiireellisyyttä:
               
                           —
                        
                        
                           Belgian keskuspankin, jäljempänä ’BNB’, kirje, vastaanotettu 1 päivänä lokakuuta 2008,
                        
                     
                           —
                        
                        
                           Ranskan keskuspankin kirje, vastaanotettu 2 päivänä lokakuuta 2008,
                        
                     
                           —
                        
                        
                           Luxemburgin rahoituspalvelujen valvontaviranomaisen, jäljempänä ’CSSF’, kirje, vastaanotettu 10 päivänä lokakuuta 2008.
                        
                     
         
               (3)
            
            
               Asianomaiset jäsenvaltiot ilmoittivat 9, 13 ja 17 päivänä lokakuuta 2008 päivätyissä tiedonannoissaan komissiolle takauksen täytäntöönpanosta.
            
         
               (4)
            
            
               Asianomaiset jäsenvaltiot sitoutuivat 2, 13 ja 14 päivänä lokakuuta 2008 päivätyissä tiedonannoissaan esittämään komissiolle kuuden kuukauden kuluessa 3 päivästä lokakuuta 2008 Dexiaa koskevan rakenneuudistussuunnitelman, jossa otettiin huomioon 3 ja 9 päivänä lokakuuta 2008 toteutetut toimenpiteet.
            
         
               (5)
            
            
               BNB ilmoitti 8 ja 13 päivänä lokakuuta päivätyissä kirjeissään komissiolle maksuvalmiuden tukitoimesta (Liquidity Assistance, jäljempänä ’maksuvalmistuki’), jonka BNB toteutti Ranskan keskuspankin kanssa yhteistyössä Dexian väliaikaisten maksuvalmiusongelmien takia. BNB ilmoitti komissiolle tämän toimenpiteen puitteissa maksetut määrät.
            
         
               (6)
            
            
               Belgian ja Ranskan valtiot ilmoittivat 14 päivänä marraskuuta 2008 julkisesti Dexian tytäryhtiön Financial Security Assurancen (FSA) rahoitustuotteita koskevan takauksen, jäljempänä ’FSA-tukitoimenpide’, toteuttamisesta.
            
         1.2   KOMISSION ENSIMMÄINEN PÄÄTÖS: KOMISSIO EI VASTUSTA HÄTÄTILANTEEN TUKITOIMENPITEITÄ
   
   
               (7)
            
            
               Komissio päätti 19 päivänä marraskuuta 2008 (2) olla vastustamatta Dexialle myönnettyä maksuvalmiustukea ja sitä, että asianomaiset jäsenvaltiot takaavat osan Dexian veloista. Komissio katsoi, että toimenpiteet soveltuivat yhteismarkkinoille SEUT-sopimuksen 107 artiklan 3 kohdan b alakohdan nojalla (3) pelastamistukena vaikeuksissa olevalle yritykselle. Komissio antoi luvan toimenpiteiden toteuttamiseen 3 päivänä lokakuuta 2008 alkavan kuuden kuukauden jakson ajaksi ja ilmoitti, että kyseisen jakson päätyttyä komission olisi arvioitava tukea uudelleen rakenteellisena toimenpiteenä.
            
         
               (8)
            
            
               Lisäksi 19 päivänä marraskuuta 2008 annetussa päätöksessä nimenomaisesti säädettiin, että muita tukitoimenpiteitä tutkitaan erikseen myöhemmin annettavan päätöksen yhteydessä.
            
         1.3   KOLMANNEN OSAPUOLEN KANTELU DEXIAN SAAMAKSI OLETETUSTA VALTIONTUESTA
   
   
               (9)
            
            
               Komissio vastaanotti 6 päivänä marraskuuta 2008 kantelun Dexian saamasta sääntöjenvastaiseksi oletetusta valtiontuesta. Kantelun teki Dexia Banque Belgiquen, jäljempänä ’DBB’, kilpailija, ja se koski viranomaisten ja Dexian belgialaisten osakkeenomistajien merkitsemää kolmen miljardin euron pääoman korotusta sekä Belgian valtion Dexian eduksi pankkien välisille ja niihin rinnastettaville lainoille myöntämää takausta.
            
         
               (10)
            
            
               Komissio toimitti kanteluasiakirjan ja sen liitteiden ei-luottamuksellisen version Belgian viranomaisille 13 päivänä marraskuuta 2008 päivätyllä kirjeellä. Belgian viranomaiset esittivät komissiolle huomautuksensa kantelusta 19 päivänä marraskuuta 2008 päivätyssä kirjeessä.
            
         1.4   TOIMENPITEIDEN JATKAMINEN JA DEXIAN RAKENNEUUDISTUSSUUNNITELMA
   
   
               (11)
            
            
               Asianomaisten jäsenvaltioiden viranomaiset antoivat sitoumustensa mukaisesti komissiolle tiedoksi Dexian rakenneuudistussuunnitelman, jäljempänä ’alkuperäinen rakenneuudistussuunnitelma’, 16, 17 ja 18 päivänä helmikuuta 2009. Alkuperäistä rakenneuudistussuunnitelmaa koskevia lisätietoja toimitettiin 27 päivänä helmikuuta ja 3, 5, 6, 7, 8 ja 9 päivänä maaliskuuta 2009.
            
         
               (12)
            
            
               Lisäksi asianomaisten jäsenvaltioiden viranomaiset pyysivät alkuperäisen rakenneuudistussuunnitelman yhteydessä komissiolta lupaa jatkaa takausmekanismia takaussopimuksessa mainitun voimassaoloajan loppuun eli 31 päivään lokakuuta 2009 ja ylläpitää takauksen muita edullisempaa 25 peruspisteen tuottoa kuukautta lyhyempien obligaatioiden osalta. Komissiota pyydettiin niin ikään vahvistamaan, että mikäli takausta jatkettaisiin lokakuun 2009 jälkeiseksi ajaksi (aina lokakuuhun 2010), jatkamisen katsotaan soveltuvan sisämarkkinoille.
            
         
               (13)
            
            
               Toisaalta Belgian hallitus pyysi varmuuden vuoksi jatkoa Dexian mahdollisuudelle käyttää BNB:n maksuvalmiustukea 31 päivään lokakuuta 2009 saakka.
            
         
               (14)
            
            
               Belgian ja Ranskan hallitukset ilmoittivat lisäksi komissiolle 14 päivänä marraskuuta 2008 julkisesti ilmoitetun FSA-tukitoimenpiteen toteuttamisesta.
            
         1.5   KOMISSION TOINEN PÄÄTÖS: PÄÄTÖS MUODOLLISEN TUTKINTAMENETTELYN ALOITTAMISESTA
   
   
               (15)
            
            
               Komissio ilmoitti 13 päivänä maaliskuuta 2009 päivätyllä kirjeellä Belgian, Ranskan ja Luxemburgin viranomaisille päätöksestään aloittaa SEUT-sopimuksen 108 artiklan 2 kohdassa säädetty menettely kaikista Dexialle myönnetyistä tuista (4). Kirjeessä tarkennettiin kuitenkin, että FSA:n nopean myynnin mahdollistamiseksi komissio ei vastusta tiettyjä FSA-tukitoimenpiteeseen sisältyviä seikkoja, jotka katsotaan sisämarkkinoille soveltuviksi SEUT-sopimuksen 107 artiklan 3 kohdan b alakohdan nojalla. Kirjeessä täsmennettiin myös, että asianomaisten jäsenvaltioiden Dexialle 30 päivään lokakuuta 2009 asti myöntämä takaus voitiin katsoa sisämarkkinoille soveltuvaksi SEUT-sopimuksen 107 artiklan 3 kohdan b alakohdan nojalla siihen saakka, kun komissio tekee lopullisen päätöksen muodollisen tutkintamenettelyn päättämisestä.
            
         
               (16)
            
            
               Komission päätös menettelyn aloittamisesta julkaistiin Euroopan unionin virallisessa lehdessä. Komissio on kehottanut kaikkia asianomaisia esittämään huomautuksensa kyseisistä tuista (5).
            
         
               (17)
            
            
               Komissio ei ole vastaanottanut asianomaisilta huomautuksia tästä aiheesta.
            
         
               (18)
            
            
               FSA-toimenpiteeseen liittyvien kysymysten osalta (toimenpiteellä katettujen omaisuuserien arvostaminen ja toimenpiteestä perittävä palkkio) komissio on nojautunut sen kanssa sopimuksen tehneiden ulkopuolisten asiantuntijoiden (Oliver Wyman) tekniseen selvitykseen.
            
         1.6   KOMISSION KOLMAS PÄÄTÖS: TAKAUKSEN JATKAMINEN
   
   
               (19)
            
            
               Koska Dexian ja asianomaisten jäsenvaltioiden kesken tehty takaussopimus päättyi 31 päivänä lokakuuta 2009, asianomaiset jäsenvaltiot ilmoittivat komissiolle 27 päivänä lokakuuta 2009 takaussopimuksen jatkamisesta 28 päivään helmikuuta 2010 saakka tietyin mukautuksin. Takaussopimukseen tehtyjä mukautuksia koskevia tietoja toimitettiin komissiolle 10 päivänä syyskuuta sekä 8 ja 27 päivänä lokakuuta 2009.
            
         
               (20)
            
            
               Komissio antoi 30 päivänä lokakuuta 2009 antamassaan päätöksessä (6) luvan jatkaa takausta 28 päivään helmikuuta 2010 tai siihen saakka, kun komissio tekee päätöksen tukitoimenpiteiden ja Dexian rakenneuudistussuunnitelman soveltuvuudesta sisämarkkinoille, mikäli päätös tehdään ennen 28 päivää helmikuuta 2010. Komissio tarkensi päätöksessään, että alkuperäisessä rakenneuudistussuunnitelmassa ehdotettujen toimenpiteiden perusteella ei vielä tässä vaiheessa voitu ratkaista tuen soveltuvuutta sisämarkkinoille.
            
         1.7   DEXIAN RAKENNEUUDISTUSSUUNNITELMAN LISÄTOIMENPITEET
   
   
               (21)
            
            
               Asianomaiset jäsenvaltiot toimittivat komissiolle 9 päivänä helmikuuta 2010 päivätyssä ilmoituksessaan tietoja suunnitelluista lisätoimenpiteistä helmikuussa 2009 ilmoitetun alkuperäisen rakennesuunnitelman täydentämiseksi. Kaikki helmikuun 2009 ja helmikuun 2010 välillä ilmoitetut rakenneuudistustoimenpiteet muodostavat Dexian rakenneuudistussuunnitelman, jäljempänä ’rakenneuudistussuunnitelma’.
            
         
               (22)
            
            
               Belgian viranomaiset tiedottivat 10 päivänä helmikuuta 2010 päivätyssä ilmoituksessaan, että ne hyväksyvät esillä olevan päätöksen antamisen ranskaksi, jotta päätös saadaan aikaan mahdollisimman nopeasti.
            
         II   EDUNSAAJAN KUVAUS
   
   
               (23)
            
            
               Dexia on pankki- ja vakuutusalalla toimiva rahoituskonserni. Emoyhtiö Dexia SA on Belgian lain mukaisesti perustettu osakeyhtiö, joka noteerataan Pariisin Euronext-pörssissä ja Brysselin Euronext-pörssissä. Sen markkina-arvo oli 5,64 miljardia euroa 31 päivänä joulukuuta 2008. Se perustettiin vuonna 1996 Crédit Local de Francen ja Crédit communal de Belgiquen sulautuessa. Dexia on erikoistunut myöntämään lainoja paikallisyhteisöille, mutta sillä on myös 5,5 miljoonaa yksityisasiakasta pääasiassa Belgiassa sekä Turkissa paikallisen tytäryhtiönsä DenizBankin kautta.
            
         
               (24)
            
            
               Lokakuun 3 päivänä 2008 tapahtuneen pääoman korotuksen jälkeen Dexia SA:n suurimpien osakkeenomistajien osuudet ovat seuraavat:
               
                           Merkitsijän nimi
                        
                        
                           % ennen toimenpidettä
                        
                        
                           Merkinnän arvo (miljoonaa euroa)
                        
                        
                           % 31.12.2008
                        
                     
                           Belgian liittovaltion hallitus
                        
                        
                           —
                        
                        
                           1 000
                        
                        
                           5,73
                        
                     
                           Flanderin alue
                        
                        
                           —
                        
                        
                           500
                        
                        
                           2,87
                        
                     
                           Vallonian alue
                        
                        
                           —
                        
                        
                           350
                        
                        
                           2,01
                        
                     
                           Brysselin pääkaupunkialue
                        
                        
                           —
                        
                        
                           150
                        
                        
                           0,86
                        
                     
                           Holding Communal SA
                        
                        
                           17
                        
                        
                           500
                        
                        
                           14,34
                        
                     
                           Arcofin SCRL
                        
                        
                           18,08
                        
                        
                           350
                        
                        
                           13,92
                        
                     
                           Ethias
                        
                        
                           6,37
                        
                        
                           150
                        
                        
                           5,04
                        
                     
                           Ranskan valtio
                        
                        
                           —
                        
                        
                           1 000
                        
                        
                           5,73
                        
                     
                           CDC
                        
                        
                           11,89
                        
                        
                           1 710
                        
                        
                           17,61
                        
                     
                           CNP Assurances
                        
                        
                           2
                        
                        
                           288
                        
                        
                           2,97
                        
                     
                           Palkansaajat
                        
                        
                           3,92
                        
                        
                            
                        
                        
                           2,57
                        
                     
                           
                              Vapaasti vaihdettavat osakkeet
                           
                        
                        
                           40,74
                        
                        
                           —
                        
                        
                           26,86
                        
                     
         
               (25)
            
            
               Dexian organisaatioon kuuluvat holding-emoyhtiö (Dexia SA) ja yhteensä kolme operatiivista yksikköä Ranskassa (Dexia Crédit Local, jäljempänä ’DCL’), Belgiassa (jäljempänä ’DBB’) ja Luxemburgissa (Dexia Banque Internationale à Luxembourg, jäljempänä ’Dexia BIL’). Koko yhtymän tase oli 651 miljardia 31 päivänä joulukuuta 2008, ja sen kolmen operatiivisen yksikön taseet jakautuivat seuraavasti:
               
                           —
                        
                        
                           DCL: 414 miljardia euroa,
                        
                     
                           —
                        
                        
                           DBB: 263 miljardia euroa,
                        
                     
                           —
                        
                        
                           Dexia BIL: 67 miljardia euroa.
                        
                     
         
               (26)
            
            
               Yhtiön perustamisesta alkaen Dexian toiminta on jakautunut neljään pääosaamisalaan:
               
                           —
                        
                        
                           rahoituspalvelut julkiselle ja sitä lähellä olevalle sektorille (jäljempänä ’yhteisö- ja tukkupankkitoiminta’ tai ’PWB’): tämä osaamisala kattaa lainoituksen paikallisyhteisöille, hankerahoituksen ja Assured Guarantylle heinäkuussa 2009 myydyn DCL:n tytäryhtiön FSA:n erillistakaustoiminnan sekä obligaatioita ja lainavakuudellisia arvopapereita sisältävän salkun hallinnan ja hoitamisen (jäljempänä ’omaisuusvakuudelliset arvopaperit’ tai ’ABS’); suurta osaa näistä toiminnoista johtavat DCL ja sen kansainväliset tytäryhtiöt, lukuun ottamatta PWB:n Belgiassa tapahtuvaa toimintaa, joka kuuluu DBB:n alaan,
                        
                     
                           —
                        
                        
                           rahoituspalvelut yksityishenkilöille (jäljempänä ’vähittäis- ja liikepankkitoiminta’ tai ’RCB’): tämä osaamisala kattaa yksityishenkilöiden ja yritysten säästöt ja lainat Belgiassa, Turkissa, Slovakiassa ja Luxemburgissa sekä yksityispankkitoiminnan Luxemburgissa ja Belgiassa; näitä toimintoja johtavat DBB ja Dexia BIL sekä Turkin toimintojen osalta suoraan Dexia SA:n alainen tytäryhtiö DenizBank,
                        
                     
                           —
                        
                        
                           rahoitusmarkkinasijoittaminen (jäljempänä ’Treasury, Funding and Markets’ tai ’TFM’) kattaa kaikki rahoitusmarkkinasijoittamisen toimet, varainhallinnan (jäljempänä ’asset-liability management’ tai ’ALM’) ja kaupankäynnin Dexian omaan lukuun,
                        
                     
                           —
                        
                        
                           muut toiminnot kattavat omaisuudenhoitotoiminnan (koottu Dexia asset management -yhtiöön, jäljempänä ’Dexia AM’), sijoittajapalvelut (tarjoajana Dexian ja Banque royale du Canadan yhteinen tytäryhtiö RBC Dexia Investor Services, jäljempänä ’RBC Dexia IS’) ja konsernin vakuutustoiminnan Belgiassa, Ranskassa (Dexia Epargne Pension, jäljempänä ’DEP’), Turkissa ja Irlannissa.
                        
                     
         
               (27)
            
            
               Dexian perustamisesta syksyn 2008 kriisiin saakka Dexian toiminta erottui muiden eurooppalaisten liikepankkien toiminnasta seuraavien piirteiden johdosta:
               
                           —
                        
                        
                           ydinasiakaskuntana olivat paikallisyhteisöt, joille ovat ominaisia pienet luottomarginaalit ja suhteellisen pitkät laina-ajat,
                        
                     
                           —
                        
                        
                           enin osa lyhytaikaisesta rahoituksesta hankitaan pankkienvälisiltä markkinoilta ja rahamarkkinoilta pitkäaikaisiin tarkoituksiin (lainat paikallisille yhteisöille, hankerahoitus, obligaatiosalkku),
                        
                     
                           —
                        
                        
                           rahoituksen merkittävä riippuvuus epävakaista lähteistä, kuten pankkien välisistä markkinoista tai varainhankinnasta institutionaalisilta sijoittajilta,
                        
                     
                           —
                        
                        
                           toimintamarginaalia haetaan konsernin perinteisten toimintojen ulkopuolelta (paikallisyhteisöjen, yritysten ja yksityishenkilöiden rahoitus) muun muassa seuraavista:
                           
                                       i)
                                    
                                    
                                       erillistakaustoiminnasta liikkeeseenlaskijan ja takaajan välisen luottovakuutusyhtiön FSA:n kautta;
                                    
                                 
                                       ii)
                                    
                                    
                                       kaupankäynnistä omaan lukuun;
                                    
                                 
                                       iii)
                                    
                                    
                                       investoinneista omaan lukuun pääasiassa obligaatioista koostuvaan salkkuun, jonka arvoksi 31 päivänä joulukuuta 2008 arvioitiin 233 miljardia euroa (eli 36 % Dexian yhteenlasketusta taseesta kyseisenä ajankohtana);
                                    
                                 
                                       iv)
                                    
                                    
                                       johdannaistuotteiden ja strukturoitujen rahoitusvälineiden avulla.
                                    
                                 
                     
         
               (28)
            
            
               Näiden erityispiirteiden takia myös konsernin jälleenrahoitusprofiili on omalaatuinen, sillä suuressa osassa konsernia (pääasiassa DCL:ssä) on rakenteellinen rahoitustarve, joka täytetään muun muassa konsernin muista osista (pääosin DBB:stä ja Dexia BIL:stä) sekä raha-, joukkolaina- ja kiinnitystodistusmarkkinoilta saatavalla rahoituksella.
            
         
               (29)
            
            
               Kun Lehman Brothers -pankin joutuminen konkurssiin syyskuussa 2008 johti pankkien välisten markkinoiden ja kiinnitystodistusmarkkinoiden ehtymiseen, Dexiassa ilmeni voimakas lyhytaikaisen rahoituksen tarve, jonka suuruus oli [200–300] (7) miljardia euroa ([31–46] % konsernin koko taseesta 31.12.2008). Pankin tilanne paheni syys–lokakuussa 2008 sen altistuttua sen vastapuolina olleiden pankkien (amerikkalais-, irlantilais- ja islantilaispankit) ja valtioiden heikenneelle tilanteelle, Dexian hallussa suoraan olleiden tai tytäryhtiö FSA:n takaamien varallisuuserien arvonalennusten sekä konsernin hallussa olevien osakkeiden kurssiromahduksen vuoksi. Konsernin kirjaamat tappiot ja arvonalennukset olivat kaikkiaan 6,5 miljardia euroa 30 päivänä syyskuuta 2009 (31 päivänä joulukuuta 2008 ne olivat 5,9 miljardia euroa).
            
         
               (30)
            
            
               Lisätietoja Dexian vaikeuksiin johtaneista tapahtumista on 19 päivänä marraskuuta 2008, 13 päivänä maaliskuuta 2009 ja 30 päivänä lokakuuta 2009 annetuissa komission päätöksissä.
            
         
               (31)
            
            
               Konsernin uusi johto, joka nimitettiin 7 päivänä lokakuuta 2008, reagoi vaikeuksiin ottamalla käyttöön muutossuunnitelman, jonka tarkoituksena oli keskittää konsernin toiminta ydinosaamiseen (eli PWB- ja RCB-toimintaan) sekä kaventaa sen riskiprofiilia ja vähentää lyhytaikaisen rahoituksen tarvetta. Muutossuunnitelma käsitti pääasiassa seuraavia toimenpiteitä:
               
                           —
                        
                        
                           FSA:n erillistakaustoiminta myytiin Assured Guarantylle mutta FSA:n arvopaperisijoitukset jätettiin Dexiaan (8),
                        
                     
                           —
                        
                        
                           PWB:n kansainvälisten toimintojen mittakaavaa (eli DCL:n PWB-toimintaa Ranskan, Italian ja Espanjan ulkopuolella) supistettiin,
                        
                     
                           —
                        
                        
                           merkittävä osa joukkovelkakirjasalkusta ajettiin alas (158 miljardia euroa 31 päivänä joulukuuta 2008),
                        
                     
                           —
                        
                        
                           kaupankäynti TFM:n omaan lukuun keskeytettiin kokonaisuudessaan; ALM-toiminta ja rahoitusmarkkinatoiminnot sulautettiin uudeksi ”Group Center” -osa-alueeksi,
                        
                     
                           —
                        
                        
                           kustannusten karsintaohjelma.
                        
                     
         
               (32)
            
            
               Vuoden 2009 alussa tapahtuneen muutossuunnitelman käyttöönoton seurauksena Dexian tilanne parani, jolloin sen nettotulos oli 808 miljoonaa euroa voitollinen vuoden 2009 kolmella ensimmäisellä neljänneksellä.
            
         III   TUKITOIMENPITEIDEN KUVAUS
   
   3.1   PÄÄOMAN KOROTUS
   
   
               (33)
            
            
               Komissio viittaa 19 päivänä marraskuuta 2008 antamaansa päätökseen. Belgialaisten ja ranskalaisten osakkeenomistajien toteuttama pääoman korotus, jonka suuruus oli 6 miljardia euroa ja jossa merkittiin Dexia SA:n kantaosakkeita, saatiin päätökseen 3 päivänä lokakuuta 2008. Tämä uusmerkintäkorotus jakautui seuraavasti:
               
                           a)
                        
                        
                           Belgia:
                           
                                       —
                                    
                                    
                                       Belgian valtio sijoitti Dexia SA:han miljardi euroa,
                                    
                                 
                                       —
                                    
                                    
                                       Flanderin alue sijoitti Dexia SA:han 500 miljoonaa euroa,
                                    
                                 
                                       —
                                    
                                    
                                       Vallonian alue sijoitti Dexia SA:han 350 miljoonaa euroa,
                                    
                                 
                                       —
                                    
                                    
                                       Brysselin pääkaupunkialue sijoitti Dexia SA:han 150 miljoonaa euroa,
                                    
                                 
                                       —
                                    
                                    
                                       Holding Communal SA sijoitti Dexia SA:han 500 miljoonaa euroa,
                                    
                                 
                                       —
                                    
                                    
                                       Arcofin SCRL sijoitti Dexia SA:han 350 miljoonaa euroa,
                                    
                                 
                                       —
                                    
                                    
                                       Ethias sijoitti Dexia SA:han 150 miljoonaa euroa;
                                    
                                 
                     
                           b)
                        
                        
                           Ranska:
                           
                                       —
                                    
                                    
                                       Ranskan valtio sijoitti Dexia SA:han miljardi euroa. Osakeosuuden hallinta annettiin Ranskan valtion osakkuuksia hoitavalle virastolle (Agence des participations de l’État),
                                    
                                 
                                       —
                                    
                                    
                                       säästö- ja talletuskassakonserni Caisse des dépôts et consignations (CDC) sijoitti Dexia SA:han 1,71 miljardia euroa,
                                    
                                 
                                       —
                                    
                                    
                                       CNP Assurances sijoitti Dexia SA:han 288 miljoonaa euroa.
                                    
                                 
                     
         
               (34)
            
            
               Luxemburgin valtio puolestaan sitoutui syyskuussa 2008 sijoittamaan 376 miljoonaa euroa Dexia BIL -yhtiöön vaihtovelkakirjoina, jotka erääntyvät kolmen vuoden kuluttua. Velkakirjojen korko on 10 prosenttia vuodessa, ja niiden muuntaminen kantaosakkeiksi tapahtuu myöhemmin sovittavilla ehdoilla. Dexia ilmoitti helmikuussa 2010 ilmoitetussa rakenneuudistussuunnitelmassa luopuvansa lopullisesti Dexia BIL:n vaihtovelkakirjojen voitosta tämän päätöksen päiväyksestä lukien.
            
         3.2   JOUKKOVELKAKIRJAT KATTAVA TAKAUS
   
   
               (35)
            
            
               Asianomaisten jäsenvaltioiden Dexialle 9 päivänä lokakuuta 2008 myöntämästä joukkovelkakirjoja koskevasta takauksesta tehtiin päätös jo 19 päivänä marraskuuta 2008. Takaussopimuksen avulla kolme asianomaista jäsenvaltioita sitoutuivat takamaan yhteisvastuullisesti 9 päivästä lokakuuta 2008 aina 31 päivään lokakuuta 2009 Dexia SA:n, Dexia BIL:n, DCL:n ja DBB:n ottamat uudet, enintään kolmen vuoden kuluessa erääntyvät pankkien välisten markkinoiden ja institutionaalisten sijoittajien lainat ja joukkolainat. Takaus koski joukkovelkakirjoja alun perin enintään 150 miljardin euron arvosta ja jakautui siten, että Belgian osuus oli 60,5 prosenttia, Ranskan 36,5 prosenttia ja Luxemburgin 3 prosenttia.
            
         
               (36)
            
            
               Edellä mainitussa 19 päivänä marraskuuta 2008 annetussa päätöksessään komissio hyväksyi takauksen hätätilanteen pelastustoimenpiteenä kuuden kuukauden ajaksi sen käyttöönotosta lukien. Koska asianomaiset kolme jäsenvaltiota toimittivat komissiolle edunsaajan rakenneuudistussuunnitelman antamiensa sitoumuksien mukaisesti, voimassaoloaikaa jatkettiin automaattisesti siihen saakka, kun komissio antaa päätöksensä rakenneuudistussuunnitelmasta.
            
         
               (37)
            
            
               Koska Dexian ja asianomaisten jäsenvaltioiden kesken tehty takaussopimus kuitenkin päättyi 31 päivänä lokakuuta 2009, nämä ilmoittivat komissiolle 27 päivänä lokakuuta 2009 takaussopimuksen jatkamisesta 28 päivään helmikuuta 2010 saakka tietyin mukautuksin.
            
         
               (38)
            
            
               Asianomaisten jäsenvaltioiden ja Dexian kesken 9 päivänä lokakuuta 2008 tehdyn alkuperäisen takauksen ehtoja muutettiin seuraavasti:
               
                           a)
                        
                        
                           Asianomaisten jäsenvaltioiden takaamaa Dexian velvoitteiden enimmäismäärää alennettiin 150 miljardista eurosta 100 miljardiin euroon ja Dexia sitoutui sopimuksen täydennyksessä välttämään kaikin mahdollisin tavoin sitä, että asianomaisten jäsenvaltioiden takaukseen perustuva kokonaissitoumus kasvaisi yli 80 miljardin euron 1 päivästä marraskuuta 2009 lukien.
                        
                     
                           b)
                        
                        
                           Takauksen kattamien joukkovelkakirjojen viimeistä erääntymispäivää lykättiin 31 päivästä lokakuuta 2011 aina 31 päivään lokakuuta 2014 (9).
                        
                     
                           c)
                        
                        
                           Lokakuun 16 päivästä 2009 lähtien takaus ei ole koskenut sellaisia sopimuksia, joiden erääntymisaika on kuukautta lyhyempi, eikä avistatalletuksia, jotka rinnastetaan takausjärjestelyssä kuukautta lyhyempiin lainasopimuksiin.
                        
                     
         
               (39)
            
            
               Muita 9 päivänä lokakuuta 2008 sovitun alkuperäisen takauksen ehtoja ei muutettu, esimerkkinä palkkiota koskevat ehdot, jotka ovat seuraavanlaiset:
               
                           a)
                        
                        
                           Takauksen palkkio muodostuu provisiosta, joka Dexian on maksettava kuukausittain suhteessa velkakantaan ja kuluneeseen aikaan ja jonka suuruus on 50 peruspistettä vuodessa kaikkien sellaisten takauksen kattamien joukkovelkakirjojen osalta, joiden erääntymisaika on enintään 12 kuukautta tai määrittämätön.
                        
                     
                           b)
                        
                        
                           Takauksen kattamista, erääntymisajaltaan yli vuoden joukkovelkakirjoista perittävä palkkio on 50 peruspistettä vuodessa ja siihen lisätään joukkolainakohtaisesti seuraavista kahdesta arvosta pienempi: Dexian viiden vuoden seniorilainojen luottoriskinvaihtosopimusten spreadien mediaani laskettuna jaksolle, joka alkaa 1 päivästä tammikuuta 2007 ja päättyy 31 päivään elokuuta 2008 (jos spreadit ovat tilastollisesti edustavia), tai kaikkien sellaisten luottolaitosten viiden vuoden luottoriskinvaihtosopimusten mediaani, joiden luottokelpoisuusluokka on vastaava kuin Dexialla, samalle jaksolle laskettuna.
                        
                     
         
               (40)
            
            
               Kummassakin tapauksessa provisio lasketaan takauksen kohteena olevien, erääntymisajaltaan vastaavien, edellisellä kuukauden jaksolla taattujen joukkolainojen keskimääräisestä määrästä.
            
         
               (41)
            
            
               Takauksen kattamien Dexian joukkolainojen enimmäismäärä oli 95,9 miljardia 27 päivänä toukokuuta 2009 (10). Kuvassa 1 esitetään takauksen kattamien Dexian joukkolainojen määrän kehitys 9 päivän lokakuuta 2008 ja 11 päivän helmikuuta 2010 välisenä aikana.
               
                  Kuva 1
               
               
                  Takauksen kattamien Dexian joukkolainojen määrän kehitys
               
               
                  
            
         
               (42)
            
            
               Komissio ei vastustanut 30 päivänä lokakuuta 2009 antamassaan päätöksessä asianomaisten jäsenvaltioiden Dexialle myöntämän takauksen jatkamista 28 päivään helmikuuta 2010 saakka, koska takaus oli sisämarkkinoille soveltuvaa hätätilanteen pelastamistukea SEUT-sopimuksen 107 artiklan 3 kohdan b alakohdan perusteella.
            
         3.3   MAKSUVALMIUSTUKI
   
   
               (43)
            
            
               BNB:n yhteistyössä Ranskan keskuspankin kanssa toteuttamasta maksuvalmiustuesta on annettu jo komission päätös 19 päivänä marraskuuta 2008. […]
            
         
               (44)
            
            
               BNB:n Dexialle myöntämillä luotoilla on automaattisesti ja taannehtivasti Belgian valtion takaus, kuten rahoitusjärjestelmän vakautta edistävistä toimenpiteistä ja erityisesti rahoitusjärjestelmän vakauttamisen yhteydessä myönnetyille luotoille ja muille toimille annettavan valtion takauksen perustamisesta 15 päivänä lokakuuta 2008 annetussa laissa säädetään (11). Tämä takaus ei koske Ranskan keskuspankin osuutta maksuvalmiustuesta.
            
         
               (45)
            
            
               BNB:n komissiolle toimittamien tietojen mukaan Euroopan keskuspankin, jäljempänä ’EKP’, neuvosto on hyväksynyt maksuvalmiustuen enimmäissuuruudeksi […] miljardia euroa. Dexia hyödynsi tätä järjestelyä pääasiassa vuoden 2008 lokakuusta marraskuuhun.
            
         
               (46)
            
            
               Edellä mainitussa 19 päivänä marraskuuta 2008 annetussa päätöksessään komissio hyväksyi makausvalmiustuen hätätilanteen pelastustoimenpiteenä kuuden kuukauden ajaksi sen käyttöönotosta lukien. Belgian hallitus pyysi 17 päivänä helmikuuta 2009 komissiolle ilmoittamansa Dexian rakenneuudistussuunnitelman yhteydessä kuitenkin varmuuden vuoksi jatkoa Dexian mahdollisuudelle käyttää BNB:n maksuvalmistukea 31 päivään lokakuuta 2009 saakka siinä tapauksessa, että komissio katsoisi toimenpiteen sisältävän valtiontukea.
            
         3.4   FSA-TOIMENPIDE
   
   
               (47)
            
            
               Komissio antoi päätöksensä FSA-toimenpiteestä 13 päivänä maaliskuuta 2009. Toimenpiteen nojalla Belgian ja Ranskan hallitukset antavat takauksensa, jotta Dexia pystyy noudattamaan myyntioptiota, jäljempänä ’myyntisopimus’. Sen mukaan FSA:n entinen tytäryhtiö, jota ei myyty Assured Guarantylle, eli FSA Asset Management, jäljempänä ’FSAM’, voi myydä tietyt FSAM:n salkkuun sisältyvät omaisuuserät Dexia SA:lle ja/tai DCL:lle tiettyjen ehtojen toteutuessa (ks. johdanto-osan 50–59 kappale).
            
         3.4.1   TOIMENPITEEN TAUSTAA
   
               (48)
            
            
               Muistutettakoon, että rahoitustuotetoiminta, jäljempänä ’FP’, erotettiin Assured Guarantylle siirretyistä FSA:n toiminnoista. FP-toiminta koostuu pääasiasiassa i) kolmansien tahojen säästöjen tallettamisesta, missä yhteydessä FSA sitoutuu palkitsemaan talletukset tietyllä tasolla taattujen talletussopimuksen, jäljempänä ’Guaranteed Investment Contracts’ tai ’GIC’, nojalla, ja ii) näiden talletusten uudelleeninvestoinnista arvopapereihin, joiden tuotto on GIC-taattujen talletusten kustannuksia suurempi, jolloin periaatteessa syntyy positiivinen nettokorkomarginaali. Teknisesti GIC-sopimusten tekijöinä toimivat FSA:n tytäryhtiöt, jäljempänä ’GIC-yhtiöt’. Ne puolestaan lainaavat talletusten tuoton toiselle konsernin yhtiölle, FSAM:lle, joka perustaa omaisuuseristä salkun ja hallinnoi sitä tarkoituksena kattaa sen avulla velat ja GIC-sopimusten vastapuolten saatavat. FSAM ja GIC-yhtiöt, jotka kuuluvat FP-toimintaan, on siksi jätetty Assured Guarantylle luovutettujen toimintojen ulkopuolelle ja Dexiaan.
            
         
               (49)
            
            
               FSAM:n omaisuuserät koostuvat pääasiassa Yhdysvaltojen kiinteistöalan arvopapereista, joiden markkina-arvot ja/tai luottokelpoisuusluokitukset ovat voimakkaasti heikentyneet subprime-lainojen aiheuttaman kriisin ja talouskriisin vaikutuksesta. Koska FSA takaa FP-toiminnan varat ja velat, kyseisen toiminnan jättäminen luovutetun toiminnan ulkopuolelle tarkoittaa välttämättä, että Dexia sitoutuu takaamaan FP-toiminnan, jotta FSA:n antamiin takauksiin ei tarvitse turvautua. Dexian vaikean taloudellisen tilanteen ja GIC-sopimusten yhteydessä teoriassa kyseeseen tulevien määrien suuruuden vuoksi FSA:n ostajan eli Assured Guarantyn kannalta oli välttämätöntä, että Dexialla oli vuorostaan Belgian ja Ranskan valtion vastatakaus.
            
         3.4.2   TÄRKEIMMÄT SÄÄNNÖT
   
               (50)
            
            
               Myyntisopimuksen nojalla FSAM:lla on oikeus myydä Dexia SA:lle ja/tai DCL:lle tietyt FSAM:n salkkuun 30 päivänä syyskuuta 2008 kuuluvat omaisuuserät (joiden nimellinen jäännösarvo on 16,98 miljardia Yhdysvaltain dollaria) tiettyjen, alla lueteltujen ehtojen toteutuessa:
               
                           —
                        
                        
                           varojen riittämättömyyden yhteydessä eli silloin, kun salkkuun kuuluvan omaisuuserän pääomaa tai korkoa ei makseta eräpäivänä: tässä tapauksessa myyntioptio koskee kyseistä omaisuuserää, joka myydään Dexialle sen nimellisestä jäännösarvosta, johon lisätään korko,
                        
                     
                           —
                        
                        
                           Dexian maksukyvyttömyyden yhteydessä, jolloin myyntioptio koskee kaikkia myyntioption kattamia FSAM:n salkun omaisuuseriä tai niitä eriä, joiden nimellinen jäännösarvo on yhtä suuri kuin GIC-sopimuksiin perustuvien saatavien kokonaisarvo, sikäli kuin viimeksi mainittu on ensin mainittua pienempi. Kyseiset erät siirretään nimellisestä jäännösarvostaan, johon lisätään korko,
                        
                     
                           —
                        
                        
                           maksuvalmiuden riittämättömyyden yhteydessä eli silloin, kun Dexia ei noudata FSAM:n eduksi tehtyjen tai tehtävien maksuvalmiussopimusten mukaisia velvollisuuksiaan: tässä tapauksessa myyntioptio koskee omaisuuseriä, joiden nimellinen jäännösarvo on yhtä suuri kuin maksuvalmiuden vajauksen suuruus ja jotka myydään Dexialle nimellisestä jäännösarvosta, johon lisätään korko,
                        
                     
                           —
                        
                        
                           vakuuden riittämättömyyden yhteydessä eli silloin, kun Dexia ei anna FSAM:lle vakuutta, joka kattaa GIC-sopimuksiin perustuvien velkojen ja FSAM:n omaisuuden markkina-arvon välisen erotuksen sen jälkeen, kun omaisuudesta on vähennetty tietty (aliarvostus)marginaali: tässä tapauksessa myyntioptio koskee omaisuuseriä, joiden nimellinen jäännösarvo on yhtä suuri kuin vakuuden vajaus ja jotka myydään Dexialle nimellisestä jäännösarvosta, johon lisätään korko.
                        
                     
         
               (51)
            
            
               Valtioiden takaussopimuksen yhteydessä Belgian valtio (osuus 62,4 %) ja Ranskan valtio (osuus 37,6 %) sitoutuvat kumpikin erikseen takaamaan ilman yhteisvastuullisuutta Dexian velvoitteet, jotka johtuvat edellä mainitusta myyntisopimuksesta ja joista on vähennetty kattamattomat omaisuuserät noin 4,5 miljardin Yhdysvaltain dollarin arvosta; tällöin taatun myyntisopimuksen kattamien salkkuun sisältyvien omaisuuserien nimellissuuruus, jäljempänä ’katetut omaisuuserät’, on 12,48 miljardia Yhdysvaltain dollaria. Valtiontakaus on itsenäinen, peruuttamaton ja ehdoton ns. first demand -takaus. Sen enimmäissuuruus on kaikkiaan 16,98 miljardia Yhdysvaltain dollaria (josta enintään 12,48 miljardia Yhdysvaltain dollaria on nimellistä jäännösarvoista pääoman takaisinmaksua ja 4,5 miljardia Yhdysvaltain dollaria korkoa), ja määrää alennetaan salkun pienentyessä.
            
         
               (52)
            
            
               Mikäli yksikin ehdoista toteutuu, FSAM vaatii välittäjänsä kautta ensin Dexiaa vastaamaan myyntisopimuksesta johtuvista velvollisuuksistaan ja jollei Dexia noudata maksukehotusta maksuvalmiuden riittämättömyyden tai konkurssin vuoksi, se vaatii valtioita toimimaan samoin tiettyjen määräaikojen umpeuduttua.
            
         
               (53)
            
            
               Dexia korvaa valtioille takauksen käytön i) käteisellä niiltä osin kuin maksujen yhteismäärä on pienempi tai yhtä suuri kuin 4,5 miljardia Yhdysvaltain dollaria ja ii) tämän määrän ylittäviltä osilta osakkeina ja tarvittaessa nautintakirjoina. Vaikka edellä tarkoitetut kattamattomat omaisuuserät eivät kuulukaan valtiontakauksen piiriin, kattamattomien omaisuuserien aiheuttama takauksen käyttö lasketaan osaksi 4,5 miljardin Yhdysvaltain dollarin erää, josta valtiot voivat vaatia Dexialta välitöntä käteiskorvausta.
            
         
               (54)
            
            
               Takauksesta maksetaan vuosittain suoritettavaa korvausta. Dexia maksaa Belgian ja Ranskan valtioille palkkiota 113 peruspisteen verran takauksen kattaman myyntisopimuksen laiminlyönnin riskin osalta. Tähän lisätään 32 peruspistettä sen riskin osalta, ettei Dexia pysty noudattamaan maksuvalmiussitoumuksiaan FSAM:lle.
            
         
               (55)
            
            
               FSA:n myynti (ilman FP-toimintaa) toteutettiin 1 päivänä heinäkuuta 2009, ja FSA-toimenpide tuli voimaan samana päivänä. FSAM:n salkun uusin arvonmääritys ilmoitettiin komissiolle 18 päivänä maaliskuuta 2009, ja sen laati Belgian valtion määräämänä riippumattomana asiantuntijana Société Générale, jäljempänä ’konsultti’, 31 päivänä tammikuuta 2009 vallinneen tilanteen perusteella.
            
         
               (56)
            
            
               FSAM:n salkun tärkeimmät erät on esitetty alla olevassa taulukossa 1.
               
                  Taulukko 1
               
               
                  FSAM:n salkun tärkeimmät erät (yhteensä)
               
               
                           Omaisuusluokat
                        
                        
                           Nimellisarvo
                        
                        
                           Markkina-arvo
                        
                        
                           Odotetut tappiot (perus)
                        
                        
                           Odotetut tappiot (stressi)
                        
                     
                           Miljoonaa USD
                        
                        
                           % yht.
                        
                        
                           Miljoonaa USD
                        
                        
                           % yht.
                        
                        
                           Miljoonaa USD
                        
                        
                           % yht.
                        
                        
                           Miljoonaa USD
                        
                        
                           % yht.
                        
                     
                           RMBS standard
                           (ei ”wrap”)
                        
                        
                           10 582
                        
                        
                           63,8 %
                        
                        
                           [4 000-5 000]
                        
                        
                           […]
                        
                        
                           [1 500-2 500]
                        
                        
                           […]
                        
                        
                           […]
                        
                        
                           […]
                        
                     
                           Subprime
                        
                        
                           7 317
                        
                        
                           44,1 %
                        
                        
                           [3 000-4 000]
                        
                        
                           […]
                        
                        
                           [1 000-1 500]
                        
                        
                           […]
                        
                        
                           […]
                        
                        
                           […]
                        
                     
                           Alt-A
                        
                        
                           2 424
                        
                        
                           14,6 %
                        
                        
                           [500-1 000]
                        
                        
                           […]
                        
                        
                           [0-1 000]
                        
                        
                           […]
                        
                        
                           […]
                        
                        
                           […]
                        
                     
                           Option ARMs
                        
                        
                           694
                        
                        
                           4,2 %
                        
                        
                           [0-500]
                        
                        
                           […]
                        
                        
                           [0-500]
                        
                        
                           […]
                        
                        
                           […]
                        
                        
                           […]
                        
                     
                           Prime
                        
                        
                           147
                        
                        
                           0,9 %
                        
                        
                           [0-100]
                        
                        
                           […]
                        
                        
                           [0-10]
                        
                        
                           […]
                        
                        
                           […]
                        
                        
                           […]
                        
                     
                           CES/HELOCs/Wrapped RMBS (12)
                           
                        
                        
                           817
                        
                        
                           4,9 %
                        
                        
                           [0-500]
                        
                        
                           […]
                        
                        
                           [0-500]
                        
                        
                           […]
                        
                        
                           […]
                        
                        
                           […]
                        
                     
                           NIMs
                        
                        
                           277
                        
                        
                           1,7 %
                        
                        
                           [0-200]
                        
                        
                           […]
                        
                        
                           [0-30]
                        
                        
                           […]
                        
                        
                           […]
                        
                        
                           […]
                        
                     
                           ABS CDO
                        
                        
                           36
                        
                        
                           0,2 %
                        
                        
                           [0-20]
                        
                        
                           […]
                        
                        
                           [0-40]
                        
                        
                           […]
                        
                        
                           […]
                        
                        
                           […]
                        
                     
                           CLO
                        
                        
                           413
                        
                        
                           2,5 %
                        
                        
                           [0-400]
                        
                        
                           […]
                        
                        
                           [0-100]
                        
                        
                           […]
                        
                        
                           […]
                        
                        
                           […]
                        
                     
                           US Agency RMBS
                        
                        
                           1 338
                        
                        
                           8,1 %
                        
                        
                           [1 000-1 500]
                        
                        
                           […]
                        
                        
                           [0-100]
                        
                        
                           […]
                        
                        
                           […]
                        
                        
                           […]
                        
                     
                           Muut
                        
                        
                           3 119
                        
                        
                           18,8 %
                        
                        
                           [1 000-2 000]
                        
                        
                           […]
                        
                        
                           [0-400]
                        
                        
                           […]
                        
                        
                           […]
                        
                        
                           […]
                        
                     
                           Yhteensä
                        
                        
                           16 582
                        
                        
                           100,0 %
                        
                        
                           [7 000-9 000]
                        
                        
                           […]
                        
                        
                           [2 000-3 000]
                        
                        
                           […]
                        
                        
                           [3 500-4 500]
                        
                        
                           […]
                        
                     
         
               (57)
            
            
               Salkku koostuu pääasiassa US RMBS standards -arvopapereista, joiden osuus on lähes 64 prosenttia, ja erityisesti subprime-arvopapereista (44 % salkusta) ja Alt-A-arvopapereista (15 % salkusta). Salkkuun sisältyy vähemmässä määrin myös US Agency RMBS -arvopapereita (8 % salkusta) ja liikkeeseenlaskijan ja takaajan välisen luottovakuutusyhtiön takaamia arvopapereita. Salkun nimellisarvo oli 16,6 miljardia Yhdysvaltain dollaria 31 päivänä joulukuuta 2009, ja keskimääräinen markkina-arvo samana päivänä [42,2–54,3] prosenttia nimellisarvosta eli [7–9] miljardia Yhdysvaltain dollaria. Perusskenaarion mukaiset odotettavat tappiot olivat [2–3] miljardia Yhdysvaltain dollaria, stressiskenaarion yhteydessä ne arvioitiin [3,5–4,5] miljardiksi Yhdysvaltain dollariksi. Reaalinen taloudellinen arvo, jäljempänä ’VER’, oli 31 päivänä tammikuuta 2009 [13,6–14,6] miljardia Yhdysvaltain dollaria perusskenaarion yhteydessä ja [12–13] miljardia Yhdysvaltain dollaria stressiskenaarion yhteydessä.
            
         
               (58)
            
            
               FSAM:n keskeiset erät kattamattomien erien vähentämisen jälkeen on esitetty alla olevassa taulukossa 2.
               
                  Taulukko 2
               
               
                  FSAM:n salkun tärkeimmät erät (kattamattomien erien vähentämisen jälkeen)
               
               
                           Omaisuusluokat
                        
                        
                           Nimellisarvo
                        
                        
                           Markkina-arvo
                        
                        
                           Odotetut tappiot (perus)
                        
                        
                           Odotetut tappiot (stressi)
                        
                     
                           Miljoonaa USD
                        
                        
                           % yht.
                        
                        
                           Miljoonaa USD
                        
                        
                           % yht.
                        
                        
                           Miljoonaa USD
                        
                        
                           % yht.
                        
                        
                           Miljoonaa USD
                        
                        
                           % yht.
                        
                     
                           RMBS standard
                           (ei ”wrap”)
                        
                        
                           9 755
                        
                        
                           79,9
                        
                        
                           [3 500-4 000]
                        
                        
                           […]
                        
                        
                           [1 500-2 500]
                        
                        
                           […]
                        
                        
                           […]
                        
                        
                           […]
                        
                     
                           Subprime
                        
                        
                           6 544
                        
                        
                           53,6
                        
                        
                           [2 500-3 000]
                        
                        
                           […]
                        
                        
                           [1 000-1 500]
                        
                        
                           […]
                        
                        
                           […]
                        
                        
                           […]
                        
                     
                           Alt-A
                        
                        
                           2 371
                        
                        
                           19,4
                        
                        
                           [500-1 000]
                        
                        
                           […]
                        
                        
                           [0-1 000]
                        
                        
                           […]
                        
                        
                           […]
                        
                        
                           […]
                        
                     
                           Option ARMs
                        
                        
                           693
                        
                        
                           5,7
                        
                        
                           [0-500]
                        
                        
                           […]
                        
                        
                           [0-500]
                        
                        
                           […]
                        
                        
                           […]
                        
                        
                           […]
                        
                     
                           Prime
                        
                        
                           147
                        
                        
                           1,2
                        
                        
                           [0-100]
                        
                        
                           […]
                        
                        
                           [0-10]
                        
                        
                           […]
                        
                        
                           […]
                        
                        
                           […]
                        
                     
                           CES/HELOCs/Wrapped RMBS (13)
                           
                        
                        
                           817
                        
                        
                           6,7
                        
                        
                           [0-500]
                        
                        
                           […]
                        
                        
                           [0-500]
                        
                        
                           […]
                        
                        
                           […]
                        
                        
                           […]
                        
                     
                           NIMs
                        
                        
                           276
                        
                        
                           2,3
                        
                        
                           [0-200]
                        
                        
                           […]
                        
                        
                           [0-30]
                        
                        
                           […]
                        
                        
                           […]
                        
                        
                           […]
                        
                     
                           ABS CDO
                        
                        
                           36
                        
                        
                           0,3
                        
                        
                           [0-20]
                        
                        
                           […]
                        
                        
                           [0-40]
                        
                        
                           […]
                        
                        
                           […]
                        
                        
                           […]
                        
                     
                           CLO
                        
                        
                           413
                        
                        
                           3,4
                        
                        
                           [0-400]
                        
                        
                           […]
                        
                        
                           [0-100]
                        
                        
                           […]
                        
                        
                           […]
                        
                        
                           […]
                        
                     
                           Muut
                        
                        
                           909
                        
                        
                           7,4
                        
                        
                           [200-600]
                        
                        
                           […]
                        
                        
                           [0-400]
                        
                        
                           […]
                        
                        
                           […]
                        
                        
                           […]
                        
                     
                           Yhteensä
                        
                        
                           12 205
                        
                        
                           100,0
                        
                        
                           [4 500-5 500]
                        
                        
                           […]
                        
                        
                           [2 000-3 000]
                        
                        
                           […]
                        
                        
                           [3 500-4 500]
                        
                        
                           […]
                        
                     
         
               (59)
            
            
               Ilman kattamattomia eriä salkun nimellisarvo oli 12,2 miljardia Yhdysvaltain dollaria 31 päivänä joulukuuta 2009, ja keskimääräinen markkina-arvo samana päivänä [36,9–45,1] prosenttia nimellisarvosta eli [4,5–5,5] miljardia Yhdysvaltain dollaria. Perusskenaarion mukaiset odotettavat tappiot olivat [2–3] miljardia Yhdysvaltain dollaria, stressiskenaarion yhteydessä ne arvioitiin [3,5–4,5] miljardiksi Yhdysvaltain dollariksi. VER oli 31 päivänä tammikuuta 2009 [9,2–10,2] miljardia Yhdysvaltain dollaria perusskenaarion yhteydessä ja [7,7–8,7] miljardia Yhdysvaltain dollaria stressiskenaarion yhteydessä.
            
         IV   RAKENNEUUDISTUSSUUNNITELMA
   
   
               (60)
            
            
               Rakenneuudistussuunnitelman tarkoituksena on keskittää Dexian toiminnot pääasiallisiin osa-alueisiin ja pääasiallisille markkinoille (eli PWB- ja RCB-toimintaan Ranskassa, Belgiassa ja Luxemburgissa), kaventaa Dexian riskiprofiilia ja vähentää velkarahoitusta sekä tasapainottaa sen maksuvalmiusprofiilia. Siihen kuuluvat muun muassa seuraavat: tiettyjen toimintojen lakkauttaminen, leikkaaminen tai luovuttaminen; kahden erillisen sisäisen raportointilinjan muodostaminen yhtäältä sellaisen perinteisen pankkitoiminnan osalta (jäljempänä ’ydindivisioona’), joka kattaa PWB- ja RCB-toiminnan keskeiset osat ja edustaa 72:ta prosenttia Dexian kokonaistaseesta vuoden 2009 lopussa, ja toisaalta ’legacy portfolio management division’ -nimikkeellä kuvatun divestointitoiminnan osalta (jäljempänä ’LPMD’), johon kuuluvat pääasiassa joukkolainasalkku ja yleisemmin kansainväliset PWB-toiminnot ja jonka osuus Dexian kokonaistaseesta oli 28 prosenttia vuoden 2009 lopussa. Maksuvalmiusprofiilia kohennetaan vähentämällä markkinarahoituksen ja lyhytaikaisen rahoituksen osuutta sekä pidentämällä rahoituksen keskimääräistä kestoa ja käyttämällä vakaampaa rahoituspohjaa (yksityis- ja liikeasiakkaiden talletukset, kiinnitystodistukset).
            
         
               (61)
            
            
               Rakenneuudistussuunnitelmaan kuuluu Dexian jo toteuttamia toimia sekä toimintamenettelyihin ja rakenteeseen liittyviä toimia, joita Dexian on toteutettava rakenneuudistuksen aikana suunnitelman toteutumisen varmistamiseen sitoutuneiden asianomaisten jäsenvaltioiden valvonnassa.
            
         
               (62)
            
            
               Kaikkien näiden toimien avulla Dexian taseen kokonaismäärä supistuu 31 päivään joulukuuta 2014 mennessä 35 prosenttia 31 päivän joulukuuta 2008 tasosta uuden tuotannon huomioon ottaen.
            
         4.1   ELINKELPOISUUDEN PALAUTTAMINEN NORMAALI- JA STRESSITILANTEISSA
   
   
               (63)
            
            
               Asianomaiset jäsenvaltiot ilmoittivat komissiolle yksityiskohtaiset tiedot pankin yritystoiminnan mallista. Näissä tiedoissa eritellään muun muassa seuraavat seikat:
               
                           —
                        
                        
                           konsernin liiketoimintasuunnitelma vuosiksi 2009–2011 sekä taseen ja tuloslaskelman tiettyjen erien ennusteet vuosiksi 2014 ja 2017,
                        
                     
                           —
                        
                        
                           velkakannan ja uudistuotannon suuruus ja marginaalit suurten toimintalinjojen mukaisesti (PWB, RCB ja muut) ja maantieteellisesti eriteltyinä vuodesta 2009 vuoteen 2011,
                        
                     
                           —
                        
                        
                           konsernin rahoituksen keskimääräiset määrät ja kustannukset rahoituslähteittäin (reposopimukset, taatut ja takaamattomat obligaatiot, kiinnitystodistukset, talletukset ja muut).
                        
                     
         
               (64)
            
            
               Näiden tietojen perusteella Dexia ennakoi pääsevänsä positiiviseen tulokseen koko rakenneuudistusjaksolla vuodesta 2009 vuoteen 2014 sekä saavuttavansa 11–14 prosentin peruspääoman omavaraisuusasteen, jäljempänä ’Core Tier 1’. Alla olevassa taulukossa 3 esitetään Dexian tulosennusteet ja Core Tier 1 -luvut vuosiksi 2009–2014.
               
                  Taulukko 3
               
               
                  Dexian tulosennusteet ja Core Tier 1 -luvut rakenneuudistusjaksolla
               
               
                           (Miljoonaa euroa ja %)
                        
                     
                            
                        
                        
                           2009
                        
                        
                           2010
                        
                        
                           2011
                        
                        
                           2012
                        
                        
                           2013
                        
                        
                           2014
                        
                     
                           
                              Ydindivisioona
                           
                        
                     
                           Nettotulos ennen veroja
                        
                        
                           (…)
                        
                        
                           (…)
                        
                        
                           (…)
                        
                        
                           (…)
                        
                        
                           (…)
                        
                        
                           (…)
                        
                     
                           
                              LPD
                           
                        
                     
                           Nettotulos ennen veroja
                        
                        
                           (…)
                        
                        
                           (…)
                        
                        
                           (…)
                        
                        
                           (…)
                        
                        
                           (…)
                        
                        
                           (…)
                        
                     
                           
                              Koko Dexia-konserni
                           
                        
                     
                           Nettotulos ennen veroja
                        
                        
                           (…)
                        
                        
                           (…)
                        
                        
                           (…)
                        
                        
                           (…)
                        
                        
                           (…)
                        
                        
                           (…)
                        
                     
                           Core Tier 1 -luku
                        
                        
                           (…)
                        
                        
                           (…)
                        
                        
                           (…)
                        
                        
                           (…)
                        
                        
                           (…)
                        
                        
                           (…)
                        
                     
         
               (65)
            
            
               Lisäksi asianomaiset jäsenvaltiot toimittavat kolmenlaiset stressisimulaatiot osoittaakseen konsernin kestävyyden ulkoisia häiriöitä vastaan.
            
         
               (66)
            
            
               Ensimmäinen Dexian suorittama stressitesti koski konsernin kestävyyttä seuraavia muuttujia vastaan vuoteen 2011 saakka: i) BKT:n kasvuprosentti eri maissa, ii) pankkien välinen korkotaso kolmen kuukauden ja viiden vuoden lainoilla ja iii) tiettyjen valuuttojen vaihtokurssit. Kasvuprosentin osalta laadittiin erilaisia olettamia perus- ja stressiskenaarioita varten. Näissä noudateltiin Euroopassa äskettäin tehdyissä vastaavissa testeissä käytettyjä olettamia. Dexian suorittaman stressitestien tulokset antavat olettaa, että konserni olisi voitollinen vuosina 2010 ja 2011 myös stressiskenaarion yhteydessä. Voitto ennen veroja olisi […] miljoonaa euroa vuonna 2010 ja […] miljoonaa euroa vuonna 2011.
            
         
               (67)
            
            
               Toisessa Dexian suorittamassa stressitestissä mitattiin konsernin kestävyyttä suhteessa sen markkinarahoituksen kustannusten kasvuun vuoden aikana i) 100 peruspisteellä ja ii) 200 peruspisteellä. Dexian suorittaman stressitestin tulokset antavat olettaa, että vaikutukseksi konsernin tulokseen voidaan arvioida […] miljoonaa euroa, jos rahoituskulut nousevat 100 peruspisteen verran, ja […] miljoonaa euroa, jos nousu on 200 peruspistettä.
            
         
               (68)
            
            
               Kolmannessa Dexian suorittamassa stressitestissä arvioitiin konsernin maksuvalmiutta ja erityisesti sen likviditeettiasemaa poikkeusolosuhteissa vertaamalla tarvittavaa maksuvalmiutta tällaisissa olosuhteissa mahdollisesti käytettävissä olevaan maksuvalmiuteen. Stressitestin tarkasteluaika on yksi kuukausi. Käytetyssä skenaariossa Dexiaan liittyvän yrityskohtaisen häiriön vaikutus yhdistetään yleisen maksuvalmiuskriisiin seurauksiin. Tämän maksuvalmiuden stressitestin tekivät sekä Dexia että sen valvontaviranomainen (pankki-, rahoitus- ja vakuutuslautakunta, jäljempänä ’CBFA’). […] (14) […].
            
         4.2   TOIMINTAMENETTELYJÄ KOSKEVAT SITOUMUKSET
   
   
               (69)
            
            
               Helmikuun 9 päivänä 2010 ilmoitetussa rakenneuudistussuunnitelmassa vähennetään ensinnäkin lyhytkestoista rahoitusta, pidennetään pitkäkestoisen rahoituksen keskimääräistä kestoa ja lisätään konsernin vakaan rahoituksen lähteitä. Tältä osin asianomaiset jäsenvaltiot sitoutuvat siihen, että Dexia noudattaa kolmea kvantitatiivista rahoituksen tunnuslukua:
               
                           —
                        
                        
                           Dexia pitää ”lyhyen ajan rahoituksen (15) ja taseen kokonaismäärän tunnusluvun”, joka oli 30 prosenttia 31 päivänä joulukuuta 2009, enintään 23 prosentissa 31 päivänä joulukuuta 2010, enintään 20 prosentissa 31 päivänä joulukuuta 2011, enintään 14 prosentissa 31 päivänä joulukuuta 2012, enintään 13 prosentissa 31 päivänä joulukuuta 2013 ja enintään 11 prosentissa 31 päivänä joulukuuta 2014.
                        
                     
                           —
                        
                        
                           Dexia pidentää rahoituksensa kestoa pitämällä konsernin velan keskimääräisen keston (16) vähintään alla olevassa taulukossa 4 määritellyllä tasolla:
                           
                              Taulukko 4
                           
                           
                              Dexian velkojen keskimääräisen keston kehitys (vuosina)
                           
                           
                                       31.12.2009
                                    
                                    
                                       31.12.2010
                                    
                                    
                                       31.12.2011
                                    
                                    
                                       31.12.2012
                                    
                                    
                                       31.12.2013
                                    
                                    
                                       31.12.2014
                                    
                                 
                                       (…)
                                    
                                    
                                       (…)
                                    
                                    
                                       (…)
                                    
                                    
                                       (…)
                                    
                                    
                                       (…)
                                    
                                    
                                       (…)
                                    
                                 
                     
                           —
                        
                        
                           Dexia lisää vakaita rahoituslähteitään: lasketaan tunnusluku, jonka osoittaja on summa, joka saadaan laskemalla yhteen kiinnitystodistusten rahoitusosuus ja RCB- ja PWB-sektorien yritysasiakkaiden talletusten rahoitusosuus, ja nimittäjä Dexian kaikkien omaisuuserien summa. Tämän tunnusluvun, joka oli 36 prosenttia 31 päivänä joulukuuta 2009, on oltava vähintään 40 prosenttia 31 päivänä joulukuuta 2010, vähintään 45 prosenttia 31 päivänä joulukuuta 2011, vähintään 53 prosenttia 31 päivänä joulukuuta 2012, vähintään 55 prosenttia 31 päivänä joulukuuta 2013 ja vähintään 58 prosenttia 31 päivänä joulukuuta 2014.
                        
                     
                           —
                        
                        
                           Riippumattoman asiantuntijan on varmistettava kuuden kuukauden välein näiden kolmen rahoituksen tunnusluvun noudattaminen.
                        
                     
         
               (70)
            
            
               Dexia kieltäytyy lainaamasta PWB-asiakkailleen varoja alle 10 prosentin riskikorjatulla tuotolla, jäljempänä ’RAROC’. RAROC-laskennassa suhteutetaan verojen jälkeinen nettomarginaali taloudelliseen pääomaan (17).
               
                           —
                        
                        
                           Bruttomarginaali on asiakkaalta laskutetun marginaalin (joka ilmoitetaan IBOR-viitekoron ylittävinä peruspisteinä) ja Dexian rahoituskulun (joka ilmoitetaan IBOR-viitekoron ylittävinä peruspisteinä), jota edustaa konsernin sisäinen luovutushinta, välinen erotus.
                        
                     
                           —
                        
                        
                           Konsernin sisäinen luovutushinta heijastaa Dexian uusrahoituksen arvioitua kustannusta, jossa otetaan huomioon PWB-asiakkaiden lainojen ominaispiirteet (maturiteetti, soveltuvuus jälleenrahoitukseen kiinnitystodistusten avulla jne.).
                        
                     
                           —
                        
                        
                           Nettomarginaali on bruttomarginaali, josta vähennetään i) kaikenlaiset kulut (yleiskustannukset, palkkakustannukset, käyttökustannukset, poistot jne.) PWB-asiakaslainaustoiminnan kustannusten perusteella arvioituina, ii) tapahtumakohtaisesti lasketun keskimääräisen riskin kustannukset Baselin II menetelmän mukaisesti (pitkän aikavälin keskimääräisen riskin hinta) ja iii) vero.
                        
                     
                           —
                        
                        
                           Riippumaton asiantuntija tarkistaa kuuden kuukauden välein, että RAROC vastaa PWB-divisioonan kustannuksia, että yllä olevaa 10 prosentin vähimmäis-RAROC-arvon noudattamista koskeva sitoumus täytetään ja että RAROCin ja sen komponenttien menetelmät ja laskennat ovat oikein.
                        
                     
         
               (71)
            
            
               Dexia supistaa turkkilaisen tytäryhtiönsä DenizBankin käyttöön annetun rahoituksen määrän nollaan 30 päivään kesäkuuta 2011 mennessä, eikä myönnä tälle lainkaan konsernin sisäistä rahoitusta 31 päivään joulukuuta 2014 asti.
            
         
               (72)
            
            
               Dexia ottaa käyttöön LPMD-raportointilinjan viimeistään 30 päivänä kesäkuuta 2010. Tähän linjaan kohdennetut varat divestoidaan tai luovutetaan. Näitä eriä ovat
               
                           —
                        
                        
                           ”Credit Spread Portfolio” (CSP) – ja ”Public Sector Portfolio” (PSP) -salkut (joiden arvioitu arvo oli noin 134 miljardia euroa 31 päivänä joulukuuta 2009),
                        
                     
                           —
                        
                        
                           Dexian säilyttämien FSAM:n ”Financial Products” -omaisuuserien salkku (jonka arvioitu arvo oli noin 10,7 miljardia euroa 31 päivänä joulukuuta 2009) ja
                        
                     
                           —
                        
                        
                           ”non-core PWB loans” -salkku (jonka arvioitu arvo oli noin 17 miljardia euroa 31 päivänä joulukuuta 2009).
                        
                     Dexian ottama rahoitus, joka kuuluu rahoitustakauksen piiriin, kohdennetaan kokonaisuudessaan tähän linjaan.
            
         
               (73)
            
            
               Dexia rajoittaa vuotuisen PWB-uudistuotannon 12 miljardiin euroon vuonna 2009, 15 miljardiin euroon vuonna 2010 ja 18 miljardiin euroon vuodesta 2011 vuoteen 2014.
            
         
               (74)
            
            
               Dexia leikkaa käyttökustannuksiaan 15 prosenttia 31 päivään joulukuuta 2012 mennessä.
            
         
               (75)
            
            
               Dexia supistaa trading-toimintaansa (alentaa 44 % vuotuisen keskimääräisen riskin arvoa, joka oli 126 miljardia euroa vuonna 2008) ja lopettaa kaupankäynnin omaan lukuunsa tämän komission päätöksen päiväyksestä lukien.
            
         
               (76)
            
            
               Dexia luopuu pysyvästi Dexia BIL:n 376 miljoonan euron arvoisten vaihtovelkakirjojen, jotka Luxemburg oli sitoutunut merkitsemään syyskuussa 2008, tuotosta välittömästi komission päätöksen päiväyksestä lukien.
            
         
               (77)
            
            
               Dexian mahdollisuutta käyttää asianomaisten jäsenvaltioiden rahoitustakausta rajoitetaan seuraavin ehdoin:
               
                           —
                        
                        
                           takaus lakkaa koskemasta kaikkia 31 päivästä maaliskuuta 2010 lähtien tehtäviä talletussopimuksia,
                        
                     
                           —
                        
                        
                           rahoitustakaus lakkaa koskemasta kaikkia lyhyen ajan (alle vuoden) emissioita, jotka toteutetaan 31 päivästä toukokuuta 2010 lukien,
                        
                     
                           —
                        
                        
                           rahoitustakaus lakkaa koskemasta kaikkia (myös pitkän ajan) emissioita ja sopimuksia, jotka toteutetaan tai tehdään 30 päivästä kesäkuuta 2010 alkaen,
                        
                     
                           —
                        
                        
                           taatun lainakannan kokonaismäärä ei saa missään vaiheessa olla yli 100 miljardia euroa,
                        
                     
                           —
                        
                        
                           takauksen soveltamisaikana Dexia maksaa asianomaisille jäsenvaltioille lisäkorvausta ylittävältä osalta, mikäli seuraavat taatun lainakannan raja-arvot ylittyvät:
                        
                     
                  Taulukko 5
               
               
                  Lisäkorvaus, joka maksetaan taattujen joukkolainojen ylittäessä ilmoitetut määrät
               
               
                           Raja-arvo/erä (taattu laina miljardia euroa)
                        
                        
                           60–70
                        
                        
                           70–80
                        
                        
                           80–100
                        
                     
                           Lisäkorvaus ylittävästä osasta (peruspisteinä)
                        
                        
                           + 50
                        
                        
                           + 65
                        
                        
                           + 80
                        
                     
         
               (78)
            
            
               Dexia ei hyödynnä mainonnassa 31 päivään lokakuuta 2014 asti asemaansa asianomaisten jäsenvaltioiden valtiontakauksen saaneena pankkina, eikä käytä takausta pelkässä arbitraasissa.
            
         
               (79)
            
            
               Joulukuun 31 päivään 2011 saakka Dexia SA ja sen tytäryhtiöt, jotka ovat sen yksinomaisessa tai jaetussa määräysvallassa, eivät saa hankkia yli viittä prosenttia muiden luottolaitosten, sijoitusyhtiöiden tai vakuutusyhtiöiden osakepääomasta ilman komission lupaa. Tämä sitoumus ei estä Dexiaa hankkimasta komission ennalta myöntämällä luvalla osakkuuksia siirtämiään osakkuuksia tai toimintoja vastaan luovutus- tai yhdistämisoperaation (sulautuma tai siirto) yhteydessä luovuttamalla omaisuutta tai toimintoja, jos Dexia ei saa tällaisessa tilanteessa yksinomaista tai jaettua määräysvaltaa omaisuuden saajana toimivaan tai sulautumisesta syntyvään yhtiöön. Dexia ilmoittaa komissiolle ennalta kaikista hankintasuunnitelmista, myös Dexian osittaiseen määräysvaltaan kuuluvien yritysten suunnittelemista hankkeista.
            
         
               (80)
            
            
               Joulukuun 31 päivään 2014 saakka Dexia rajoittaa
               
                           —
                        
                        
                           erilaisia osinkoja, joita Dexia SA jakaa kantaosakkeiden perusteella ja
                        
                     
                           —
                        
                        
                           lainojen harkinnanvaraista takaisinmaksua ennenaikaisesti tai sekamuotoisen pääoman Tier 1 -instrumenttien tai Tier 2 -instrumenttien korkolippujen maksua, jos i) instrumentit on laskenut liikkeeseen Dexian yksinomaisessa määräysvallassa oleva yritys, ii) niiden haltijana on muu henkilö tai oikeushenkilö kuin Dexia SA ja sen tytäryhtiöt ja iii) joiden maksaminen tai käyttö on harkinnanvaraista instrumentteja koskevien sopimuksenvaraisten sääntöjen nojalla, jotta suunnitellun voitonjaon tai maksun jälkeen (ja kantaosakkeiden perusteella maksetun osingon edellyttämät muut pakolliset maksut huomioon ottaen) Dexian Core Tier 1 -tunnusluku (laskettuna IFRS-standardien mukaisesti laaditun konsernin tilinpäätöksen perusteella)
                        
                     
                           —
                        
                        
                           on suurempi tai yhtä suuri kuin alla olevassa taulukossa ilmoitetut arvot ja
                           
                                       31.12.2009
                                    
                                    
                                       31.12.2010
                                    
                                    
                                       31.12.2011
                                    
                                    
                                       31.12.2012
                                    
                                    
                                       31.12.2013
                                    
                                    
                                       31.12.2014
                                    
                                 
                                       10,7 %
                                    
                                    
                                       10,6 %
                                    
                                    
                                       (…)
                                    
                                    
                                       (…)
                                    
                                    
                                       (…)
                                    
                                    
                                       (…)
                                    
                                 
                     
                           —
                        
                        
                           suurempi tai yhtä suuri kuin summa, johon lasketaan yhteen i) 12,5 prosenttia Legacy Portfolio Management Division -toiminnan (LPMD) riskipainotetuista omaisuuseristä (risk weighted assets) ja ii) 9,5 prosenttia muiden konsernin toimintojen (”ydindivisioonaf”) riskipainotetusta varallisuudesta (risk weighted assets).
                        
                     
         
               (81)
            
            
               Johdanto-osan 80 kappaleessa tarkoitettu sitoumus
               
                           —
                        
                        
                           ei vaikuta (Belgian yhtiölain 617 pykälässä tarkoitettuun) vaatimukseen jakokelpoisesta voitosta Dexian osalta,
                        
                     
                           —
                        
                        
                           ei vaikuta operaatioihin, joita Dexia on lain nojalla velvollinen suorittamaan sekamuotoisen pääoman Tier 1- tai Tier 2 -instrumenteille, eikä operaatioihin, joita Dexia on velvollinen suorittamaan tällaisille instrumenteille ennen 1 päivää helmikuuta 2010 tehtyjen sopimusten nojalla, ja
                        
                     
                           —
                        
                        
                           voidaan joutua tarkistamaan, jos vakavaraisuuspääoman määritelmässä ja Dexiaan sovellettavissa tilinpäätösstandardeissa tapahtuu merkittävä muutos.
                        
                     
         
               (82)
            
            
               Lisäksi Dexia sitoutuu 31 päivään joulukuuta 2011 saakka – tämän kuitenkaan vaikuttamatta operaatioihin, joita Dexia on velvollinen suorittamaan lain mukaan tai ennen 1 päivää helmikuuta 2010 tehtyjen sopimusten nojalla sekamuotoisen pääoman Tier 1- tai Tier 2 -instrumenteille – seuraaviin seikkoihin:
               
                           —
                        
                        
                           olemaan maksamatta sekamuotoisen pääoman Tier 1- tai Tier 2 -instrumenttien korkolippua, sikäli kuin instrumentit ovat muun henkilön tai oikeushenkilön kuin Dexia SA:n ja sen tytäryhtiöiden hallussa ja niiden maksaminen on harkinnanvaraista instrumentteja koskevien sopimuksenvaraisten sääntöjen nojalla,
                        
                     
                           —
                        
                        
                           olemaan hyväksymättä tai puoltamatta äänestyksessä kaikenlaisen osingon maksamista yrityksestä, jossa Dexia SA:lla on suoraan tai välillisesti yksinomainen määräysvalta (ml. sen 100-prosenttisesti omistamat yritykset), jos maksu aiheuttaisi muiden kuin Dexia SA:n ja sen tytäryhtiöiden hallussa oleviin sekamuotoisen pääoman Tier 1- tai Tier 2-instrumentteihin liittyvän korkolipun maksuvelvoitteen ja
                        
                     
                           —
                        
                        
                           olemaan käyttämättä harkinnanvaraista oikeuttaan maksaa ennenaikaisesti edellä olevassa luetelmakohdassa tarkoitettuja sekamuotoisen pääoman Tier 1- ja Tier 2 -instrumentteja.
                        
                     
         
               (83)
            
            
               Dexia SA sitoutuu olemaan jakamatta osinkoa kantaosakkeilleen 31 päivään joulukuuta 2011 saakka. Kielto ei koske osingonjakoa, joka tapahtuu kokonaisuudessaan uusosakeantina, jos voitonjaon määrä on i) johdanto-osan 80 kappaleen mukainen ja ii) pienempi tai yhtä suuri kuin 40 prosenttia Dexia SA:n nettotuloksesta tilivuonna 2009, kun kyse on vuonna 2010 tapahtuvasta voitonjaosta, ja pienempi tai yhtä suuri kuin 40 prosenttia Dexia SA:n nettotuloksesta tilivuonna 2010, kun kyse on vuonna 2011 tapahtuvasta voitonjaosta (18).
            
         
               (84)
            
            
               Tältä osin on muistutettava, että takauksen jatkamisesta 30 päivänä lokakuuta 2009 annetun komission päätöksen yhteydessä asianomaisten jäsenvaltioiden antamien sitoumusten perusteella Dexia on velvollinen kyseisen päätöksen antamispäivästä tämän päätöksen antamispäivään saakka
               
                           i)
                        
                        
                           olemaan ilmoittamatta väliosingosta tai ehdottamatta Dexia SA:n yhtiökokoukselle minkäänlaisen osingon maksamista Dexia SA:n osakkeenomistajille;
                        
                     
                           ii)
                        
                        
                           olemaan hyväksymättä tai puoltamatta äänestyksessä kaikenlaisen osingon maksamista yrityksestä, jossa Dexia SA:lla on suoraan tai välillisesti yksinomainen määräysvalta mutta jota se ei omista 100-prosenttisesti (suoraan tai välillisesti);
                        
                     
                           iii)
                        
                        
                           olemaan hyväksymättä tai puoltamatta äänestyksessä kaikenlaisen osingon maksamista yrityksestä, jossa Dexia SA:lla on suoraan tai välillisesti yksinomainen määräysvalta (ml. sen 100-prosenttisesti omistamat yritykset), jos maksu aiheuttaisi muiden kuin Dexia SA:n ja sen tytäryhtiöiden hallussa oleviin sekamuotoisen pääoman Tier 1- tai Tier 2-instrumentteihin liittyvän korkolipun maksuvelvoitteen;
                        
                     
                           iv)
                        
                        
                           olemaan maksamatta sekamuotoisen pääoman Tier 1- tai Tier 2 -instrumenttien korkolippua, sikäli kuin instrumentit ovat muun henkilön tai oikeushenkilön kuin Dexia SA:n ja sen tytäryhtiöiden hallussa ja niiden maksaminen on harkinnanvaraista instrumentteja koskevien sopimuksenvaraisten sääntöjen nojalla. Jos maksamatta jättäminen voi aiheuttaa tilanteen, jossa Dexia SA keskeyttäisi osingonmaksun vuoden 2009 tuloksen perusteella, edellä olevaa kieltoa ei tarvitse soveltaa, jos Dexia ilmoittaa asiasta ennalta komissiolle ja komissio hyväksyy korkolipun maksamisen tapauskohtaisesti; tai
                        
                     
                           v)
                        
                        
                           olemaan käyttämättä harkinnanvaraista oikeuttaan maksaa johdanto-osan tämän kappaleen iii) ja iv) kohdassa tarkoitettuja sekamuotoisen pääoman instrumentteja takaisin ennenaikaisesti.
                        
                     
         
               (85)
            
            
               Paikallisyhteisöjen pankkilainauksen kilpailun ja avoimuuden lisäämiseksi Ranska sitoutuu valvomaan, että paikallisyhteisöt kehittävät kilpailutuskäytäntöjään hankkiessaan varoja tai pääomaa. Valtio antaa alueellisille yhteisöille asiaa koskevia nimenomaisia suosituksia vuoden 2010 loppuun mennessä sekä pankkirahoituksen että yhdistelmätuotteiden käytön osalta. Näissä suosituksissa painotetaan, että on alan oman sisäisen taloudellisen edun mukaista toteuttaa kilpailutustoimenpiteitä, ja osoitetaan erilaisia käytännön sääntöjä, joiden mukaan toimenpiteet voidaan toteuttaa. Suositelluissa hyvissä käytännöissä korostetaan määriltään suurimpien lainojen kilpailutuksen julkisuutta. Alueellisten yhteisöjen tuki- ja neuvontapalveluille tiedotetaan erityisesti näistä suosituksista. Mikäli ilmenee, etteivät nämä suositukset riitä takaamaan avoimien ja syrjimättömien pankkirahoituksen tarjouskilpailujen yleistymistä paikallisyhteisöissä vuoteen 2013 mennessä, Ranska sitoutuu antamaan tätä koskevia lainsäädäntöehdotuksia.
            
         
               (86)
            
            
               Paikallisyhteisöjen pankkilainauksen kilpailun ja avoimuuden lisäämiseksi Belgian hallitus sitoutuu yhteisymmärryksessä alueiden kanssa valvomaan, että hankintaviranomaiset julkaisevat paikallisten julkisviranomaisten rahoitusta koskevat ilmoitukset tehdyistä sopimuksista.
            
         4.3   LUOVUTUKSET JA DIVESTOINTI
   
   
               (87)
            
            
               Dexia luovuttaa tässä johdanto-osan kappaleessa luetellut varallisuuserät:
               
                           a)
                        
                        
                           konsernin italialaisen Crediop-tytäryhtiön 70 prosentin omistusosuuden luovutus tai listautuminen pörssiin 31 päivään lokakuuta 2012 mennessä (19);
                        
                     
                           b)
                        
                        
                           Dexia Insurance Belgium –yhtiön, jäljempänä ’DIB’, ranskalaisen tytäryhtiön DEP:n luovutus 30 päivään kesäkuuta 2010 mennessä. Tytäryhtiö toimii henkivakuutuksen ja eläkkeiden alalla. Luovutussopimus allekirjoitettiin 9 päivänä joulukuuta 2009, ja myynnin on tarkoitus tapahtua vuoden 2010 alkupuolella;
                        
                     
                           c)
                        
                        
                           belgialaisille paikallisyhteisöille tietoteknisiä palveluja tarjoavassa AdInfo-tytäryhtiössä olevan Dexian 51 prosentin osuuden luovutus tai listautuminen pörssiin 31 päivään joulukuuta 2010 mennessä;
                        
                     
                           d)
                        
                        
                           Dexian omistusosuuden luovutus SPE:stä, joka on belgialainen energiantuotantoyhtiö, 31 päivään joulukuuta 2010 mennessä;
                        
                     
                           e)
                        
                        
                           Dexian 20 prosentin omistusosuuden luovutus Crédit du Nord -pankista (luovutus tapahtui 11 päivänä joulukuuta 2009);
                        
                     
                           f)
                        
                        
                           noin 80 toimiston sulkeminen Belgiassa vuoteen 2010 mennessä uuden konsernirakenteen mukaisesti;
                        
                     
                           g)
                        
                        
                           seuraavien RCB Internationalin toimintojen lakkauttaminen:
                           
                                       i)
                                    
                                    
                                       Experta Jerseyn luovutus, Dexia ”Private Bank”, jäljempänä ’PB’, Jerseyn divestointi, Montevideon PB-toimintojen lakkautus, Singaporen PB-toiminnan kehittämishankkeen lakkautus, kuluttajarahoitushankkeen lakkauttaminen Venäjällä ja Dexia Asset Management –yhtiön, jäljempänä ’DAM’, toiminnan lakkauttaminen Keski- ja Itä-Euroopan maissa, Experta-yhtiön trustitoiminnan luovutus Sveitsissä tapahtuivat vuoden 2009 aikana tai vuoden 2010 alussa,
                                    
                                 
                                       ii)
                                    
                                    
                                       Expertan Bahamalla harjoittaman trustitoiminnan luovutus sekä Dexia BILin tanskalaisten tytäryhtiön luovutus 31 päivään joulukuuta 2011 mennessä;
                                    
                                 
                     
                           h)
                        
                        
                           slovakialaisessa tytäryhtiössä Dexia Banka Slovenskossa, jäljempänä ’DBS’, olevan Dexian omistusosuuden luovutus tai listautuminen pörssiin 31 päivään lokakuuta 2012 mennessä (20);
                        
                     
                           i)
                        
                        
                           PWB Internationalin seuraavien toimintojen lakkauttaminen ja divestointi:
                           
                                       i)
                                    
                                    
                                       Intia: yksikön luovutus tehty vuonna 2009;
                                    
                                 
                                       ii)
                                    
                                    
                                       Sveitsi (Dexia Public Finance Switzerland) ja Ruotsi (Dexia Norden): sulkeminen ja selvitys 31 päivään joulukuuta 2010 mennessä;
                                    
                                 
                                       iii)
                                    
                                    
                                       Meksiko, Australia ja Japani: taseen divestointi;
                                    
                                 
                     
                           j)
                        
                        
                           FSA:n luovutus (toteutettu 1 päivänä heinäkuuta 2009) ja sen jälkeen Dexian osuuksien luovutus Assured Guarantystä 31 päivään lokakuuta 2011 mennessä;
                        
                     
                           k)
                        
                        
                           konsernin 49 prosentin omistusosuuden luovutusta Kommunalkredit Austriasta, jäljempänä ’KA’, tapahtui vuoden 2008 viimeisellä neljänneksellä;
                        
                     
                           l)
                        
                        
                           DenizBankin vakuutusalalla toimivan tytäryhtiön Deniz Emeklilikin luovutus tai listautuminen pörssiin 31 päivään lokakuuta 2012 mennessä;
                        
                     
                           m)
                        
                        
                           konsernin 60 prosentin omistusosuuden luovutus Dexia Sabadellista 31 päivään joulukuuta 2013 mennessä;
                        
                     
                           n)
                        
                        
                           Dexian joukkolainasalkun nopeutettu luovutus: [10–20] miljardia euroa vuodessa vuosina 2010 ja 2011, [5–15] miljardista eurosta [10–20] miljardiin euroon vuonna 2012 sekä [0–10]–[5–15] miljardia euroa vuodessa vuosina 2013 ja 2014;
                        
                     
                           o)
                        
                        
                           Standby Bond Purchase Agreements (jäljempänä ”SBPA”) – ja Tender Option Bonds (jäljempänä ’TOB’) -toimintojen (USA/Kanada) divestointi.
                        
                     
         
               (88)
            
            
               Rakenneuudistussuunnitelman mukaan Dexian taseen kokonaismäärä on 31 päivänä joulukuuta 2014 kaikkiaan 35 prosenttia pienempi kuin 31 päivänä joulukuuta 2008. Asianomaiset jäsenvaltiot sitoutuvat siihen, että Dexia supistaa tasettaan alla olevassa taulukossa 6 kuvatulla tavalla.
               
                  Taulukko 6
               
               
                  Konsernin, ydindivisioonan ja LPMD-toiminnan taseen supistaminen
               
               
                           (mrd euroa)
                        
                     
                            
                        
                        
                           31.12.2008
                        
                        
                           31.12.2009
                        
                        
                           31.12.2010
                        
                        
                           31.12.2011
                        
                        
                           31.12.2012
                        
                        
                           31.12.2013
                        
                        
                           31.12.2014
                        
                     
                           Konsernin kokonaistase
                        
                        
                           651
                        
                        
                           580
                        
                        
                           [510–550]
                        
                        
                           [485–545]
                        
                        
                           [425–490]
                        
                        
                           [405–465]
                        
                        
                           427
                        
                     
                           LPMD yhteensä
                        
                        
                            
                        
                        
                           162
                        
                        
                           [120–140]
                        
                        
                           [100–120]
                        
                        
                           [80–110]
                        
                        
                           [70–100]
                        
                        
                           79
                        
                     
                           Ydindivisioona yhteensä
                        
                        
                            
                        
                        
                           419
                        
                        
                           [390–410]
                        
                        
                           [385–415]
                        
                        
                           [345–380]
                        
                        
                           [335–365]
                        
                        
                           353
                        
                     
         4.4   SITOUMUSTEN TOTEUTTAMINEN
   
   
               (89)
            
            
               Riippumattoman asiantuntija luovuttaa komissiolle kahdesti vuodessa kertomuksen rakenneuudistussuunnitelman mukaisten sitoumusten toteuttamisesta. Kertomukseen sisältyy erityisesti yksityiskohtainen selvitys i) edellä (o) kappaleessa mainitun taseen supistamisen noudattamisesta, ii) edellä 0 kappaleessa mainittujen kolmen maksuvalmiuden ja rahoituksen tunnusluvun noudattaminen sekä iii) edellä – kappaleessa mainitun RAROC-sitoumuksen (21) noudattaminen. Lisäksi
               
                           —
                        
                        
                           kertomus on luovutettava viimeistään kuukauden kuluessa puolivuotistietojen julkaisun ja tilinpäätöksen hyväksymisen jälkeen ja joka tapauksessa ennen kunkin vuoden 1 päivää lokakuuta ja 30 päivää huhtikuuta,
                        
                     
                           —
                        
                        
                           jos riippumaton asiantuntija havaitsee ennen joka vuoden 1 päivää lokakuuta esittämässään kertomuksessa riskin, ettei rakenneuudistussuunnitelmassa asetettuja vuositavoitteita saavuteta meneillään olevana vuonna, asianomaisten jäsenvaltioiden viranomaiset esittelevät komissiolle kertomuksen luovuttamista seuraavan kuukauden aikana toimenpiteet, joita Dexian kanssa on suunniteltu, jotta tavoitteet saavutetaan asianomaisin keinoin vuoden loppuun mennessä,
                        
                     
                           —
                        
                        
                           jos riippumaton asiantuntija toteaa ennen joka vuoden 30 päivää huhtikuuta esittämässään kertomuksessa, ettei rakenneuudistussuunnitelmassa asetettuja vuositavoitteita ole saavutettu, asianomaisten jäsenvaltioiden viranomaiset esittelevät komissiolle kertomuksen luovuttamista seuraavan kuukauden aikana toimenpiteet, joita Dexian kanssa on suunniteltu, jotta tavoitteet saavutetaan asianomaisin keinoin kuluvan vuoden 30 päivään kesäkuuta mennessä,
                        
                     
                           —
                        
                        
                           jollei suunniteltuja toimenpiteitä esitellä määräajassa tai jollei tavoitteita saavuteta 30 päivään kesäkuuta mennessä (esiteltyjen toimenpiteiden osalta tarvittaessa ennen 30 päivää huhtikuuta jätettävän kertomuksen jälkeen), komissio voi neuvoston asetuksen (EY) N:o 659/1999 (22) säännösten nojalla aloittaa uudelleen muodollisen tutkintamenettelyn […].
                        
                     
         
               (90)
            
            
               Belgian, Ranskan ja Luxemburgin viranomaiset luovuttavat viimeistään kuukauden kuluessa tämän päätöksen antamisesta komission ennalta hyväksyttäväksi yhdestä kolmeen henkeä käsittävän luettelon, joka on laadittu yhteisymmärryksessä Dexian kanssa, riippumattoman asiantuntijan nimittämistä varten. Riippumattomalla asiantuntijalla on oltava vaadittava pätevyys, eikä hän saa olla jäävi tehtävänsä harjoittamisen aikana. Komissio voi joko hyväksyä tai hylätä ehdotetun riippumattoman asiantuntijan tai asiantuntijat. Mikäli komissio hylkää ehdotetun riippumattoman asiantuntijan tai asiantuntijat, Dexian sekä Belgian, Ranskan ja Luxemburgin viranomaisten on ehdotettava kuukauden kuluessa hylkäämisen tiedoksi antamisesta yhdestä kolmeen uutta ehdokasta, joille on niin ikään pyydettävä päätös komission hyväksymisestä tai hylkäämisestä. Jos komissio hylkää loppujen lopuksi kaikki ehdotetut ehdokkaat, komissio nimeää riippumattoman asiantuntijan itse. Riippumattoman asiantuntijan palvelun kustannukset maksaa Dexia.
            
         
               (91)
            
            
               Mikäli johdanto-osan 87 kappaleen a, c, d, h, l tai m kohdassa mainittua varallisuuserän luovutussitoumusta ei ole noudatettu määräajassa ja jollei komissio ole hyväksynyt korvaavaa sitoumusta, Ranskan, Belgian ja Luxemburgin viranomaiset antavat komission ennalta hyväksyttäväksi viimeistään kuukauden kuluessa luovutuksen määräajasta yhdestä kolmeen henkilöä käsittävän luettelon, joka on laadittu yhteisymmärryksessä Dexian kanssa ja jonka perusteella nimitetään mainittujen luovutusten toteutuksesta vastaava asiamies tai asiamiehet. Luovutuksesta vastaavalla asiamiehellä on oltava vaadittava pätevyys, eikä hän saa olla jäävi tehtävänsä harjoittamisen aikana. Komissio voi joko hyväksyä tai hylätä ehdotetun asiamiehen tai asiamiehet. Mikäli komissio hylkää ehdotetun asiamiehen tai asiamiehet, Dexian sekä Belgian, Ranskan ja Luxemburgin viranomaisten on ehdotettava kuukauden kuluessa hylkäämisen tiedoksi antamisesta yhdestä kolmeen uutta ehdokasta, joille on niin ikään pyydettävä päätös komission hyväksymisestä tai hylkäämisestä. Jos komissio hylkää loppujen lopuksi kaikki ehdokkaat, se nimeää itse asiamiehen, joka Dexian on nimitettävä komission ehdottaman tehtävänmäärittelyn pohjalta.
            
         
               (92)
            
            
               Ranskan, Belgian ja Luxemburgin viranomaiset sitoutuvat siihen, että Dexia myöntää luovutuksesta vastaavalle asiamiehelle tarpeelliset ja asianmukaiset edustamisvaltuudet i) johdanto-osan 91 kappaleessa mainittujen omaisuuserien luovuttamiseksi (ml. kaikki tarvittavat valtuudet luovutuksen toteuttamiseen tarvittavien asiakirjojen laatimiseksi) ja ii) luovutuksen toteuttamiseksi tarpeellisen tai asianmukaisen toimen tai ilmoituksen tekemiseksi, mukaan lukien neuvonantajien nimeäminen luovutusprosessin ajaksi. Luovutuksesta vastaava asiamies sisällyttää osto- ja myyntisopimukseen tai -sopimuksiin tavanomaiset ja kohtuulliset määräykset, jotka se katsoo aiheellisiksi myynnin saattamiseksi päätökseen asiamiehen nimityksen mukaisesti. Luovutuksesta vastaava asiamies järjestää myyntiprosessin siten, että luovutus varmasti […]. Luovutuksesta vastaavan asiamiehen palvelujen kustannukset maksaa Dexia.
            
         V   MUODOLLISEN TUTKINTAMENETTELYN ALOITTAMISEN SYYT
   
   
               (93)
            
            
               Komissio palauttaa mieleen, että sen 13 päivänä maaliskuuta 2009 antamalla päätöksellä aloitettu muodollinen tutkintamenettely koskee sekä Dexian rakenneuudistussuunnitelmaa, jonka asianomaiset jäsenvaltiot ilmoittivat komissiolle helmikuussa 2009, että FSA-toimenpidettä.
            
         
               (94)
            
            
               Kun tarkastellaan Dexian rahoituskriisin aikana kohtaamia vaikeuksia ja sen saamia erittäin suuria tukia, komissio on esittänyt epäilyksiä
               
                           —
                        
                        
                           alkuperäisen rakenneuudistussuunnitelman riittävyydestä konsernin pitkän aikavälin elinkelpoisuuden palauttamiseksi ilman valtiontukea mahdollisimman nopeasti,
                        
                     
                           —
                        
                        
                           ehdotettujen rakenneuudistustoimenpiteiden luonteesta, sillä ne eivät täyttäneet vaatimuksia, jotka komissio on asettanut elinkelpoisuuden palauttamisesta ja rahoitusalalla tämänhetkisessä kriisissä toteutettujen rakenneuudistustoimenpiteiden arvioinnista valtiontukisääntöjen perusteella annetussa komission tiedonannossa (23), jäljempänä ’pankkien rakenneuudistustoimenpiteitä koskeva tiedonanto’,
                        
                     
                           —
                        
                        
                           ehdotettujen toimenpiteiden riittävyydestä sen takaamiseksi, että kilpailun vääristymistä rajoitetaan ja estetään moraalikato rajoittamalla tuki välttämättömään ja jakamalla kustannukset asianmukaisesti tuensaajien ja asianomaisten jäsenvaltioiden kesken.
                        
                     
         
               (95)
            
            
               FSA-toimenpiteen osalta komissio katsoi 13 päivänä maaliskuuta 2009 antamassaan päätöksessä, että takaus sinällään sekä sen kattamat omaisuuserät ja kulujen jakaminen Dexian ja asianomaisten jäsenvaltioiden kesken soveltuivat sisämarkkinoille. Lisäksi olisi vielä tarkistettava omaisuuserien arvostaminen ja takauspalkkio sekä Dexian myyntisopimuksen nojalla liikkeeseen laskemien arvopaperien palkkio ensimmäisen, itse taatun 4,5 miljardin arvoisen erän jälkeen. Tämän vuoksi komissio päätti sisällyttää nämä FSA-toimenpiteen seikat Dexian rakenneuudistussuunnitelmasta aloitettuun muodolliseen tutkintamenettelyyn. Komissio tarkensi myös kyseisessä päätöksessään, etteivät takauksen olemassaolo, sen kattamat omaisuuserät eivätkä Dexian ensisijaisen riskin piiriin kuuluvat omaisuuserät kuulu päätöksessä aloitetun muodollisen tutkintamenettelyn piiriin.
            
         VI   ASIANOMAISTEN HUOMAUTUKSET
   
   
               (96)
            
            
               Komissio panee merkille, ettei se saanut yhtään huomautusta asianomaisilta osapuolilta Dexian eduksi myönnettyjen tukitoimenpiteiden muodollisen tutkintamenettelyn yhteydessä.
            
         
               (97)
            
            
               Sitä vastoin DBB:n kilpailija jätti ennen menettelyn aloittamista komission yksiköille kantelun viranomaisten ja Dexian belgialaisten osakkeenomistajien merkitsemästä kolmen miljardin euron pääomankorotuksesta sekä Belgian valtion Dexian eduksi myöntämästä takauksesta pankkien välisille ja niihin rinnastettaville lainoille. Kantelun perusteina olivat seuraavat seikat:
               
                           —
                        
                        
                           tukea ei voida katsoa oikeasuhtaiseksi muun muassa Dexian pääomarakenteen vahvistamistoimenpiteen yhteydessä liikkeeseen laskemien kantaosakkeiden merkintähinnan vuoksi: 9,9 euron hinta, joka perustui toimenpidettä edeltävien 30 päivän keskikurssiin, on korkeampi kuin hinta, jonka markkinataloussijoittaja olisi maksanut emissiohetkellä vallinneiden, rahoitusarvopapereiden kannalta huomattavan heikkojen olosuhteiden vallitessa,
                        
                     
                           —
                        
                        
                           tuen ei voida katsoa rajoittuvan välttämättömään, koska pääomarakenteen vahvistamiseen käytetyllä määrällä vahvistettiin Dexian Tier 1 -omavaraisuusastetta 11 prosentista 14 prosenttiin eli Euroopan parhaiten sijoittuvien pankkien joukkoon,
                        
                     
                           —
                        
                        
                           tuki olisi aiheuttanut merkittäviä kilpailun vääristymiä, koska se olisi antanut Dexialle mahdollisuuden hinnoitella asiakkaiden talletukset Belgian markkinoilla toimivien perinteisten pankkien keskimääräistä tasoa kalliimmiksi.
                        
                     
         VII   JÄSENVALTIOIDEN HUOMAUTUKSET
   
   7.1   BELGIAN HALLITUKSEN HUOMAUTUKSET KOMISSIOLLE JÄTETTYYN KANTELUUN
   
   
               (98)
            
            
               Belgian viranomaiset esittivät komissiolle toimitetun kanteluasiakirjan ei-luottamuksellisen version perusteella huomautuksensa kantelun perusteista.
            
         
               (99)
            
            
               Dexian osakkeiden merkintähinnasta pääomarakenteen vahvistamisen yhteydessä Belgian viranomaiset huomauttavat, että 9,9 euron osakekohtainen hinta, joka vastaa operaatiota edeltävien 30 päivän keskikurssia, vahvistettiin Belgian yhtiölain 598 pykälän säännösten nojalla. Laissa säädetään, että kun pääomaa korotetaan yhdelle tai useammalle erikseen määritellylle henkilölle varatulla käteisannilla, uusien osakkeiden liikkeeseenlaskuhinta ei saa olla halvempi kuin operaatiota edeltävien 30 päivän keskikurssi. Dexian pääomarakenteen vahvistamisen yhteydessä liikkeeseen laskettujen osakkeiden hinta vahvistettiin siis osapuolia velvoittavien lakisääteisten vaatimusten nojalla.
            
         
               (100)
            
            
               Toisaalta Belgian viranomaiset korostavat, että kantelija kyseenalaistaa pääomarakenteen vahvistamisen tarpeellisuuden sillä perusteella, että Dexialla oli maksuvalmiuskriisi eikä vakavaraisuuskriisi ja että pääomarakenteen vahvistaminen olisi johtanut ainoastaan Dexian omien Tier 1 -varojen vahvistamiseen korkeammalle tasolle kuin vastaavilla eurooppalaisilla pankeilla. Belgian viranomaisten mukaan näissä väitteissä ei oteta huomioon Dexian vakavaraisuustarvetta syyskuun 2008 lopulla. Tämä aiheutui vuoden 2008 kolmannen ja neljännen neljänneksen ennustettavissa olevien riskien ja tappioiden kasvusta, joka puolestaan johtui konsernin altistumisesta useille konkurssissa tai vaikeuksissa oleville luottolaitoksille (Lehman Brothers, Depfa, Bradford & Bingley, irlantilaiset ja islantilaiset pankit), FSA:n altistumisesta johtuneista odotettavissa olevista tappioista sekä monista omaisuuserien alaskirjauksista, jotka liittyivät useiden Dexian hallussa olevia osakkeita taanneiden erillistakauslaitosten luottoluokituksen heikkenemiseen.
            
         
               (101)
            
            
               Kun tarkastellaan Dexian eduksi toteutettujen tukitoimenpiteiden aiheuttamia kilpailun vääristymiä, Belgian viranomaiset korostavat, että Belgian valtion tapauskohtaiset väliintulot Dexian eduksi olivat perusteltuja systeemisen kriisin välttämiseksi, eivätkä ne poikenneet tältä osin muiden jäsenvaltioiden väliintuloista, jotka komissio oli sallinut SEUT-sopimuksen 107 artiklan 3 kohdan b alakohdan nojalla. Dexian asiakkailleen tarjoamista talletuspalkkioista Belgian viranomaiset toimittivat Dexian muistion, jossa verrataan Dexian myöntämiä palkkioita kilpailijoiden palkkioihin samantyyppisistä palveluista Belgian markkinoilla (ING, Deutsche Bank, Fortis, Axa, Citibank, Rabobank ja KBC). Dexian käyttämät palkkiot näyttävät tämän perusteella olevan linjassa kilpailijoiden palkkioiden kanssa. Samaisessa muistiossa Dexia huomauttaa myös, että kantelussa mainitut palkkiot koskevat ainoastaan Internetin kautta saatuja talletuksia, jotka ovat ainoastaan pieni osa ([10–15] prosenttia) kaikista asiakkailta vastaanotetuista talletuksista.
            
         
               (102)
            
            
               Tämän vuoksi Belgian viranomaiset katsovat kantelussa esitettyjen väitteiden vastaisesti, että Dexian eduksi toteutetut tukitoimenpiteet soveltuvat sisämarkkinoille SEUT-sopimuksen 107 artiklan 3 kohdan b alakohdan nojalla.
            
         7.2   JÄSENVALTIOIDEN HUOMAUTUKSET MENETTELYN ALOITTAMISESTA
   
   
               (103)
            
            
               Asianomaiset jäsenvaltiot toimittivat komissiolle yhteiset huomautuksensa 13 päivänä maaliskuuta 2009 aloitetusta muodollisesta tutkintamenettelystä. Asianomaisten jäsenvaltioiden huomautukset koskevat sekä ilmoitettujen toimenpiteiden luokittelua valtiontueksi että niiden soveltuvuutta sisämarkkinoille.
            
         7.2.1   ILMOITETTUJEN TOIMENPITEIDEN LUOKITTELU VALTIONTUEKSI
   7.2.1.1   
         Pääoman korotus
      
   
   
               (104)
            
            
               Huomautuksissaan asianomaiset jäsenvaltiot katsovat ensinnäkin, että yhtiön perinteisten osakkeenomistajien (säästö- ja talletuskassa eli Caisse des Dépôts et Consignations, jäljempänä ’CDC’, sekä CNP Assurances, Holding Communal, Ethias ja Arcofin) pääomarakenteen vahvistamisoperaation yhteydessä merkitsemät Dexian osakkeet eivät sisällä valtiontukea. Asianomaiset jäsenvaltiot muistuttavat, että nämä yritykset ovat yhdessä sitoutuneet Dexiaan 28 päivänä elokuuta 2007 tehdyllä yksityisoikeudellisella osakassopimuksella. Jokaisen osallistuminen pääoman korotukseen oli välttämätöntä tämän osakkeenomistajaryhmän etujen suojaamiseksi. Pääomarakenteen vahvistamisoperaation kiireellisyyden vuoksi oli niin ikään loogista, että Dexia kääntyi ensisijaisesti tärkeimpien osakkeenomistajiensa puoleen. Asianomaiset jäsenvaltiot korostivat, että CDC:n, CNP Assurancesin, Holding Communalin, Ethiasin ja Arcofinin päätöstä osallistua pääoman korotukseen ei voida katsoa niiden omaksi syyksi, ja lisäksi Arcofinin ja Ethiasin osalta sitä ei ollut rahoitettu valtion varoin.
            
         7.2.1.2   
         Maksuvalmiustuki
      
   
   
               (105)
            
            
               Belgian viranomaiset katsoivat myös, että BNB:n Dexialle Ranskan keskuspankin kanssa yhteistyössä myöntämä maksuvalmiustuki ei ole SEUT-sopimuksen 107 artiklan 1 kohdassa tarkoitettua valtiontukea, koska maksuvalmiustuki kuuluu kansallisten keskuspankkien normaaleihin tehtäviin ja erityisesti niiden tehtävään edistää rahoitusjärjestelmän vakautta hätärahoittajina muutoin maksukyisen pankin tilapäisen maksuvalmiusongelman yhteydessä. On nimittäin niin, että
               
                           —
                        
                        
                           maksuvalmiustuen toteuttamishetkellä rahoitusviranomaiset vahvistivat, ettei niillä ollut mitään syytä epäillä Dexiaa maksukyvyttömäksi,
                        
                     
                           —
                        
                        
                           maksuvalmiustuen myöntäminen taattiin Dexian antamilla riittävillä vakuuksilla, joihin BNB ja Ranskan keskuspankki lisäsivät merkittävät aliarvostusmarginaalit vakuuksien laadun mukaan,
                        
                     
                           —
                        
                        
                           maksuvalmiustuki myönnettiin raskauttavilla, lähes ehkäisevästi toimivilla koroilla,
                        
                     
                           —
                        
                        
                           BNB ja Ranskan keskuspankki tekivät täysin itsenäisesti ja harkintavaltansa puitteissa päätöksen maksuvalmiustuen myöntämisestä, sen jatkamisesta ja tässä yhteydessä lainatuista määristä,
                        
                     
                           —
                        
                        
                           maksuvalmiustuen myöntäminen on tilapäinen toimenpide: maksuvalmiustuen puitteissa myönnettävät luotot ovat yli yön -luottoja, ja ne voidaan uusia lainaavan keskuspankin päätöksellä.
                        
                     
         
               (106)
            
            
               Belgian viranomaiset korostavat niin ikään, että Dexian eduksi myönnettävällä maksuvalmistuella on Euroopan keskuspankin, jäljempänä ’EKP’, neuvoston hyväksyntä ([…] miljardin euron määrään saakka). Jos maksuvalmiustuki luokitellaan valtiontueksi, se kuuluu SEUT-sopimuksen 123 artiklassa vahvistetun julkisen sektorin keskuspankkirahoituksen kiellon piiriin. Tämän periaatteen nojalla jäsenvaltiota ei voida saattaa oikeudelliseen vastuuseen kansallisen keskuspankin toimista, jotka liittyvät sen tehtävien harjoittamiseen, koska kyseinen keskuspankki noudattaa EKP:n tehtävän harjoittamiselle asettamia ehtoja. Dexian maksuvalmiustuki täyttää kaikki EKP:n asettamat ehdot. Tuki täyttää erityisesti vaatimuksen, jonka mukaan asianomaisen kansallisen keskuspankin on päätettävä maksuvalmiustuen myöntämisestä täysin itsenäisesti ja oman harkintavaltansa puitteissa.
            
         
               (107)
            
            
               Belgian viranomaisten mukaan se yksittäinen seikka, että BNB:n myöntämällä maksuvalmiustuella on automaattisesti Belgian valtion takaus, ei ole omiaan vaikuttamaan tähän päätelmään. Ensinnäkin sillä hetkellä, kun BNB:n johtokunta päätti täysin riippumattomasti maksuvalmiustuen myöntämisestä Dexialle, valtiontakausta ei ollut olemassa. Näin ollen sitä ei ollut voitu ottaa huomioon päätöksenteossa. Se, että Belgian lainsäätäjä on joutunut järjestämään Belgian valtion nimenomaisen takauksen näille toimenpiteille – riippumatta Dexian asiasta – vaikka näin ei edelleenkään ole muissa jäsenvaltioissa, johtuu BNB:n osakkeenomistajien erityislaadusta. BNB on pörssiyhtiö, jolla on yksityisiä osakkeenomistajia. Muilla kansallisilla keskuspankilla ei yleensä ole yksityisiä osakkeenomistajia. Näin ollen takaus on erottamaton osa BNB:n laissa säädettyä asemaa, ja sen tarkoituksena on antaa BNB:lle mahdollisuus hoitaa hätärahoittajan tehtävää. Muut keskuspankit eivät tarvitse tällaista nimenomaista takausta, koska ne ovat 100-prosenttisesti asianomaisten jäsenvaltioiden omistamia. Valtiontuen automaattisuus on tahallista, jotta BNB maksuvalmiustuki on keskuspankkirahoituksen kiellon periaatteiden mukaista ja täyttää samalla komission päätöskäytännön vaatimukset, jotka käyvät ilmi muun muassa sen Northern Rock -päätöksestä (24).
            
         
               (108)
            
            
               Belgian viranomaiset korostavat lopuksi, että jos komissio joka tapauksessa katsoo maksuvalmiustuen SEUT-sopimuksen 107 artiklan 1 kohdassa tarkoitetuksi valtiontueksi, tuen määrä olisi laskettava sovelletun koron ja sen viitekoron erotuksesta, joka mainitaan komission tiedonannossa viite- ja diskonttokorkojen määrittämisessä sovellettavan menetelmän tarkistamisesta, jäljempänä ’tiedonanto viitekoroista’ (25). Lisäksi tuen määrä olisi joka tapauksessa rajoitettava puoleen maksuvalmiustuen kokonaismäärästä, joka vastaa BNB:n Dexialle tosiasiallisesti myöntämää määrää, sillä toinen puolikas on myönnetty Ranskan keskuspankin lukuun ja riskillä. Ranskan keskuspankilla ei kuitenkaan ole minkäänlaista Ranskan valtion nimenomaista takausta, eikä Belgian valtion takausta voida luonnollisestikaan soveltaa ulkomaalaisen keskuspankin lukuun ja riskillä suoritettuun toimenpiteeseen.
            
         7.2.1.3   
         FSA-toimenpide
      
   
   
               (109)
            
            
               Asianomaisten jäsenvaltioiden viranomaiset katsovat, että Belgian ja Ranskan valtion FSAM:n omaisuuserille myöntämän tuen tosiasiallisen käyttämisen todennäköisyys on pieni: 4,5 miljardin Yhdysvaltain dollarin raja, josta alkaen Dexia altistuu suurimmalle riskille, on nimittäin korkeampi kuin pessimistisimmät arviot salkun arvonalennuksesta. Näin ollen valtioiden mahdollisen tuen määrä olisi katsottava nollaksi myös pessimistisessä skenaariossa.
            
         7.2.2   ILMOITETTUJEN TOIMENPITEIDEN SOVELTUVUUS SISÄMARKKINOILLE
   7.2.2.1   
         FSA-toimenpide
      
   
   
               (110)
            
            
               Asianomaiset jäsenvaltiot väittävät ensinnäkin, ettei FSA-toimenpide kuulu niiden mielestä arvoltaan alentuneiden omaisuuserien käsittelystä yhteisön pankkisektorilla annetun komission tiedonannon soveltamisalaan (26), jäljempänä ’arvoltaan alentuneita omaisuuseriä koskeva tiedonanto’, seuraavista syistä:
               
                           —
                        
                        
                           FSA-toimenpide ei ole varsinaisesti omaisuuserien takaus, vaan takaus Dexian (myyntisopimuksen mukaiseen omaan takaukseen perustuville) velvollisuuksille FSAM:ää kohtaan: Belgian ja Ranskan valtion takausta käytetään vasta, jos Dexia ei noudata velvollisuuttaan lunastaa kyseiset omaisuuserät FSAM:ltä myyntisopimuksen realisoituessa; näin ollen FSA-toimenpide ei aiheuta omaisuuserien siirtoa eikä automaattisesti luovutusta,
                        
                     
                           —
                        
                        
                           toimenpiteen tarkoituksena ei ole taata FSAM:n salkkua Dexian eduksi vaan mahdollistaa hätätilanteessa suoritettu luovutus, joka on tarpeen Dexian rakenneuudistuksen vuoksi,
                        
                     
                           —
                        
                        
                           luovutusoperaatio toteutettiin avoimen ja läpinäkyvän menettelyn päätteeksi, jonka perusteella olisi yksityistämistapauksia seuraten pääteltävä, ettei siihen sisälly valtiontukea,
                        
                     
                           —
                        
                        
                           ei voida vaatia, että toimenpide, joka on ilmoitettu ennen arvoltaan alentuneita omaisuuseriä koskevan tiedonannon hyväksymistä (25 päivänä helmikuuta 2009) ja julistettu sisämarkkinoille soveltuvaksi valtiontuesta vaikeuksissa olevien yritysten pelastamiseksi ja rakenneuudistukseksi annettujen yhteisön suuntaviivojen (27) 16 kohdan nojalla, olisi myös arvoltaan alentuneita omaisuuseriä koskevan tiedonannon mukainen.
                        
                     
         
               (111)
            
            
               Lisäksi asianomaiset jäsenvaltiot korostavat, että vaikka FSA-toimenpidettä olisikin arvioitava arvoltaan alentuneita omaisuuseriä koskevan tiedonannon perusteella, komissiolla on käytettävissään kaikki tiedot, joiden perusteella se voi todeta toimenpiteen soveltuvaksi sisämarkkinoille muun muassa sillä perusteella, että
               
                           —
                        
                        
                           kustannusten jako on arvoltaan alentuneita omaisuuseriä koskevan tiedonannon mukainen muun muassa siksi, että Dexian ensisijainen riski, joka on yli 36 prosenttia takauksen kattamien omaisuuserien nimellismäärästä, on huomattavasti suurempi kuin kyseisessä tiedonannossa vahvistettu 10 prosentin vähimmäisraja; lisäksi silloin, kun Belgian ja Ranskan valtion takausta käytetään ensisijaisen riskin ylittävien tappioiden yhteydessä, Dexia antaa valtioille korvaukseksi oman pääoman ehtoisia arvopapereita, joiden liikkeeseenlasku alentaa konsernin muiden osakkeenomistajien omistusosuutta,
                        
                     
                           —
                        
                        
                           toimenpiteestä maksetaan markkinahintainen palkkio, jonka suuruus on Dexian viiden vuoden luottoriskinvaihtosopimusten keskiarvo (1 päivästä tammikuuta 200731 päivään elokuuta 2008) lisättynä 70 peruspisteellä eli 113 peruspistettä; asianomaiset jäsenvaltiot korostavat tältä osin, että palkkiota on lisätty 21 peruspisteellä suhteessa komissiolle alun perin ilmoitettuun määrään,
                        
                     
                           —
                        
                        
                           toimenpiteen kattamiin omaisuuseriin liittyvä taloudellinen tappio, jota riippumattomat osapuolet ovat arvioineet kansallisten valvontaviranomaisten hyväksymien menetelmien mukaisesti, jää kokonaan Dexian vastattavaksi, koska suurin mahdollinen tappio on pienempi kuin Dexian ensisijainen riski, kuten edellä todettiin.
                        
                     
         
               (112)
            
            
               Näin asianomaiset jäsenvaltiot katsovat, että FSA-toimenpide soveltuu sisämarkkinoille ja että toimenpiteen sisältämä valtiontuen määrä on nolla.
            
         7.2.2.2   
         Alkuperäinen rakenneuudistussuunnitelma
      
   
   
               (113)
            
            
               Asianomaiset jäsenvaltiot eivät yhdy komission esittämiin epäilyksiin alkuperäisen, komissiolle helmikuussa 2009 ilmoitetun rakenneuudistussuunnitelman mahdollisuuksista palauttaa pankin pitkän aikavälin elinkelpoisuus, estää liiallinen kilpailun vääristyminen ja varmistaa rakenneuudistuksen kustannusten oikeudenmukainen jakautuminen.
            
         
               (114)
            
            
               Huomautuksissaan asianomaiset jäsenvaltiot katsovat, että komissiolle ilmoitettujen toimenpiteiden avulla pystytään varmistamaan Dexian pitkän aikavälin elinkelpoisuus, koska
               
                           —
                        
                        
                           Dexian vuodeksi 2010 suunniteltu joukkolainasalkun supistus nousee [15–30] miljardiin euroon (josta luovutusten osuus on […] miljardia euroa), mikä on sama määrä kuin vuonna 2011 ja Dexian viimeaikaisten kokemusten perusteella realistinen ja pikemminkin varovainen arvio,
                        
                     
                           —
                        
                        
                           maksuvalmiuden palauttamisskenaario, jonka tarkoituksena on muun muassa vähentää Dexian lyhytkestoista rahoitustarvetta 100 miljardilla eurolla vuoden 2010 lopussa, on realistinen, varsinkin joukkolainamarkkinoiden ja kiinnelainamarkkinoiden rahoitusehtojen palautumisen vuoksi,
                        
                     
                           —
                        
                        
                           Dexian rakenneuudistussuunnitelmassa huomioidut makrotaloudelliset olettamat ovat hyvin varovaisia,
                        
                     
                           —
                        
                        
                           komission mainitsemat epävarmuustekijät, jotka liittyvät paikallisyhteisöjen rahoitusmarkkinoiden tulevaan kehitykseen, vaikuttavat Dexian toimintaan vain vähän, koska markkinat eivät ole kovin herkät makrotaloudellisille olosuhteille, ja toisaalta paikallisyhteisöjen uuslainoituksen lasku vaikuttaa marginaalisesti Dexian tuloihin.
                        
                     
         
               (115)
            
            
               Lisäksi asianomaiset jäsenvaltiot korostavat, että kaikki helmikuussa 2009 ilmoitetut rakenneuudistustoimenpiteet kohdistuvat kannattaviin toimintoihin, olipa kyseessä PWB-toiminta tai RCB-toiminnan alan supistus. Tämän vuoksi kaikki ehdotetut toimenpiteet on otettava huomioon arvioitaessa toimenpiteitä, joiden tarkoituksena on vähentää kilpailun liiallista vääristymistä.
            
         
               (116)
            
            
               Asianomaiset jäsenvaltiot katsovat, että komission 13 päivänä maaliskuuta 2009 antamassa päätöksessä arvioitu tuen määrä on virheellinen, sillä siinä on laskettu yhteen virheellisiä ja luonteeltaan erilaisia määriä ja näin on päästy [170–210] miljardin euron suuruusluokkaa olevaan tuen kokonaismäärään. Tämä määrä, jonka suhteen rakenneuudistuksen kustannusten jakautumista Dexian ja asianomaisten jäsenvaltioiden kesken on arvioitava, oletetaan siis liian suureksi. Sitä vastoin Dexian osallistuminen rakenneuudistuksen kustannuksiin on asianomaisten jäsenvaltioiden mukaan aliarvioitu, koska siinä ei ole otettu huomioon Dexian ja asianomaisten jäsenvaltioiden rakenneuudistussuunnitelmassa suunnittelemaa uuslainoituksen vähennystä, joka on otettava huomioon Dexian omana osuutena rakenneuudistuskustannuksista.
            
         
               (117)
            
            
               Asianomaiset jäsenvaltiot siis tukevat komission päätöstä FSA-toimenpiteen lopullisesta hyväksymisestä, jotta FSA voidaan luovuttaa Assured Guarantylle. Tämä luovutus on olennainen osa konsernin elinkelpoisuuden palauttamista ja sen riskiprofiilin alentamista. Sitä vastoin jäsenvaltiot katsovat, että komission muista toimenpiteistä esittämät epäilykset ovat perusteettomia.
            
         7.3   JÄSENVALTIOIDEN HUOMAUTUKSET RAKENNEUUDISTUSSUUNNITELMASTA
   
   
               (118)
            
            
               Komissiolle helmikuussa 2009 ilmoitetun alkuperäisen rakenneuudistussuunnitelman pohjalta esitettyjen ja yllä käsiteltyjen huomautusten lisäksi asianomaiset jäsenvaltiot ovat toimittaneet komissiolle huomautuksensa täydentävistä rakenneuudistustoimenpiteistä, jotka ilmoitettiin komissiolle 9 päivänä helmikuuta 2010.
            
         
               (119)
            
            
               Tältä osin asianomaiset jäsenvaltiot katsovat, että rakenneuudistussuunnitelma mahdollistaisi konsernin pitkän aikavälin elinkelpoisuuden vahvistamisen, sillä se antaisi Dexialle tilaisuuden nopeuttaa jälleenrahoituksen takausjärjestelmästä luopumista, ja että se olisi vastaus komission 13 päivänä maaliskuuta 2009 ja 30 päivänä lokakuuta 2009 antamissa päätöksissä mainittuihin muihin huolenaiheisiin. Kaikki helmikuusta 2009 helmikuuhun 2010 ilmoitetut rakenneuudistustoimenpiteet muodostavat jäsenvaltioiden mielestä kokonaisuutena rakenneuudistukseen ja mahdollisten kilpailun vääristymien korjaamiseen tähtäävän hankkeen, joka täyttää komission päätöksissään sekä asianomaisten jäsenvaltioiden edustajien ja Dexian edustajien tapaamisissa esittämät vaatimukset.
            
         
               (120)
            
            
               Asianomaiset jäsenvaltiot toteavat myös, että rakenneuudistussuunnitelman arvioimiseksi komission on otettava huomioon Dexian tilanteeseen liittyvät erot verrattuina muihin rahoituslaitoksiin, joiden rakenneuudistussuunnitelmat komissio on hyväksynyt viime kuukausien aikana. Muista laitoksista erityisesti poiketen
               
                           —
                        
                        
                           Dexian toiminta on jo muuttunut kannattavaksi, sillä sen nettotulos on ollut positiivinen vuoden 2009 ensimmäiseltä neljännekseltä alkaen ja seuraavillakin neljänneksillä,
                        
                     
                           —
                        
                        
                           Dexian pitkän aikavälin elinkelpoisuuden palauttamiseen tähtäävän suunnitelman toteutus on jo pitkällä, erityisesti siksi, että FSA on luovutettu ja tavoite lyhytaikaisen rahoitustarpeen vähentämisestä 100 miljardilla eurolla on jo saavutettu 75-prosenttisesti vuoden 2009 kolmannella neljänneksellä,
                        
                     
                           —
                        
                        
                           Dexian ydintoimintojen (PWB ja RCB) sisäiset riskiprofiilit ovat erittäin matalat. Markkinataloussijoittajan odottamassa palkkiossa otetaan huomioon tämä eriyttämistekijä, jolloin hyväksytään muita, riskiltään suurempia rahoituslaitoksia pienempi oman pääoman tuotto (ROE),
                        
                     
                           —
                        
                        
                           Dexia on maksanut ja maksaa edelleen asianomaisille jäsenvaltioille palkkioksi myönnetystä tuesta merkittävää korvausta, jonka taso ylittää tietyissä tapauksissa (muun muassa FSA:n FP-omaisuuserien takauksessa) komission suuntaviivoissa säädetyn tason.
                        
                     
         VIII   ARVIOINTI TUESTA
   
   8.1   TUEN OLEMASSAOLO
   
   
               (121)
            
            
               Komission on arvioitava, ovatko kyseiset toimenpiteet SEUT-sopimuksen 107 artiklan 1 kohdassa tarkoitettua valtiontukea. Kyseisessä artiklassa määrätään seuraavaa: ”Jollei perustamissopimuksissa toisin määrätä, jäsenvaltion myöntämä taikka valtion varoista muodossa tai toisessa myönnetty tuki, joka vääristää tai uhkaa vääristää kilpailua suosimalla jotakin yritystä tai tuotannonalaa, ei sovellu sisämarkkinoille, siltä osin kuin se vaikuttaa jäsenvaltioiden väliseen kauppaan.” Komission on siis tutkittava kunkin toimenpiteen kohdalla, täyttyvätkö SEUT-sopimuksen 107 artiklan 1 kohdassa mainitut kumulatiiviset perusteet.
            
         8.1.1   PÄÄOMAN KOROTUS
   
               (122)
            
            
               Pääoman korotukseen liittyvän valtiontuen osalta komissio viittaa 13 päivänä maaliskuuta 2009 antamaansa päätökseen, jossa se osoitti, että Belgian valtion ja alueiden sekä Ranskan ja Luxemburgin valtioiden väliintulot ovat SEUT-sopimuksen 107 artiklan 1 kohdassa tarkoitettua valtiontukea. Komissio katsoo lisäksi, että näissä erityisolosuhteissa CDC:n ja Holding Communalin menettelyt on niin ikään katsottava valtiosta johtuviksi.
            
         
               (123)
            
            
               Oikeuskäytännön mukaan pelkästään se, että talouden toimija on valtion valvonnassa, ei riitä osoittamaan, että sen toteuttamat toimenpiteet johtuvat valtiosta (28). Yhteisöjen tuomioistuimen oikeuskäytännöstä ilmenee toisaalta myös, että koska komission on CDC:n ja Holding Communalin ja toisaalta niiden valtion välisten erityisten suhteiden vuoksi erittäin vaikea osoittaa, että tässä nimenomaisessa tapauksessa päätös Dexian pääomarakenteen vahvistamisesta on tosiasiassa tehty julkisviranomaisten ohjeistamana, näiden toimenpiteiden katsominen valtiosta johtuviksi voidaan päätellä toimenpiteiden tapahtumisolosuhteille ominaisten indikaattoreiden perusteella (29).
            
         
               (124)
            
            
               Indikaattoreina voivat olla ”julkisen yrityksen integroituminen julkishallinnon rakenteeseen, yrityksen toiminnan luonne, toiminnan harjoittaminen markkinoilla yksityisten toimijoiden kanssa tavanomaisissa kilpailuolosuhteissa, yrityksen oikeudellinen asema, se, sovelletaanko yritykseen julkisoikeutta vai yksityisoikeudellisia yhtiöoikeutta koskevia säännöksiä, viranomaisten harjoittaman yrityksen hallinnointia koskevan ohjauksen määrä tai muu seikka, joka osoittaa konkreettisessa tilanteessa, että viranomaiset ovat osallistuneet toimenpiteestä päättämiseen tai että on epätodennäköistä, että tästä ei ollut kyse, kun otetaan huomioon myös toimenpiteen laajuus, sen sisältö tai sen edellytykset”, ja niiden perusteella julkisen yrityksen toteuttaman tukitoimenpiteen voidaan päätellä johtuvan valtiosta (30).
            
         
               (125)
            
            
               Tässä nimenomaisessa tapauksessa on todettava seuraavaa:
               
                           —
                        
                        
                           CDC on julkinen laitos, joka on 28 päivänä huhtikuuta 1816 annetussa Ranskan finanssilaissa asetettu lainsäätäjäviranomaisen valvonnan ja takauksen piiriin. Se harjoittaa yleishyödyllistä toimintaa (muun muassa julkisen palvelun laitosten rahoitusta), sitä hallitaan lakien ja asetusten mukaisesti ja sen pääjohtajan ja keskeiset johtoryhmän jäsenet nimittävät Ranskan tasavallan presidentti ja Ranskan hallitus (31). Tapahtumien aikaan CDC ei yleislainsäädännöstä poiketen ollut pankkivaliokunnan valvonnan eikä Ranskan valtion osakkuuksia hoitavan viraston alainen eikä yhteisöverotuksen piirissä, vaan se maksoi valtionkassaan ”vapaaehtoisen rahoitusosuuden”.
                        
                     
                           —
                        
                        
                           Holding communalin osakkeenomistajina ovat puolestaan 599 Belgian kuntaa ja maakuntaa, ja se toimii paikallisyhteisöjen rahoituksen keskeisenä välittäjänä. Kaikki sen johtokunnan jäsenet ovat kunnanhallituksen jäseniä, pormestareita tai varapormestareita. Holding communalin yhtiöjärjestyksessä todetaan, että se toimii valtiovarain- ja sisäministeriöiden valvonnassa laissa vahvistettujen sääntöjen mukaisesti. Tältä osin on aiheellista huomauttaa, että kahdella hallituskomissaarilla (jotka edustavat valtiovarainministeriötä ja sisäministeriötä) on valtuudet vastustaa Holding communalin johtokunnan päätöstä. Oikeuskäytännön mukaan (32) veto-oikeuden tai valtion hyväksyntävallan olemassaolo on osoitus siitä, että oikeushenkilön menettely katsotaan valtiosta johtuvaksi, mikä koskee tässä nimenomaisessa tapauksessa juuri Holding communalia.
                        
                     Toisaalta on todettava, että tässä asiassa CDC:n ja Holding communalin pääomarakenteen vahvistaminen tapahtui valtioiden samaan aikaan toteuttamien muiden toimenpiteiden kanssa (valtioiden ja alueiden suoraan toteuttama pääoman korotus, valtiontakaus, FSA-toimenpide, Belgian valtion takaama maksuvalmiustuki). Nämä pääomarakenteen vahvistukset liittyvät muiden toimenpiteiden ohella johdonmukaiseen kokonaisvaltaiseen kokonaisuuteen, joiden tarkoituksena oli pelastaa Dexia syyskuun 2009 lopulla.
               Näiden väliintulojen samanaikaisuus suhteessa edellä mainittuihin seikkoihin osoittaa varsin todennäköisesti, että julkisviranomaiset ovat osallistuneet CDC:n ja Holding Communalin päätöksiin osallistua Dexian pääoman korotukseen. Näistä syistä on katsottava, että CDC:n ja Holding Communalin suostuminen pääomarakenteen vahvistamiseen johtuu asianomaisista jäsenvaltioista.
            
         
               (126)
            
            
               Komissio katsoo, että ”perinteisten” osakkeenomistajien suorittama pääomarakenteen vahvistaminen ei täytä oikeuskäytännössä mainittua oletusta markkinataloudessa toimivasta yksityisoikeudellisesta sijoittajasta. Niiden Dexian osakkeenomistajien osallistuminen Dexian pääomarakenteen vahvistamiseen, joiden menettely ei johdu valtiosta, oli rajattu 12,4 prosenttiin pääoman koko korotuksesta. Tämä ei riitä osoittamaan, että perinteiset osakkeenomistajat toimivat yksityisten markkinataloussijoittajien tavoin. Markkinataloussijoittajan periaate on voimassa vain tavanomaisissa markkinaedellytyksissä (33). Perinteiset osakkeenomistajat toimivat Dexian pelastamiseksi rahoituskriisin dramaattisimmalla hetkellä eli tavanomaisesta poikkeavissa markkinaedellytyksissä. Lisäksi ”perinteisten” osakkeenomistajien toiminta liittyi toimenpidekokonaisuuteen, jonka tarkoituksena oli pelastaa vakaviin vaikeuksiin joutunut Dexia, jolla on koko järjestelmään vaikuttava merkitys näiden kolmen jäsenvaltion talouden kannalta. On kuitenkin huomattava, että julkiset talous- ja sosiaalipoliittiset seikat on erotettava markkinataloussijoittajan periaatetta arvioitaessa (34). Täyttääkseen markkinataloudessa toimivan yksityisen sijoittajan kriteerin sijoituksen uskottavuuden tukena on oltava ennalta laadittu liiketoimintasuunnitelma ja sen on oltava mieluiten riippumattomien tilintarkastajien vahvistama ja perustuttava kriisisimulaatioihin (ns. stressitestiin) (35).
            
         
               (127)
            
            
               Silloinkin kun julkinen sijoittaja toimii omistajana (kuten perinteiset osakkeenomistajat, joiden menettely johtuu valtiosta, eli CDC ja Holding Communal), on aiheellista tarkistaa – markkinataloudessa toimivaan yksityiseen sijoittajaan verrattaessa – että sijoittaja toimii viisaana sijoittajana, joka ei ota suurempia riskejä kuin yksityinen markkinataloussijoittaja (36). Sijoittajan perinteisyys ei siis riitä perusteluksi sille, että markkinataloussijoittajan periaatetta olisi sovellettava ”joustavammin”.
            
         
               (128)
            
            
               Komissio katsoo, että asianomaisista jäsenvaltioista johtuvaksi katsottava pääoman korotus on valikoiva, koska se koskee vain yhtä yritystä eli Dexia-konsernia. Kun otetaan huomioon Dexian koko, sen merkittävyys Belgian, Ranskan ja Luxemburgin markkinoilla ja se, että ilman väliintuloa konserni olisi voinut joutua maksukyvyttömäksi, mikä olisi vaikuttanut pankkimarkkinoiden rakenteeseen huomattavasti kolmessa maassa, komissio katsoo, että kyseiset toimenpiteet vaikuttavat jäsenvaltioiden väliseen kauppaan.
            
         
               (129)
            
            
               Tämän perusteella komissio katsoo, että CDC:n ja Holding Communalin suorittama pääoman korotus ovat SEUT-sopimuksen 107 artiklan 1 kohdassa tarkoitettua valtiontukea Dexian hyväksi.
            
         
               (130)
            
            
               Toisaalta komissio arvioi, että Dexian käyttöön annetut resurssit, jotka perustuvat Ethiasin (joka ei ollut kansallistettu pääoman korotuksen aikaan), Arcofinin (jonka pääoman enemmistö on yksityisten osakkeenomistajien hallussa) ja CNP Assurancen (jonka pääoman enemmistö kuuluu yksityisille osakkeenomistajille eli Banque Populaire Caisses d’Épargne -konsernille ja vapaasti vaihdettavan pääoman haltijoille) menettelyihin, eivät ole valtion varoja.
            
         8.1.2   VALTIOIDEN TAKAUS
   
               (131)
            
            
               Komissio vahvisti takauksen olevan valtiontukea 19 päivänä marraskuuta 2008 antamassaan päätöksessä (johdanto-osan 24–27 kappale) ja 30 päivänä lokakuuta 2009 antamassaan päätöksessä (johdanto-osan 13 kappale). Tältä osin komissio katsoo, että kyseisissä päätöksissä esitetty päättely on edelleen pätevä ja että toimenpide on SEUT-sopimuksen 107 artiklan 1 kohdan mukaista valtiontukea.
            
         8.1.3   MAKSUVALMIUSTUKI
   
               (132)
            
            
               Selvittäessään, liittyykö maksuvalmiustukeen valtiontukea, komissio panee merkille Belgian viranomaisten huomautukset maksuvalmiustuesta, jonka BNB on toteuttanut Dexian eduksi. Komissio katsoo kuitenkin, etteivät nämä huomautukset ole omiaan muuttamaan sen päätelmiä maksuvalmiustukeen liittyvästä tuesta, jota on käsitelty 19 päivänä marraskuuta 2008 annetussa päätöksessä.
            
         
               (133)
            
            
               Komissio katsoi valtiontukisääntöjen soveltamisesta maailmanlaajuisen finanssikriisin seurauksena rahoituslaitosten suhteen toteutettuihin toimenpiteisiin annetun komission tiedonannon (37), jäljempänä ’pankkitiedonanto’, 51 kohdassa, että keskuspankin rahoituslaitokselle myöntämät varat eivät ole valtiontukea, kun tietyt ehdot täyttyvät (38).
            
         
               (134)
            
            
               Yksi pankkitiedonannossa määritelty edellytys sille, ettei toimenpidettä katsota valtiontueksi, on, ettei ”sille ole annettu valtion vastatakausta”. Tässä tapauksessa komissio on pannut merkille, että BNB:n myöntämillä luotoilla on Belgian valtion takaus (taannehtivin vaikutuksin) rahoitusjärjestelmän vakautta edistävistä toimenpiteistä ja erityisesti rahoitusjärjestelmän vakauttamisen yhteydessä myönnetyille luotoille ja muille toimille annettavan valtion takauksen perustamisesta 15 päivänä lokakuuta 2008 annetun lain nojalla. Koska BNB:n maksuvalmiustuella oli Belgian valtion takaus, tiedonannossa säädetty edellytys ei siis täyttynyt.
            
         
               (135)
            
            
               Pankkitiedonannossa esitetyt edellytykset, joiden perusteella tuen mahdollisuus voidaan sulkea pois, eivät siis täyty kokonaisuudessaan. Tällöin on tarkasteltava, täyttyvätkö valtiontukea koskevat edellytykset tosiasiallisesti. BNB on Belgian valtion elin, joten sen varat ovat julkisia varoja. Tämä pätee erityisesti nyt tarkasteltavassa tapauksessa, koska vastatakauksen perusteella Belgian valtio vastaa suoraan kaikista tappioista. Lisäksi maksuvalmiustuki on myönnetty valikoivasti Dexialle. Toimenpide suosii valikoivasti Dexiaa, koska siinä Dexialle myönnetään rahoitus, jota pankki ei voi enää saada markkinoilta. Koska Dexia toimii useissa jäsenvaltioissa ja valtaosassa toiminnoistaan kilpailutilanteessa muiden, verrattavissa olevia tukia saamattomien rahoituslaitosten kanssa, tämä etu vääristää kilpailua ja vaikuttaa jäsenvaltioiden väliseen kauppaan.
            
         
               (136)
            
            
               Komissio päättelee, että BNB:n omaan lukuunsa toteuttama maksuvalmiustuki on SEUT-sopimuksen 107 artiklan 1 kohdassa tarkoitettua valtiontukea.
            
         8.1.4   FSA-TOIMENPIDE
   
               (137)
            
            
               Komissio vahvisti FSA-toimenpiteen luonteeltaan tueksi 13 päivänä maaliskuuta 2009 antamassaan päätöksessä (johdanto-osan 53–56 kappale) ja katsoo, että asianomaisten jäsenvaltioiden huomautukset eivät ole omiaan kyseenalaistamaan komission päätelmiä.
            
         
               (138)
            
            
               Komissio päättelee, että FSA-toimenpide on SEUT-sopimuksen 107 artiklan 1 kohdassa tarkoitettua valtiontukea.
            
         8.2   TUEN MÄÄRÄN ARVIOINTI
   
   
               (139)
            
            
               Komissio arvioi alustavasti kyseisiin toimenpiteisiin liittyvän tuen määrää jo 19 päivänä marraskuuta 2008 ja 13 päivänä maaliskuuta 2009 antamissaan päätöksissä. Alustavan arvioinnin ja asianomaisten jäsenvaltioiden 13 päivästä maaliskuuta 2009 alkaen toimittamien täydentävien tietojen perusteella komissio on päätynyt tuen määrään, joka koostuu seuraavista osista:
            
         8.2.1   PÄÄOMAN KOROTUS
   
               (140)
            
            
               Syyskuun 30 päivänä 2008 ilmoitetun pääomarakenteen vahvistamisen kokonaismäärä oli 6,4 miljardia euroa. Tästä on vähennettävä edellä mainituista syistä Ethiasin, Arcofinin ja CNP Assurancen päättämät pääoman korotukset eli 150 miljoonaa, 350 miljoonaa ja 288 miljoonaa euroa.
            
         
               (141)
            
            
               Komissio panee niin ikään merkille, että Dexia on luopunut rakenneuudistussuunnitelmansa puitteissa 376 miljoonan euron arvoisista Dexia BIL:n vaihtovelkakirjoista, jotka Luxemburgin valtion piti merkitä mutta joita se ei missään vaiheessa merkinnyt. Näin ollen tämäkin määrä on vähennettävä pääoman korotukseen liittyvän tuen määrästä.
            
         
               (142)
            
            
               Tämän perusteella pääoman korotukseen sisältyvän tuen kokonaismäärä on 5,2 miljardia euroa (39).
            
         8.2.2   VALTIOIDEN TAKAUS
   
               (143)
            
            
               Dexian ja asianomaisten jäsenvaltioiden 9 päivänä lokakuuta 2008 allekirjoittaman takaussopimuksen mukaisesti asianomaisten jäsenvaltioiden takaus kattaa enintään 150 miljardin euron määrän. Määrä alennettiin 100 miljardiin euroon 1 päivänä marraskuuta 2009 voimaan tulleessa takaussopimuksessa.
            
         
               (144)
            
            
               Menettelyn aloittamista koskevaan päätökseen esittämissään huomautuksissa asianomaiset jäsenvaltiot esittivät, että takaukseen liittyvän tuen määrä oli laskettava viite- ja diskonttokorkojen määrittämisessä sovellettavan menetelmän tarkistamisesta annetun komission tiedonannon mukaisesti, jäljempänä ’tiedonanto viitekoroista’ (40). Kyseisen tiedonannon mukaan takaukseen liittyvä tuki olisi yhtä suuri kuin takauksen palkkioprosentin ja pankkien välisten markkinoiden viitekoroksi (IBOR) määritellyn viitekoron välinen erotus, johon lisätään 75 peruspistettä.
            
         
               (145)
            
            
               Vastauksena näihin huomautuksiin komissio toteaa, että vaikeuksiin joutuneiden yritysten yhteydessä markkinakorkoihin perustuvien viitekorkojen soveltaminen ei ole merkityksellistä, koska ilman takausta Dexia ei olisi saanut minkäänlaista rahoitusta markkinoilta. Tämän vuoksi komissio katsoo sen käsiteltäväksi toimitettujen rakenneuudistusten yhteydessä noudatetun vakiintuneen käytännön mukaisesti, että takauksessa huomioitava tukiosuus voi olla jopa takauksen tosiasiassa kattamien määrien suuruinen eli 100 miljardia euroa. Tämä vastaa niitä Dexian velkakannan enimmäismääriä, jotka on voitu tosiasiassa kattaa takauksen avulla 1 päivästä marraskuuta 2009 lukien (41).
            
         8.2.3   MAKSUVALMIUSTUKI
   
               (146)
            
            
               Edellä takauksen suhteen esitetyn päättelyn mukaisesti komissio katsoo, että BNB:n toteuttamalle maksuvalmiustuelle myönnettyyn Belgian valtion takaukseen sisältyvä tuki voi olla jopa takauksen tosiasiassa kattamien määrien suuruinen eli […] miljardia euroa. Tämä puolestaan vastaa BNB:n vastuulla olevan ja Belgian valtion takaaman maksuvalmiustuen enimmäismäärää, jonka EKP:n neuvosto on hyväksynyt.
            
         8.2.4   FSA-TOIMENPIDE
   
               (147)
            
            
               Komissio katsoo arvoltaan alentuneita omaisuuseriä koskevan tiedonannon (42) mukaisesti, että arvoltaan alentuneita omaisuuseriä koskevaan toimenpiteeseen sisältyvän tuen määrää arvioitaessa huomioon otettava määrä on kyseisen salkun luovutushinnan ja markkinahinnan välinen erotus. Komission käytännön mukaan (43) luovutushinta määritellään nimelliseksi jäännösarvoksi vähennettynä toimenpiteen edunsaajana olevan pankin omalla riskillä kokonaan olevalla osalla.
            
         
               (148)
            
            
               Muihin alentuneisiin omaisuuseriin suunnattuihin toimenpiteisiin verrattuna FSA-toimenpiteessä on tiettyjä erityispiirteitä, joihin komission on pitänyt ottaa kantaa:
               
                           —
                        
                        
                           FSAM:n salkkuun (jonka nimellinen jäännösarvo oli 16,98 miljardia Yhdysvaltain dollaria 30 päivänä syyskuuta 2008) sisältyy kaksi osasalkkua: i) kattamattomat omaisuuserät (nimellinen jäännösarvo 4,5 miljardia Yhdysvaltain dollaria), joista on tehty takauksen piiriin kuulumaton myyntisopimus, ja ii) katetut omaisuuserät (nimellinen jäännösarvo 12,48 miljardia Yhdysvaltain dollaria), joista on tehty takauksen kattama myyntisopimus, koska takaussopimuksessa todetaan, että Belgian ja Ranskan valtiot sitoutuvat takaamaan Dexian velkakirjat myyntisopimuksen nojalla nämä omaisuuserät mukaan luettuina. Silti komissio huomauttaa, että kaikki myyntisopimukseen perustuvat takaukset (jotka koskevat niin katettuja kuin kattamattomiakin omaisuuseriä) otetaan huomioon Dexian säilyttämän 4,5 miljardin Yhdysvaltain dollarin suuruisen erän poiston yhteydessä. Tämä ensimmäinen 4,5 miljardin Yhdysvaltain dollarin suuruinen osa ei siis kata pelkästään toimenpiteellä taattuja katettuja omaisuuseriä vaan koko FSAM-salkun.
                        
                     
                           —
                        
                        
                           Toimenpiteen mukaan Belgian ja Ranskan valtiot tulevat tarvittaessa first demand -takauksen perusteella mukaan myös 4,5 miljardin suuruiseen ensimmäiseen osaan, minkä jälkeen Belgian ja Ranskan valtio vaativat Dexiaa korvaamaan väliintulon käteisellä. Tämä mekanismi altistaa siten Belgian ja Ranskan valtion riskille, joka liittyy katettuihin omaisuuseriin, sekä Dexian laiminlyönnin riskille jo 4,5 miljardin Yhdysvaltain dollarin suuruisella ensimmäisellä osalla. Tätä erityispiirrettä ei yleensä ole arvoltaan alentuneita omaisuuseriä koskevissa toimenpiteissä.
                        
                     
         
               (149)
            
            
               Näiden erityispiirteiden vuoksi tarkasteltava salkku, jolle luovutushinta lasketaan, on FSAM:n koko salkku, eikä ainoastaan katettujen omaisuuserien muodostama salkku. Tammikuun 31 päivänä 2009 sen nimellinen jäännösarvo oli 16,6 miljardia Yhdysvaltain dollaria. Luovutushinta on näin 12,1 miljardia Yhdysvaltain dollaria (eli 16,6 miljardin ja 4,5 miljardin Yhdysvaltain dollarin välinen erotus). Markkinahinta oli [7–9] miljardia Yhdysvaltain dollaria, joten tuen määrä on kaikkiaan [3,1–5,1] miljardia Yhdysvaltain dollaria eli [2,4–4,0] miljardia euroa (44).
            
         8.2.5   ERI TUKITOIMENPITEIDEN YHTEENLASKETTU MÄÄRÄ
   
               (150)
            
            
               Kuten asianomaiset jäsenvaltiot korostivat huomautuksissaan menettelyn aloittamista koskevasta päätöksestä, komissio myöntää, että pääomarakenteen vahvistamiseen liittyvän tuen määrää ei ole järkevää yhdistää lainojen takauksiin, koska näiden toimenpiteiden vaikutukset kilpailuun ovat erilaiset. Tämän vuoksi komissio toteaa, että Dexian pääoman korotuksen muodossa vastaanottama tuki ja alentuneisiin omaisuuseriin myönnetty tuki (FSA-toimenpide) ovat yhteensä 8,4 miljardia euroa ja että takauksen ja maksuvalmiustuen muodossa myönnetty tuki voi olla jopa [95–135] miljardia euroa.
            
         8.3   TUEN SOVELTUVUUS SISÄMARKKINOILLE
   
   8.3.1   OIKEUSPERUSTA
   
               (151)
            
            
               SEUT-sopimuksen 107 artiklan 3 kohdan b alakohdan mukaan ”sisämarkkinoille soveltuvana voidaan pitää […] tukea […] jäsenvaltion taloudessa olevan vakavan häiriön poistamiseen”. Kyseisten toimenpiteiden toteuttamisesta lähtien rahoitusmarkkinoilla vallinneesta tilanteesta komissio toteaa, että toimenpiteitä voidaan arvioida SEUT-sopimuksen 107 artiklan 3 kohdan b alakohdan perusteella. Belgian, Ranskan ja Luxemburgin talouksien osalta tämä saa vahvistusta komission eri päätöksistä, joissa on hyväksytty näiden jäsenvaltioiden viranomaisten toimenpiteitä rahoituskriisin torjumiseksi (45). Tämän perusteella tukitoimenpiteiden arvioinnin oikeusperusta on, kuten Dexiaa koskevissa 19 päivänä marraskuuta 2008, 18 päivänä maaliskuuta 2009 ja 30 päivänä lokakuuta 2009 annetuissa päätöksissä, edelleen SEUT-sopimuksen 107 artiklan 3 kohdan b alakohta.
            
         
               (152)
            
            
               Komissio on tarkentanut nykyisen kriisin yhteydessä edellytyksiä, joiden mukaisesti alentuneisiin omaisuuseriin tarkoitettuja tukia ja vaikeuksiin joutuneiden laitosten rakenneuudistuksiin tarkoitettuja tukia on sovellettava. Nämä periaatteet mainitaan arvoltaan alentuneita omaisuuseriä ja rakenneuudistuksia koskevissa tiedonannoissa.
            
         8.3.2   FSA-TOIMENPITEEN SOVELTUVUUS SISÄMARKKINOILLE
   
               (153)
            
            
               Kuten 13 päivänä maaliskuuta 2009 annetussa päätöksessä todettiin, FSA-toimenpide kuuluu arvoltaan alentuneita omaisuuseriä koskevan tiedonannon soveltamisalaan, vaikka toimenpiteen ensisijaisena tavoitteena olikin FSA:n myyntioperaation toteuttaminen. Toimenpidettä on näin ollen analysoitava arvoltaan alentuneita omaisuuseriä koskevassa tiedonannossa säädettyjen edellytysten pohjalta. Tältä osin komissio katsoi 13 päivänä maaliskuuta 2009 antamassaan päätöksessä, että takaus sinällään sekä sen kattamat omaisuuserät ja kulujen jakaminen Dexian ja Belgian ja Ranskan jäsenvaltioiden kesken soveltuivat sisämarkkinoille. Lisäksi oli tarkistettava omaisuuserien arviointi, toimenpiteen palkkio ja Dexian liikkeeseen laskettavien arvopaperien palkkio ensimmäisen, 4,5 miljardin Yhdysvaltain dollarin suuruisen erän ylittävältä osalta.
            
         8.3.2.1   
         Omaisuuserien arviointi
      
   
   
               (154)
            
            
               Komissio on selvittänyt, vastasiko käytetty VER:n arviointimenetelmä arvoltaan alentuneita omaisuuseriä koskevassa tiedonannossa vahvistettuja vaatimuksia ja i) perustuiko se mahdollisuuksien mukaan seurattavissa oleviin markkinatietoihin, ii) realistisiin ja varovaisiin oletuksiin tulevista rahavirroista ja iii) varovaisiin kriisisimulaatioihin arvioinnin tekohetkellä.
            
         
               (155)
            
            
               Omaisuuserien arvostamisessa käytettyjen menetelmien arviointi tapahtui komission toimeksiantamien asiantuntijoiden teknisellä tuella. Arvio tehtiin jokaiselle FSAM:n tarkasteltavaan salkkuun kuuluvalle pääluokalle myös perus- ja stressiskenaarioiden puitteissa. VER:n arviointiin käytettyjen menetelmien ja olettamien tarkastelun perusteella komission arvio on myönteinen. Komissio toteaa näin ollen, että valitut olettamat ovat pääasiassa varovaisia:
               
                           —
                        
                        
                           oletuskorkoja ennustettiin luotettavasti käyttämällä näiden omaisuuserien uusimpia tuottosuuntauksia varovaisella tasolla,
                        
                     
                           —
                        
                        
                           luotettavat palautusasteet (realisointi- ja palautuskustannukset mukaan lukien) ennustettiin uusimpien suuntauksien perusteella, lähivuosiksi ei ole suunniteltu parannuksia,
                        
                     
                           —
                        
                        
                           ennenaikaista takaisinmaksua koskevat oletukset ovat nekin varovaisia ja uusimpien suuntausten mukaisia.
                        
                     
         
               (156)
            
            
               […].
            
         
               (157)
            
            
               Ensimmäinen 4,5 miljardin Yhdysvaltain dollarin erä, joka Dexian on maksettava takaisin käteisellä, on suurempi kuin odotetut tappiot, jotka on arvioitu luotettavasti ja arvoltaan alentuneita omaisuuseriä koskevan tiedonannon mukaisesti niin perus- kuin stressiskenaarionkin yhteydessä. Tällöin otettiin huomioon FSAM:n koko salkku sekä omaisuuserät kattamattomien omaisuuserien vähentämisen jälkeen. Luovutushinta, joksi määriteltiin 12,1 miljardia Yhdysvaltain dollaria, on pienempi kuin VER sekä perusskenaariossa ([13,6–14,6] miljardia Yhdysvaltain dollaria) että stressiskenaariossa ([12–13] miljardia Yhdysvaltain dollaria).
            
         8.3.2.2   
         FSA-toimenpiteen palkkio
      
   
   
               (158)
            
            
               FSA-toimenpiteestä maksetaan vuosittain suoritettavaa korvausta. Dexia maksaa Belgian ja Ranskan valtioille palkkiota 113 peruspisteen verran takauksen kattaman myyntisopimuksen laiminlyönnin riskin osalta, mihin lisätään 32 peruspistettä sen riskin osalta, ettei Dexia pysty noudattamaan maksuvalmiussitoumuksiaan FSAM:lle.
            
         
               (159)
            
            
               Komissio suhtautuu positiivisesti siihen, että ensimmäinen 4,5 miljardin Yhdysvaltain dollarin erä, joka Dexian on maksettava takaisin käteisellä, on suurempi kuin odotetut tappiot 31 päivänä tammikuuta 2009 niin perus- kuin stressiskenaarionkin yhteydessä, sillä tämä pienentää Belgian ja Ranskan valtion riskiä. Komissio arvioi erityisen myönteiseksi Belgian ja Ranskan valtiolle FSA-toimenpiteestä maksettavan palkkion määrän suhteessa Belgian ja Ranskan valtion vastuulle jäävään jäännösriskiin. Arvoltaan alentuneita omaisuuseriä koskevan tiedonannon mukaan FSA-toimenpiteen palkkiota arvioitaessa voidaan ottaa huomioon toimenpiteen ansiosta vapautuva lakisääteinen pääoma. Koska ensimmäinen erä on suuri ja sen painotuskerroin on 1 250 prosenttia siihen liittyvän lakisääteisen pääoman laskennassa, Belgian ja Ranskan valtiot ovat osoittaneet, ettei FSA-toimenpiteen yhteydessä vapaudu lakisääteistä pääomaa. Kuten arvoltaan alentuneita omaisuuseriä koskevan tiedonannon 21 kohdassa (sivun 6 alaviitteessä) todetaan, omaisuuserien pelastustoimenpiteinä saatavan korvauksen on oltava verrattavissa pääomasijoituksiin. FSA-toimenpiteeseen verrattavissa olevan pääoman määrä tässä on nolla, koska lakisääteistä pääomaa ei vapaudu. Sitä vastoin FSA-toimenpide kattaa suuremman osan ehtoina toimivista tapahtumista kuin pelkästään katettujen omaisuuserien tappiot. Tämän perusteella komissio katsoo, että FSA-toimenpiteestä maksettava vuotuinen korvaus on asianmukainen.
            
         8.3.2.3   
         Liikkeeseen laskettavien arvopaperien palkkio
      
   
   
               (160)
            
            
               Komissio panee merkille, että Belgian ja Ranskan valtion saama korvaus silloin, kun takausta käytetään enemmän kuin 4,5 miljardin Yhdysvaltain dollarin suuruisen ensimmäisen erän verran, on suurempi kuin arvoltaan alentuneita omaisuuseriä koskevassa tiedonannossa edellytetty taso.
            
         8.3.2.4   
         Päätelmä FSA-toimenpiteen yhteensopivuudesta arvoltaan alentuneita omaisuuseriä koskevan tiedonannon kanssa
      
   
   
               (161)
            
            
               Komissio päättelee, että FSA-toimenpide on yhteensopiva arvoltaan alentuneita omaisuuseriä koskevan tiedonannon periaatteiden kanssa.
            
         8.3.3   RAKENNEUUDISTUSSUUNNITELMAN SOVELTUVUUS
   8.3.3.1   
         Edellytettävä rakenneuudistuksen aste
      
   
   
               (162)
            
            
               Kuten edellä on todettu, pääoman korotukseen ja FSA-toimenpiteeseen sisältyvän tuen yhteismäärä on 8,4 miljardia euroa. Rakenneuudistuksia koskevan tiedonannon 4 kohdan mukaan juuri tämä määrä on otettava huomioon, kun arvioidaan rakenneuudistussuunnitelman esittämisvelvollisuutta. Takaukseen ja BNB:n toteuttamaan maksuvalmiustukeen liittyvät tuet on puolestaan huomioitava arvioitaessa rakenneuudistussuunnitelman soveltuvuutta sisämarkkinoille (46).
            
         
               (163)
            
            
               Kuten rakenneuudistuksia koskevan tiedonannon 4 kohdassa todetaan (sivun 10 alaviite), rakenneuudistussuunnitelman esittämisvelvollisuuden aiheuttamat erityisperusteet ja -olosuhteet kattavat muun muassa tapaukset (mutta eivät yksinomaan niitä), joissa valtio on vahvistanut vaikeuksiin joutuneen pankin pääomapohjaa tai joissa pankki, jonka omaisuuseriin kohdistuu pelastustoimenpide, on jo saanut valtiontukea jossain muodossa tappioiden kattamiseksi tai välttämiseksi yhteensä enemmän kuin 2 prosenttia riskin mukaan painotetuista yhteen lasketuista omaisuuseristä. Komissio on osoittanut jo 19 päivänä marraskuuta 2008, 13 päivänä maaliskuuta 2009 ja 30 päivänä lokakuuta 2009 antamissaan päätöksissä, että Dexia oli vaikeuksissa tukitoimenpiteiden toteuttamishetkellä.
            
         
               (164)
            
            
               Pääoman korotukseen ja FSA-toimenpiteeseen sisältyvät tuet olivat 5,5 prosenttia konsernin riskipainotetuista omaisuuseristä 31 päivänä joulukuuta 2008 eli huomattavasti suuremmat kuin 2 prosenttia riskipainotetuista omaisuuseristä, jotka oli tarkoitettu kattamaan Dexian vastuulla olevat tappiot. Näiden periaatteen mukaan Dexia on siis velvollinen esittämään rakenneuudistussuunnitelman.
            
         
               (165)
            
            
               Edellytettävä rakenneuudistuksen aste riippuu kunkin pankin ongelmien vakavuudesta ja tuen määrästä. Tältä osin huomioon otettava tuki on pääomapohjan laajentamistoimenpiteestä ja alentuneiden omaisuuserien hoidosta saatu sekä saatujen takausten muodostama tuki yhteen laskettuna. Rakenneuudistussuunnitelman soveltuvuutta on arvioitava rakenneuudistuksia koskevassa tiedonannossa lueteltujen edellytysten suhteen. Nämä edellytykset ovat seuraavat:
               
                           —
                        
                        
                           rakenneuudistussuunnitelman on kyettävä palauttamaan laitoksen pitkän aikavälin elinkelpoisuus,
                        
                     
                           —
                        
                        
                           rakenneuudistussuunnitelmalla on varmistettava rakenneuudistuksen kustannusten tasapuolinen jako valtioiden ja pankin kesken,
                        
                     
                           —
                        
                        
                           rakenneuudistussuunnitelmalla on voitava korjata tukien aiheuttamat kilpailun liialliset vääristymät.
                        
                     
         8.3.3.2   
         Laitoksen pitkän aikavälin elinkelpoisuuden palauttaminen
      
   
   
               (166)
            
            
               Rakenneuudistuksia koskevan tiedonannon 2 luvun mukaisesti rakenneuudistussuunnitelmalla on voitava palauttaa laitoksen pitkän aikavälin elinkelpoisuus eli suunnitelman on oltava kattava, yksityiskohtainen ja johdonmukaiseen lähestymistapaan perustuva, ja siinä on osoitettava, miten pankin pitkän aikavälin elinkelpoisuus palautuu ilman valtiontukea mahdollisimman nopeasti (enintään viidessä vuodessa). Rakenneuudistussuunnitelmaan on muun muassa sisällyttävä vertailu muihin mahdollisiin vaihtoehtoihin, kuten likvidointiin tai sulautumiseen toiseen pankkiin. Siinä on lueteltava pankin vaikeuksien syyt, annettava tietoja liiketoimintamallista, varauduttava rakenteellisesti tappiollisten toimintojen lopettamiseen, suunniteltava omien varojen asianmukainen tuotto (perusskenaariossa ja kriisiskenaariossa) ja suunniteltava valtiontukien korvausta koskevia yksityiskohtaisia sääntöjä.
            
         a)   Dexian liiketoimintamallin arviointi
   
   
               (167)
            
            
               Komissio panee ensinnäkin merkille, että Dexian tulos on ollut positiivinen vuoden 2009 kolmella ensimmäisellä neljänneksellä. Näiden tulosten perusteella komissio ottaa toisaalta esiin seuraavat seikat:
               
                           —
                        
                        
                           konsernin toiminnallinen tehokkuus on suhteellisesti heikentynyt samaisena vuonna 2009: se laski 44 prosenttia vuoden 2009 ensimmäisen ja kolmannen neljänneksen välillä,
                        
                     
                           —
                        
                        
                           konsernin tuloksesta merkittävä osa, Dexian arvion mukaan noin [300–500] miljoonaa euroa vuonna 2009, on peräisin kassavirroista ja erityisesti muuntotoimista, jotka ovat mahdollisia alle vuoden lainojen tuottokäyrän jyrkkyyden ansiosta,
                        
                     
                           —
                        
                        
                           Dexia ei todennäköisesti olisi tehnyt voittoa, jos sillä ei olisi ollut käytettävissään yhtä suurta rahoituskehystä, jonka takaajina asianomaiset jäsenvaltiot olivat (ja jotka olivat Euroopan kattavimpia).
                        
                     
         
               (168)
            
            
               Dexian ja asianomaisten jäsenvaltioiden komissiolle toimittamien tietojen perusteella komissio on erottanut Dexian kaksi pääasiallista voiton lähdettä: toistuvat voitot, jotka liittyvät Dexian perinteiseen pankkitoimintaan, ja toisaalta luonteeltaan epävarmemmat voitot. Ensin mainitut kattavat pääasiassa tulot lainoista ja joukkolainasalkusta, provisiotulot, jälleenrahoituskustannukset, riskikustannukset ja toimintakustannukset. Jälkimmäiset liittyvät lyhyen aikavälin muuntotoimintaan, omaan lukuun käytävään markkinatoimintaan ja kertatuloihin, joita saadaan esimerkiksi omaisuuserien myynnistä, vakuustalletusten siirtämisistä tai johdannaisinstrumenttien avoimista positioista.
            
         
               (169)
            
            
               Asianomaisten jäsenvaltioiden komissiolle ilmoittamien tietojen mukaan […], joten konsernin pääasiallisten voiton lähteiden selvitys voidaan perustaa marginaaleihin suhteessa pankkien välisiin viitekorkoihin. Tämän vuonna 2009 tehdyn selvityksen johdosta komissio katsoo, että Dexian perinteinen pankkitoiminta on erittäin heikosti kannattavaa tai jopa tappiollista. Tämä päätelmä ei ole ristiriidassa vuoden 2009 kolmella ensimmäisellä neljänneksellä kirjattujen positiivisten tulosten kanssa, koska niiden syynä ovat olleet erityisolosuhteet, kuten edellä todettiin.
            
         
               (170)
            
            
               Myöskään konsernin pääasiallisten voiton lähteiden tulevaa kehitystä koskevat kohtuullisen luotettavat ennusteet eivät nykyisellään anna aihetta uskoa Dexian perinteisen pankkitoiminnan tuloksen mahdolliseen paranemiseen. On nimittäin niin, että
               
                           —
                        
                        
                           PWB-lainauksen ja joukkolainasalkun keskimääräinen marginaali on pysyvästi heikko, i) koska näiden toimintojen tuotto on heikko ([…] peruspistettä rakenneuudistussuunnitelmaan sisältyvien tietojen perusteella), ii) koska näiden omaisuuserien poistoprofiili on suhteellisen hidas, sillä PWB-lainojen ja joukkolainaerien takaisinmaksuaika on keskipitkä (pitkä) ja iii) koska Dexian on hankala korvata nämä erääntyvät omaisuuserät uusilla lainoilla, joista se saisi enemmän tuloja. Tältä osin komissio toteaa, että Dexia oli asettanut uustuotannon tavoitteeksi PWB-toiminnassa […] miljardia euroa vuonna 2009, josta toteutui […] suunnitellusta määrästä ([…] miljardia euroa) vuoden 2009 ensimmäisten yhdentoista kuukauden aikana, koska näiden toimintojen kilpailu Dexian perinteisillä markkinoilla oli kiristynyt ja paine marginaalien laskemiseen oli suuri,
                        
                     
                           —
                        
                        
                           provisiotuotot, joiden merkittävänä lähteenä oli aiemmin strukturoitujen rahoitusvälineiden myynti Dexian paikallisyhteisöille tarjoamien rahoituspalvelujen yhteydessä, uhkaavat pienentyä vastaisuudessa tämän lähteen ehtyessä (strukturoitujen instrumenttien markkinoinnin väheneminen uuden PWB-tuotannon supistuessa ja paikallisyhteisöjen tällaisiin tuotteisiin kohdistuvan kiinnostuksen vähetessä) ja provisiopohjaisen toiminnan kilpailun kiristyessä,
                        
                     
                           —
                        
                        
                           rahoituskustannukset kasvavat, koska Dexian olisi vähitellen korvattava lyhytaikainen ja/tai keskuspankeilta saatava rahoitus pitempiaikaisella rahoituksella, joka sen on hankittava i) joukkolainamarkkinoilta kalliimmalla hinnalla kuin ennen rahoituskriisiä, ii) kiinnelainamarkkinoilta samaten kriisiä edeltävää aikaa kalliimmalla hinnalla ja markkinoiden vastaanottokyvyn rajoissa, joka uhkaa tulevaisuudessa tiukentua entisestään EKP:n vakuuden kiristyessä, tai iii) liikepankkiasiakkaiden ja institutionaalisten asiakkaiden talletuksina, kun kilpailu kiristyy samalla entisestään,
                        
                     
                           —
                        
                        
                           toimintakustannukset ja rakenteelliset kustannukset (jotka ilmoitetaan peruspisteinä suhteessa taseen suuruuteen) uhkaavat säilyä nykytasollaan tai jopa kasvaa huolimatta kustannusten karsimissuunnitelmasta, jonka tavoitteena on 15 prosentin alennus 31 päivään joulukuuta 2012 mennessä, sillä vähennys on suhteutettava konsernin taseen pienentymiseen samana aikana yli 15 prosentilla,
                        
                     
                           —
                        
                        
                           riskikustannukset ovat tulevina vuosina mahdollisesti myönteisesti kehittyvä tekijä, mikä ilmenee Dexian vakuustalletusten siirtämisestä vuonna 2009. Riskin hinnan lasku jää kuitenkin rajalliseksi tiettyjen Dexialle merkittävien julkisen sektorin yksiköiden luottoluokituksen heikentyessä.
                        
                     
         
               (171)
            
            
               Tämän selvityksen perusteella komissio katsoo, että rakenneuudistussuunnitelman on i) vähennettävä Dexian velkarahoitusta, jotta Dexia pystyy vastaamaan muun muassa korkeammista rahoituskustannuksista ja omaisuuserien pienemmistä marginaaleista, ii) parannettava Dexian rahoituslähteiden laatua ja koostumusta ja iii) karsittava sen kiinteitä kustannuksia.
            
         
               (172)
            
            
               Tältä osin komissio katsoo, että 9 päivänä helmikuuta 2010 ilmoitettu rakenneuudistussuunnitelma tarjoaa asianomaisten jäsenvaltioiden tekemien sitoumusten mukaisesti toteutettuna riittävän panoksen konsernin pitkäaikaisen elinkelpoisuuden parantamiseksi.
            
         
               (173)
            
            
               Ensinnäkin rakenneuudistussuunnitelma mahdollistaa Dexian taseen supistamisen 35 prosentilla vuoteen 2014 mennessä verrattuna 31 päivänä joulukuuta 2008 vallinneeseen tilanteeseen sekä konsernin toimintojen keskittämisen perinteiseen pankkitoimintaan:
               
                           —
                        
                        
                           FSA:n myynti Assured Guarantylle 1 päivänä heinäkuuta 2009 kohensi Dexian riskiprofiilia huomattavasti vähentämällä sen altistumista julkisen sektorin ja amerikkalaisten strukturoitujen rahoitusvälineiden riskeille. Myös Dexian FSA:n luovutuksen yhteydessä saamista Assured Guarantyn osakkeista luovutaan, jolloin Dexia altistuu entistä vähemmän liikkeeseenlaskijan ja takaajan välisten luottovakuutusten riskeille.
                        
                     
                           —
                        
                        
                           Merkittävä osa joukkolainasalkun hallinnasta sekä tietyt PWB-toiminnot muilla kuin Dexian perinteisillä markkinoilla (muun muassa Australiassa, Japanissa, Meksikossa, Ruotsissa ja Sveitsissä) erotetaan konsernin perinteisestä pankkitoiminnasta ja divestoidaan. Kaikki LMPD-sektorin toiminnot yhdessä olivat tuottaneet 161,7 miljardia euroa 31 päivänä joulukuuta 2009. Tämä on 27,9 prosenttia Dexian yhteenlasketusta taseesta kyseisenä päivänä. Asianomaiset jäsenvaltiot varautuvat LPMD-toiminnan vähittäiseen arvonalennukseen, kuten taulukossa 4 esitettiin. Komissio huomauttaa, että vaikka rakenneuudistussuunnitelmassa varaudutaan joukkolainasalkun luovutuksen nopeuttamiseen, LPMD-toimintojen lopetus tapahtuu hitaasti kyseisten omaisuuserien pitkien erääntymisaikojen vuoksi (LPMD:n osuudeksi Dexian koko taseesta oletetaan 17,9 prosenttia vuoteen 2014 mennessä). Nämä toiminnot heikentävät konsernin kannattavuutta myös tulevina vuosina. Komissio panee kuitenkin myönteisenä seikkana merkille, että LPMD:n konservatiiviset pääomitussäännöt (Core Tier 1 -tunnusluvun sijoittuminen välille [10–15] prosenttia) hillitsee konsernin voitonjakokapasiteettia ja edistää samalla tulosten pääomitusta. Lisäksi tiukkojen rahoitussääntöjen noudattamisen (LPMD:n keskittäminen vakaisiin lähteisiin: taattuihin tai muihin joukkolainaemissioihin, kiinnelainoihin ja talletuksiin) oletetaan pitävän LPMD-toimintaan liittyvät maksuvalmius- ja muuntoriskit aisoissa. LPMD-toimintojen erottaminen muista konsernin toiminnoista helpottaa niiden seuraamista markkina-analyytikkojen keskuudessa.
                        
                     
                           —
                        
                        
                           Dexian PWB-toimintoja perinteisten markkina-alueiden (Ranska, Belgia ja Luxemburg) ulkopuolella supistetaan niin ikään merkittävästi: italialainen tytäryhtiö (Dexia Crediop, jonka tase oli 61,2 miljardia euroa 30 päivänä kesäkuuta 2009) luovutetaan 31 päivänä joulukuuta 2012 ja espanjalainen tytäryhtiö (Dexia Sabadell, jonka taseen kokonaismäärä oli 15,6 miljardia euroa 31 päivänä joulukuuta 2008) 31 päivänä joulukuuta 2013. Dexia luopui samalla tavoin osuudestaan Kommunalkredit Austriassa vuonna 2008 ja intialaisesta PWB-yksiköstä vuonna 2009. PWB-toiminnan lopettamisen Dexian perinteisten markkinoiden ulkopuolella odotetaan osaltaan vähentävän Dexian PWB-toiminnan marginaaleihin kohdistuvia paineita.
                        
                     
                           —
                        
                        
                           Myös kaupankäynti omaan lukuun lopetetaan tämän päätöksen antamispäivästä lukien, ja markkinatoimintoja vähennetään merkittävästi. Näin pienennetään Dexian altistumista markkinariskeille ja vastapuoliriskille taseen ulkopuolisissa operaatioissa: SBPO- ja TOB-toiminnot divestoidaan ja Dexian VaR-rajoja alennetaan 44 prosenttia vuoden 2008 tasolta. Omaan lukuun tapahtuvan kaupankäyntitoiminnan lopettaminen kokonaan tarkoittaa, että Dexia harjoittaa kaupankäyntitoimintaa yksinomaan asiakkaiden osto- ja myyntitoimeksiantojen vastaanottamiseksi, välittämiseksi ja täytäntöön panemiseksi. Dexia ei missään tapauksessa pidä itsellään omaan lukuun avoimia positioita, paitsi jos ne johtuvat Dexian kykenemättömyydestä panna täytäntöön tiettyjä asiakkaiden toimeksiantoja ja sijoittuvat tarkasti määriteltyihin rajoihin, jolloin ne eivät vaaranna konsernin omavaraisuus- ja/tai maksukyisyysastetta.
                        
                     
         
               (174)
            
            
               Dexian velkarahoituksen pienentäminen ja toimintojen keskittäminen uudelleen perinteiseen pankkitoimintaan antavat konsernille tilaisuuden tasapainottaa vähitellen taseensa supistamalla marginaaliltaan heikkoja toimintoja (muun muassa PWB-lainakantaa ja joukkolainasalkkua) ja lisäämällä tuottavampien toimintojen osuutta (muun muassa PWB-uustuotantoa ja RCB-toimintaa sekä hankerahoitusta). Tältä osin komissio panee myönteisenä seikkana merkille, että Dexian toimintojen keskittämiseen liittyy kyseisten toimintojen kannattavuuden tarkka valvonta muun muassa PWB:n osalta. Sikäli kuin Dexia ei enää myönnä lainaa PWB-asiakkailleen alle 10 prosentin RAROC-tasolla tämän päätöksen antamispäivästä lukien, taloudellisen pääoman vähimmäiskannattavuustaso voidaan taata PWB-toiminnassa 31 päivään joulukuuta 2014 saakka. Asianomaisten jäsenvaltioiden komissiolle toimittamat Dexian tulosennusteet vuosiksi 2009–2014 (47) vahvistavat, että konsernin toimintojen kokonaiskannattavuus voidaan varmistaa täksi ajaksi ja että divestoitavien toimintojen (LPMD) oletettavat tappiot voidaan kompensoida ydindivisioonan tuottamilla voitoilla.
            
         
               (175)
            
            
               Dexian keskittyminen perinteisiin toimintoihin ja markkinoihin johtaa konsernin maksuvalmiusprofiilin kohentumiseen vähitellen, kun sen rahoituksen kesto mukautetaan vastaamaan paremmin omaisuuserien maturiteetteja. Maksuvalmiusprofiilin kohentuminen johtuu kolmesta keskeisestä toimenpiteestä:
               
                           —
                        
                        
                           Pitkän aikavälin rahoituksen keskimääräisen keston pidentäminen ja konsernin vakaan rahoituksen lähteiden lisääminen. Tältä osin komissio panee myönteisenä merkille rakenneuudistussuunnitelmassa lyhytaikaiselle rahoitukselle vahvistetut ja taseen suuruuteen mukautetut tunnuslukutavoitteet, konsernin velkojen keskimääräisen erääntymisajan ja vakaan rahoituksen lähteet, jotka on mukautettu konsernin koko varallisuuteen. Komissio katsoo, että mikäli nämä tunnusluvut saavutetaan sovitussa määräajassa, Dexian altistuminen maksuvalmius- ja muuntoriskeille vähenee, mikä puolestaan edistää pitkän aikavälin elinkelpoisuuden palautumista. Tällainen kehitys on samalla niiden uusien, maksuvalmiuden mittaamista ja valvontaa koskevien kansainvälisten standardien mukaista, joita käsitellään parhaillaan Baselin pankkivalvontakomiteassa.
                        
                     
                           —
                        
                        
                           Dexian on suunniteltu voivan irtautua vähitellen ja ennakoitua nopeammin eli 30 päivään kesäkuuta 2010 mennessä joukkolainojen takausjärjestelmästä.
                        
                     
                           —
                        
                        
                           Dexian tytäryhtiön DenizBankin käyttöön annetun rahoituksen vähentäminen nollaan. Tämän toimenpiteen avulla varmistetaan, että DenizBankin suunniteltu RCB-toiminnan kehittäminen tapahtuu pankin omilla resursseilla eikä rasita enää koko konsernin rahoitustarpeita.
                        
                     
         b)   Rakennesuunnitelman yhteydessä ilmoitetut stressiskenaariot
   
   
               (176)
            
            
               Rakenneuudistuksia koskevan tiedonannon 13 kohdan mukaisesti komissio on pyytänyt asianomaisia jäsenvaltioita suorittamaan eräitä stressitestejä arvioidakseen Dexian kestävyyttä suhteessa sellaisiin häiriöihin, joita tulevina vuosina voi esiintyä ja jotka voivat vaikuttaa ratkaisevasti konsernin pitkän aikavälin elinkelpoisuuteen.
            
         
               (177)
            
            
               On täsmennettävä, että komissio on perustanut analyysinsa asianomaisten jäsenvaltioiden toimittamiin testituloksiin. […].
            
         i)   Ensimmäinen stressitesti
   
   
               (178)
            
            
               Ensimmäisessä stressitestissä mitattiin Dexian kestävyyttä suhteessa tärkeimpien makroekonomisten muuttujien vaihteluun (BKT, korkotaso ja kurssimuutokset). Komissio esittää seuraavat huomiot:
               
                           —
                        
                        
                           Ensinnäkin Dexian voiton vaihtelu reagoi ensi näkemältä suhteellisen tahmeasti kasvuprosenttiin perustuviin stressitasoihin. Kun simuloinnissa käytettiin historiallisten havaintojen valossa erittäin stressaavia kasvuprosentteja, Dexian voitot luonnollisesti pienenivät riskin kustannusten noustessa, mutta konserni oli huomattavan voitollinen. Tämä voi selittyä i) ”Public Finance” -salkun luottojen suhteellisen suurella osuudella ja hyvällä laadulla ja divestoitavalla joukkolainasalkulla (48) sekä ii) sillä, että Dexia on tehnyt perustellun valinnan, ettei se muuta konsernin tuottoja, vaikka sitä kuvaavassa mallissa esiintyy stressiä.
                        
                     
                           —
                        
                        
                           Toiseksi vaikuttaa siltä, että stressitestissä käytetyssä Dexian mallissa ei ole osoitettu minkäänlaista konkreettista yhteyttä kasvuprosentin ja Dexian rahoituskustannusten välillä. Yleisellä tasolla ”rahoituksen hinta” -muuttujassa eli Dexian uudesta rahoituksesta maksamassa pankkien välisen koron ylittävässä marginaalissa ei näy stressin oireita. Tämäkin selittäisi osaltaan Dexian voittojen suhteellista jähmeyttä stressitilanteissa. Tämän seikka on tärkeä ottaa huomioon, koska Dexia on merkittävässä määrin riippuvainen markkinarahoituksesta ja lyhytkestoisesta rahoituksesta, mikä kasvattaa sekä laajuutta että nopeutta, jolla rahoituksen kallistuminen voisi vaikuttaa Dexiaan. Tämän seikan selvittämiseksi komissio pyysi suorittamaan erikseen toisenlaisen stressitestin.
                        
                     
                           —
                        
                        
                           Kolmanneksi, kahden muun muuttujan osalta stressiskenaariossa käytetyt olettamat olivat suhteellisen samanlaisia kuin perusskenaariossa. Esimerkiksi korkotason osalta perusskenaariossa ja stressiskenaariossa kolmen kuukauden Euribor-koroksi ennakoitiin […] prosenttia ja viiden vuoden swap-koroksi ennakoitiin vastaavasti […] ja […] prosenttia, mikä viittaa tuottokäyrän vähäiseen tasoittumiseen. Valuuttakurssit olivat samanlaiset kummassakin skenaariossa. Tästä syystä komissio pyysi tekemään erikseen herkkyysanalyysin (ks. johdanto-osan 186–195 kappale).
                        
                     
         
               (179)
            
            
               Komissio päättelee ensimmäisen stressitestin perusteella, että Public Finance -salkun suhteellisen suuren osuuden ja hyvän luottokelpoisuuden ansiosta ja divestoitavan joukkolainasalkun vuoksi Dexia kykenee kohtaamaan riskin hinnan merkittävän nousun voimakkaasti heikentyneessä makrotaloudellisessa ympäristössä, ja läpäisee näin ollen tämän stressitestin.
            
         ii)   Toinen stressitesti
   
   
               (180)
            
            
               Toisessa stressitestissä, jonka tarkoituksena oli testata Dexian kestävyyttä markkinarahoituksen kallistumisen suhteen, ilmeni, että 100 peruspisteen suuruinen ja 200 peruspisteen suuruinen lisänousu rahoituksen hinnassa 3 kuukauden ajan aiheuttaisi ennen veroja ilmoitetun voiton pienenemisen vastaavasti […] ja […] miljoonalla eurolla. Vaikutus olisi todennäköisesti merkittävästi suurempi, jos Dexia olisi käyttänyt stressitestissään komission määräämiä olettamia […]. Dexian muuttamat olettamat ovat seuraavanlaiset:
               
                           —
                        
                        
                           Rahoituskustannusten nousua simuloitiin lyhemmällä aikavälillä […]. Tältä osin komissio huomauttaa, että tietyt seikat, kuten Dexian CDS tai pitkäaikainen ”senior unsecured” -rahoituskustannus kasvoi yli […] peruspistettä ja yli […] ajan. Myös lyhytkestoisen rahoituksen kustannukset olisivat nousseet voimakkaasti ilman asianomaisten jäsenvaltioiden ja keskuspankkien ennennäkemätöntä väliintuloa, joka vähitellen lakkaa vaikuttamasta.
                        
                     
                           —
                        
                        
                           Dexia muutti rahoituksensa jakautumista ja silloin, kun rahoituksen kustannuksiin kohdistuu stressiä, Dexia olettaa, että ainoastaan lyhyen aikavälin rahoitus realisoituu. Tältä osin komissio panee merkille, että tällaiset olettamat ovat Dexian äskettäisen kokemuksen vastaisia, koska Dexia lisäsi pitkäaikaisen rahoituksen osuutta huolimatta rahoituskustannustensa tuntuvasta kasvusta.
                        
                     
                           —
                        
                        
                           Stressiskenaariossa Dexia ei käyttänyt Euroopassa viime aikoina vastaavissa testeissä käytettyjen olettamien mukaisia olettamia.
                        
                     
         
               (181)
            
            
               Komissio päättelee tästä, että […]. Komissio panee merkille, ettei tätä parametria ole aidosti huomioitu muissakaan Dexian suorittamissa stressitesteissä eli muiden Euroopassa viime aikoina tehtyjen vastaavien testien mukaisen stressitestin yhteydessä eikä maksuvalmiuden stressitestissä.
            
         
               (182)
            
            
               Dexian mukaan i) sen liiketoimintasuunnitelmaan sisältyvät olettamat ovat sellaisinaan stressiarvoja, ennen […] tai […] peruspisteen nousun simulointia, sillä ne edustavat rahoitusolosuhteita heinäkuussa 2009. Nämä olivat tietysti vuoden 2008 lopun ja vuoden 2009 alun olosuhteita paremmat, mutta eivät sisällä vuoden 2009 jälkipuoliskon myönteistä kehitystä; ii) oletus, jonka mukaan se ei muuttaisi rahoituksensa jakautumista, ei edusta markkinaehtoisen toimijan menettelyä vastaavissa olosuhteissa. Komissio vahvistaa, että rahoituksen hinnan ennakoidut olettamat ovat ennen stressisimulaatiota konservatiivisia Dexian vuoden 2009 kokemukseen nähden. Koska pankkisektorilla toteutettiin vuonna 2009 poikkeuksellisia tukitoimenpiteitä ja tulevaisuus näyttää epävarmalta, komissio ei pysty ottamaan kantaa Dexian rahoituksen hinnan tulevaan kehitykseen. Viimeksi mainittua seikkaa koskeva stressitesti on hyödyllinen, koska sen perusteella voidaan päätellä, että rakenneuudistussuunnitelman on i) vähennettävä Dexian rahoituksen riippuvuutta markkinarahoituksesta ja ii) lisättävä rahoituksen keskimääräistä maturiteettia, jotta Dexian herkkyys rahoituskustannusten nousulle vähenee. Juuri tämä on yksi Dexian johdon 30 päivänä syyskuuta 2008 ja 30 päivänä syyskuuta 2009 välillä huomioon ottamista seikoista, joka on tarkoitus järjestää rakenneuudistussuunnitelmassa. Vaikka dynaamisen lyhytkestoisen rahoituksen tarve oli vuoden 2008 lopulla [200–300] miljardia euroa, sen määrää vähennettiin [150–200] miljardiin euroon 30 päivänä syyskuuta 2009. Rakenneuudistussuunnitelmassa varaudutaan lyhytkestoisen rahoituksen ja taseen kokonaismäärän osamäärän tunnusluvun pienenemiseen 30 prosentista 31 päivänä joulukuuta 2009 aina 11 prosenttiin 31 päivänä joulukuuta 2014. Tällainen lyhytkestoisen rahoituksen taso on komission mielestä täysin tyydyttävä, sillä se vähentää merkittävästi Dexian herkkyyttä häiriöille, jotka johtuvat rahoituskustannusten pitkään jatkuvasta kallistumisesta.
            
         
               (183)
            
            
               Tämän ja toisen stressitestin perusteella komissio katsoo, että vaikka Dexian nykyinen rahoitusrakenne tekeekin siitä haavoittuvan, jos sen rahoituskustannukset kasvavat erityisen paljon, rakenneuudistussuunnitelmassa reagoidaan asteittain ja tyydyttävällä tavalla Dexian herkkyyteen rahoituskulujen nousulle. Lisäksi komissio panee myönteisenä seikkana merkille, että Dexialla on merkittävä määrä laadukkaita omaisuuseriä (LPMD-divisioonan omaisuuserät mukaan luettuina), joilla se voi saada marginaaliltaan pienempää rahoitusta pankkienvälisiltä repomarkkinoilta ja tarvittaessa keskuspankeilta.
            
         iii)   Kolmas stressitesti
   
   
               (184)
            
            
               Kolmannen stressitestin tarkoituksena on testata konsernin maksuvalmiusprofiilia. Komissio toteaa, että sekä Dexian että CBFA:n suorittama stressitesti viittaavat siihen, että konserni täyttää testin vaatimukset kuukauden arviointijaksolla. Komissio panee merkille seuraavat seikat:
               
                           —
                        
                        
                           Dexian ja sääntelyviranomaisen määrittelemissä maksuvalmiustestin malleissa ei ilmeisesti esitetä olettamia maksuvalmiuden hinnasta poikkeusolosuhteissa ja ilman valtiontukea. Tältä osin komissio pyysi konsernia tekemään erillisen stressitestin, jossa simuloitiin ”rahoituksen hinnan” muuttujaa (ks. johdanto-osan 180–183 kappale).
                        
                     
                           —
                        
                        
                           CBFA:n tekemän stressitestin olettamat, jotka on määritelty 8 päivänä toukokuuta 2009 päivätyssä yleiskirjeessä, ovat konservatiivisia ja vastaavat äskettäistä kokemusta kriisistä. Niihin sisältyvät muun muassa seuraavat olettamat: i) laitos ei pysty enää hankkimaan ”unsecured”-rahoitusta raha- ja pääomamarkkinoilta; ii) reporahoitukseen sovelletaan konservatiivisia aliarvostusmarginaaleja; iii) vähittäisasiakkaat nostavat 5 prosenttia avista- ja säästötalletuksistaan viikon kuluessa ja 20 prosenttia niistä kuukauden kuluessa; iv) tukkuasiakkaat nostavat 100 prosenttia välittömästi vapautuvista talletuksistaan (joita ei ole taattu käteisrahoituksen erillä) ja vaihtuvakestoisista talletuksistaan viikon kuluessa; v) mitään laitoksen erääntyneitä talletuksia ei uudisteta seuraavana eräpäivänä.
                        
                     
                           —
                        
                        
                           Maksuvalmiustestin myönteiset tulokset osoittavat, että i) Dexian johto on kehittänyt toimintaa vuoden 2009 aikana lyhytkestoisen dynaamisen rahoitustarpeen supistamiseksi ja että ii) rahoitusmarkkinoilla vallitsee yleisesti myönteisempi toimintaympäristö. Se, että pankki läpäisee maksuvalmistustestin nyt, ei takaa silti sitä, että se läpäisee testin myös tulevaisuudessa. Seuraavien kuukausien ja vuosien aikana on siis noudatettava tiettyä kurinalaisuutta (rahoituspolitiikassa), jotta testi läpäistään jatkuvasti. Tältä osin rakenneuudistussuunnitelmassa esitetyt sitoumukset paitsi parantavat konsernin maksuvalmiutta myös mahdollistavat sitoumusten seurannan määräajoin.
                        
                     
         
               (185)
            
            
               Tämän perusteella komissio katsoo, että Dexia läpäisee kolmannen stressitestin.
            
         iv)   Muita huomioita stressitesteistä
   
   
               (186)
            
            
               Dexian malleissa käytettyjä tiettyjä olettamia tarkasteltaessa käy ensinnäkin ilmi, että
               
                           —
                        
                        
                           tiettyjen toimialojen ja vastapuolien yhteydessä olettamat laiminlyöntien todennäköisyydestä ja/tai tappio-osuuksien todennäköisyydestä (”loss given default” tai ”LGD”) eivät vaikuta kovin luotettavilta, kun niitä verrataan tiettyihin julkisesti saatavilla oleviin tietoihin,
                        
                     
                           —
                        
                        
                           paikallisyhteisöjen lainasalkun osalta ei ole esitetty yhtään olettamaa luokituksen muuttumisesta, mikä osoittaisi julkisen talouden tulevaa taipumusta heikentymiseen.
                        
                     
         
               (187)
            
            
               On joka tapauksessa korostettava, että vertailu julkisesti saatavilla oleviin tietoihin on vaikeaa, koska Dexian altistumisen vaikutusalue ei ole sama kuin julkisesti saatavilla olevien tietojen yhteydessä. Menetelmä, jota Dexia on käyttänyt odotettujen tappioiden laskennassa, perustuu sisäisiin luottoluokituksiin, joissa otetaan huomioon keskimääräiset laiminlyönnin todennäköisyydet ja tappio-osuudet pitkällä aikavälillä, myös konservatiivisesti ja yli suhdannesyklin, ja suoritetaan mukautukset tiettyjen tietojen epävarmuuden ja epävakauden perusteella. Nämä parametrit on tutkittu ja kelpuutettu CBFA:ssa, Ranskan pankkivaliokunnassa ja CSSF:ssä. Asianomaisten jäsenvaltioiden mukaan Dexian käyttämät riskiparametrit ovat konservatiivisuudeltaan 10–30 prosenttia tiukemmat kuin Basel II -vakavaraisuussääntöjen mukaiset vähimmäisvaatimukset.
            
         
               (188)
            
            
               Toiseksi komissio panee merkille erittäin suuren altistumisen absoluuttisesti ja suhteellisesti tiettyjen maiden ja tiettyjen rahoituslaitosten veloille. Erityisesti valtioiden riskien altistumisen suhteen komissio panee merkille, että vuoden 2008 lopulla altistuttiin […]. […].
            
         
               (189)
            
            
               On silti huomattava, että
               
                           —
                        
                        
                           tällainen altistuminen ei ensi arviolta todennäköisesti vaikuta konsernin tulokseen konkreettisesti, varsinkaan kun konserni ei suunnittele omaisuuseriensä myyntiä ennen niiden sopimuksenmukaista erääntymistä (altistuminen voisi lisätä konsernin taseessa ilmoitettua myytävissä olevien arvopaperien luokan volatiliteettia),
                        
                     
                           —
                        
                        
                           Dexian rakenneuudistussuunnitelman puitteissa tätä altistumista rajoitetaan, sillä suunnitteilla on joukkolainasalkun merkittävä supistaminen.
                        
                     
         
               (190)
            
            
               Kolmanneksi komissio panee myönteisenä seikkana merkille konsernin lyhytaikaisen rahoitustarpeen kehittymisen. Samalla komissio korostaa, että konserni on lyhentänyt pääasiassa 0–1 kuukauden rahoitustarvettaan. Kuten jäljempänä olevasta taulukosta 7 ilmenee, rahoituksen kokonaismäärään suhteutettuina prosenttilukuina 0–1 kuukauden rahoitusta on supistettu […] prosentista […] prosenttiin 31 päivästä joulukuuta 2008 aina 30 päivään syyskuuta 2009. Toisaalta 1 ja 3 kuukauden rahoituksen sekä 6 ja 12 kuukauden rahoituksen osuudet ovat kasvaneet vastaavista […] prosentista […] prosenttiin ja […] prosentista […] prosenttiin. Lisäksi 1 ja 5 vuoden rahoitus on kasvanut […] prosentista […] prosenttiin. Valtaosa tämän aikavälin rahoituksesta oli erääntymisajaltaan 1–2 vuotta. […].
               
                  Taulukko 7
               
               
                  Eri rahoituslähteiden osuus Dexian kokonaisrahoituksessa
               
               (…)
            
         
               (191)
            
            
               Tältä osin komissiolle ilmoitetussa rakenneuudistussuunnitelmassa on sovittu i) LPMD-divisioonan joukkolainasalkun pienentämisestä 83 miljardilla eurolla; ii) vakaampien rahoituslähteiden osuuden lisäämisestä (esimerkkeinä yritystalletukset ja kiinnelainat) 36 prosentista 58 prosenttiin; iii) velkojen keskimääräisen keston asteittaisesta pidentämisestä. Nämä seikat ovat omiaan pienentämään Dexian jälleenrahoitusongelmiin liittyviä riskejä. Lisäksi on korostettava, että rahoituspolitiikan muutokseen liittyvä hyppäyksellinen kustannusten nousu on otettu huomioon konsernin tuloslaskelmaennusteissa, ja se vahvistaa, että Dexia säilyy voitollisena rakenneuudistuksensa ajan.
            
         
               (192)
            
            
               Neljänneksi, vaikka markkinaedellytykset ovat kohentuneet, Dexian rahoituskustannukset ovat vielä suhteellisen korkeat muihin pankkeihin verrattuina. Viiden vuoden luottoriskinvaihtosopimusten taso on Euroopan korkeimpia ja pysyttelee 180 peruspisteen tuntumassa; takaamattomien emissioiden kredit-spreadien toissijaiset tasot ja Dexian benchmark-luokka ovat korkeat ja sijoittuvat 140–150 peruspisteen tienoille 4–5 vuoden maturiteettien osalta; katettujen joukkolainojen rahoituksen hinta on niin ikään korkea ja 50–60 peruspisteen paikkeilla, kun rahoituksen kesto on suhteellisesti samaa luokkaa kuin rahoitettavalla pääomalla.
            
         
               (193)
            
            
               Viidenneksi, selvittääkseen herkkyyttään korkotason muutoksille Dexia on toimittanut taulukon, joka esittää sen herkkyyttä 1 prosentin koronmuutokselle maturiteeteittain. Siitä ilmenee, että mikäli kurssikäyrä kasvaa yhdenmukaisesti, Dexia arvioi menettävänsä enintään […] miljoonaa euroa (49). Tämä herkkyystaso vaikuttaa aivan kohtuulliselta ja selittyy osaltaan Dexian periaatteella […], mikä vähentää sen herkkyyttä korkojen vaihtelulle. Komissio panee kuitenkin merkille, että tässä herkkyyslaskennassa ei ole huomioitu konsernin […] miljardin euron lyhytkestoista rahoitusta, mikä viittaa siihen, että Dexia on edelleen suhteellisen herkkä alle vuoden pituisten erääntymisaikojen korkokäyrän liikkeille. Dexia on vahvistanut tämän, koska konserni arvioi tehneensä noin […] miljoonaa euroa voittoa vuonna 2009 pelkästään siksi, että alle vuoden pituisten pankkienvälisten korkojen käyrät ovat jyrkentyneet. Muuntotulojen merkittävän vähenemisen vaikutus näkyy joka tapauksessa Dexian ennusteissa, ja se osoittaa, että konserni jää oletettavasti voitolle lähivuosina.
            
         
               (194)
            
            
               Kuudenneksi, Dexian myytävissä olevien arvopaperien negatiivinen varaus on erittäin suuri huolimatta vuoden 2009 aikana havaitusta kohentumisesta. Tämä negatiivinen AFS-varaus pieneni 12,7 miljardista eurosta 31 päivänä maaliskuuta 2009 aina 7,2 miljardiin euroon 30 päivänä syyskuuta 2009. Kun otetaan huomioon i) Dexian pääomataso (17,1 miljardia euroa Tier 1- pääomaa ja 19,6 miljardia euroa lakisääteisestä pääomaa yhteensä 30 päivänä syyskuuta 2009) ja ii) se, ettei AFS-varausta sisällytetä nykyisellään lakisääteisen pääoman laskentaan, komissio pelkää, että AFS-varauksen sisällyttäminen lakisääteisen pääoman tunnuslukuihin, mistä parhaillaan keskustellaan Baselin pankkivalvontakomiteassa, saattaa Dexian nykyistä huonompaan asemaan. Tältä osin komissio panee merkille seuraavat seikat:
               
                           —
                        
                        
                           Vaikka negatiivinen AFS-varaus sisällytettäisiin kokonaisuudessaan lakisääteisen pääoman laskentaan, Dexia olisi täyttänyt 30 päivänä syyskuuta 2009 lakisääteistä pääomaa koskevat vaatimukset. Tier 1 -pääoman tunnusluku olisi ollut […] ja yhteenlasketun pääoman tunnusluku […].
                        
                     
                           —
                        
                        
                           Tällainen sääntelyn muutos vaikuttaisi moniin muihinkin pankkeihin.
                        
                     
                           —
                        
                        
                           Tällaista sääntelyn muutosta ei jäsenvaltioiden mukaan sovelleta ennen vuotta 2012. Siihen mennessä LPMD-divisioonan salkkua (negatiivinen AFS-varaus johtuu pääasiassa siitä) supistetaan rakenneuudistussuunnitelman mukaisesti 30–40 prosenttia. Tämän pitäisi pienentää negatiivista AFS-varausta muiden tekijöiden pysyessä ennallaan.
                        
                     
         
               (195)
            
            
               Seitsemänneksi, Dexialla on edelleen tiettyjä suhteellisen suuria taseen ulkopuolisia sitoumuksia, vaikka ne ovatkin vähentyneet vuoden 2009 aikana. Nämä on Dexian mukaan kuitenkin otettu huomioon stressitesteissä.
            
         c)   Johdannaisinstrumentteihin liittyvä toiminta
   
   
               (196)
            
            
               Dexian vuoden 2008 lopun taseen analyysista käy ilmi, että johdannaisinstrumenteista koostuvien omaisuuserien markkina-arvo on 55 miljardia euroa ja taseen velkojen arvo 75 miljardia euroa. Tämä merkitsee 20 miljardin euron suuruista merkittävää negatiivista erotusta, joka johtuu pääasiassa korkojohdannaisista. Komissio on verrannut erotusta muiden rahoituslaitosten ilmoittamiin tietoihin. Prosentteina taseesta ja omista varoista ilmoitettuna tämä erotus on paitsi negatiivinen myös erityisen suuri Dexian kohdalla muihin laitoksiin verrattuna.
            
         
               
                  (197)
               
            
            
               Dexia perustelee tätä i) melko järjestelmällisellä politiikalla […], ii) korkojen romahtamisella, iii) omaisuuserien ja velkojen keskimääräisen erääntymisajan suurella erolla, iv) […]. Komissio hyväksyy nämä selitykset mutta huomauttaa kuitenkin, että i) negatiivinen erotus on todellakin hyvin suuri ja ii) että tämä edellyttää Dexialta todennäköisesti merkittäviä ”lisävakuuksia”, mikä voi pienentää keskuspankkien tai pankkienvälisten repomarkkinoiden hyväksymää vakuustasoa. Nämä tarpeet on kuitenkin otettu huomioon stressitesteissä.
            
         d)   Elinkelpoisuutta koskeva päätelmä
   
   
               (198)
            
            
               Komissio päättelee edellä olevasta analyysista, että rakennemuutossuunnitelman avulla voidaan palauttaa Dexian pitkän aikavälin elinkelpoisuus. Tältä osin komissio toteaa niin ikään, että rakenneuudistussuunnitelma antaa Dexialle mahdollisuuden täyttää vastaisuudessa tiukentuvat vakavaraisuusvaatimukset. Toisaalta velkarahoituksen vähennys, joka on seurausta rakenneuudistuksesta, on mahdollisesti käyttöön otettavan velkarahoituksen enimmäismäärän (”velkaantuneisuusasteen”) mukaista. Toisaalta Dexian rahoituslähteiden kohennus ja monipuolistaminen on luottolaitosten maksuvalmiusriskien mittaamista ja valvontaa koskevien uusien standardien mukaista (50).
            
         8.3.3.3   
         Laitoksen oma osallistuminen
      
   
   
               (199)
            
            
               Rakenneuudistuksia koskevan tiedonannon 3 luvun mukaan rakenneuudistussuunnitelman tulee mahdollistaa rakenneuudistuskustannusten oikeudenmukainen jako asianomaisten jäsenvaltioiden ja pankin kesken eli pankki ja sen osakkeenomistajat osallistuvat rakenneuudistuksen kustannuksiin omilla varoillaan niin pitkälti kuin mahdollista. Osallistumalla kustannuksiin pelastamistukea saaneet pankit kantavat riittävän vastuun aikaisemman toimintansa seurauksista ja luovat asianmukaiset kannustimet pankkien tulevaa toimintaa varten.
            
         
               (200)
            
            
               Dexia, sen osakkeenomistajat ja asianomaiset jäsenvaltiot ovat jo osallistuneet rakenneuudistuksensa toteuttamiseen muun muassa pienentämällä aiempien osakkeenomistajien hallussa ollutta pääomaosuutta pankin pääoman korotuksen yhteydessä (Ranskan ja Belgian viranomaiset merkitsivät suoraan 3 miljardia euroa syyskuussa 2008 ilmoitetuista 6,4 miljardista, jolla pääomaa korotettiin).
            
         
               (201)
            
            
               Komissio panee lisäksi merkille, että rakenneuudistuksessa mainittuun osingonjaon keskeytykseen liittyy eräitä epäsuotavia seikkoja:
               
                           —
                        
                        
                           Dexian hallussa 50-prosenttisesti olevat tytäryhtiöt eivät kuulu osingonjaon keskeytyksen piiriin, koska keskeytys koskee ainoastaan sellaisia yhtiöitä, joissa Dexia SA käyttää yksinomaista määräysvaltaa suoraan tai välillisesti (51) ja
                        
                     
                           —
                        
                        
                           rakenneuudistussuunnitelman mukaisesti osingonjaon keskeytys (vuoden 2011 loppuun saakka) sekamuotoisen pääoman Tier 1- tai Tier 2 -instrumenteille ei vaikuta toimenpiteisiin, joihin Dexia on velvollinen osallistumaan ennen 1 päivää helmikuuta 2010 tehtyjen sopimusten nojalla.
                        
                     
         
               (202)
            
            
               Komissio panee niin ikään merkille, että osingonjaon tai korkolipun maksun keskeyttäminen sekamuotoisen pääoman Tier 1- tai Tier 2 -instrumenteille koskee ennen 1 päivää helmikuuta 2010 tehtyjä sopimuksia niiltä osin, kuin Dexia on ollut velvollinen 30 päivänä lokakuuta 2009 annetun päätöksen nojalla (52) neljän kuukauden ajan velvollinen olemaan maksamatta korkolippuja ja olemaan korvaamatta ennakoivasti omien varojen sekamuotoisia instrumentteja (Tier 1 ja Upper Tier 2). Tältä osin komissio huomauttaa, että Dexian sekamuotoisen pääoman instrumenttien volyymi oli 1,4 miljardia euroa 31 päivänä joulukuuta 2008.
            
         
               (203)
            
            
               Jotta varmistetaan, ettei Dexia maksa korkolippua sekamuotoisen omaisuuden (Tier 1 ja Upper Tier 2) instrumenteista rakenneuudistuksia koskevan tiedonannon periaatteiden vastaisesti, komissio on asettanut tämän päätöksensä ehdoksi, että ennen minkään ennen 1 päivää helmikuuta 2010 liikkeeseen lasketun sekamuotoisen pääoman Tier 1 – tai Upper Tier 2 -instrumentin korkolipun maksamista ja enintään kahden viikon ajan ennen korkolipun maksun sijoittajille tiedoksi antamista koskevan määräajan alkamista Dexian on ilmoitettava komissiolle 31 päivään joulukuuta 2011 saakka aikeestaan maksaa kyseinen korkolippu. Sen on lisäksi osoitettava, että maksu i) on pakollinen, ii) sitä ei voida lykätä, iii) maksaminen ei ole harkinnanvaraista ja iv) se ei tapahdu automaattisesti Dexia SA:n tai sen tytäryhtiön missä tahansa muodossa tapahtuvan osingonmaksun seurauksena, lukuun ottamatta DFL:n liikkeeseen laskemaa Tier 1 -emissiota. Komissio varaa itselleen oikeuden vastustaa maksua, jos yksikin edellä luetelluista kumulatiivisista ehdoista jää täyttymättä.
            
         
               (204)
            
            
               Lisäksi komissio panee merkille, että osingonmaksun keskeytys ei koske sellaisen osingon jakamista, joka tapahtuu kokonaisuudessaan uusosakeantina. On kuitenkin huomattava, että jakokelpoisen voiton kertymisen mahdollistama osingonmaksu uusosakeantina ei ole rakenneuudistuksia koskevan tiedonannon vastaista niiltä osin kuin maksu näkyy Dexian tilinpäätöksessä varauksien sisällyttämisenä pääomaan ja osingonjako perustuu viimeksi päättyneen tilikauden voittoon ja Dexian osakkeenomistajien tuomaan pääomaan. Osakeanti ei näin vaikuttaisi Dexian omiin varoihin.
            
         
               (205)
            
            
               Komissio panee lisäksi merkille, että osingonmaksu Dexian osakkeina ei aiheuta minkään Dexian sekamuotoisen pääoman instrumentin (Tier 1 tai Tier 2) korkolipun maksua lukuun ottamatta Dexia Funding Luxembourg SA:n, jäljempänä ’DFL’, vuonna 2006 toteuttamaa emissiota. On kuitenkin tarkennettava, että tämä poikkeus on hyväksytty koko rakenneuudistussuunnitelman osana. Komissio ei yleisesti, kuten johdanto-osan 204 kappaleessa todetaan, vastusta osingonjakoa yksinomaan osakkeina, jos tästä ei aiheudu velvollisuutta maksaa osinkoa tai korkolippu muiden, omiin varoihin luettavien osakelajien perusteella. Tässä nimenomaisessa tapauksessa Dexian velvollisuus maksaa DFL:n annin korkolippu ei muuta komission suhtautumistapaa, koska poikkeus liittyy rakenneuudistussuunnitelmaan ja se koskee yhtä ainoaa emissiota, jonka perusteella maksetaan rajoitettu korkolippu, ja koska Dexia varautuu tuottamaan voittoa rakenneuudistusjaksolla.
            
         
               (206)
            
            
               Lopuksi komissio panee merkille, että tuki on rajoitettu välttämättömään, koska
               
                           a)
                        
                        
                           samalla luovutetaan omaisuuseriä ja tytäryhtiöitä, esimerkkeinä suhteellisen kannattavat Dexia Sabadell, Dexia Banka Slovensko, jäljempänä ’DBS’, ja Deniz Emeklilik (tytäryhtiön DenizBankin vakuutusalalla, pääasiassa Turkin RCB-markkinoilla toimiva tytäryhtiö) ja
                        
                     
                           b)
                        
                        
                           asianomaisten jäsenvaltioiden takauksen muodossa Dexian veloille ja arvoltaan alentuneille omaisuuserille saadusta tuesta maksetaan asianmukainen palkkio (ks. johdanto-osan 158–159 kappale).
                        
                     
         
               (207)
            
            
               Edellä luetellut tekijät kompensoivat ne lukuisat ehdot ja varaukset, joita on liitetty rakenneuudistussuunnitelmassa suunniteltuun osingonjaon keskeyttämiseen ja joihin komissio on suhtautunut kielteisesti. Tämän perusteella komissio katsoo, että Dexia ja sen osakkeenomistajat osallistuvat riittävästi rakenneuudistukseen omilla varoillaan.
            
         8.3.3.4   
         Kilpailun vääristymien korjaamisen tähtäävät toimenpiteet
      
   
   
               (208)
            
            
               Rakenneuudistuksia koskevan tiedonannon 4 luvun mukaan rakenneuudistussuunnitelman avulla on voitava rajoittaa tukien aiheuttamia liiallisia kilpailun vääristymiä eli rakenneuudistussuunnitelmassa on esitettävä rakenteellisia toimenpiteitä (toimintojen luovutuksia ja/tai sopeuttamisia) ja toimintalinjoihin liittyviä suojatoimia. On otettava käyttöön asianmukaisia toimenpiteitä, joilla minimoidaan kilpailun vääristymät ja estetään Dexian eduksi myönnettyjä valtiontukia pitkittämästä liiallisen riskinoton ja kestämättömien liiketoimintamallien aiemmin aiheuttamia kilpailun vääristymiä.
            
         
               (209)
            
            
               Rakenneuudistuksia koskevan tiedonannon 30 kohdan mukaan kilpailun vääristymiä rajoittavien toimenpiteiden luonne ja muoto riippuvat kahdesta tekijästä: ensinnäkin tuen määrästä ja sen myöntämisehdoista ja -olosuhteista ja toiseksi niiden markkinoiden luonteesta, joilla tuensaajapankki jatkaa toimintaansa.
            
         
               (210)
            
            
               Viimeksi mainitun tekijän osalta komissio huomauttaa, että Dexia on suuri toimija paikallisyhteisöjen rahoituksen markkinoilla, jäljempänä ’PWB’, varsinkin Ranskassa, Belgiassa ja Italiassa, ja varsin näkyvä Espanjassa. PWB-markkinat ovat voimakkaasti keskittyneet Belgiassa (53), Ranskassa (54) ja Italiassa (55), ja markkinoille pääsyn esteet ovat korkeat (56).
            
         
               (211)
            
            
               Komissio panee niin ikään merkille, että rakenneuudistussuunnitelma takaa Dexian ryhtyvän tarpeellisiin toimiin paikallisyhteisöjen rahoitusmarkkinoiden avaamiseksi ja saadun tuen niillä aiheuttamien kilpailun vääristymien rajoittamiseksi:
               
                           —
                        
                        
                           PWB-toiminnan toiminta-aluetta supistetaan aluksi Dexian keskeisille markkinoille, rajoittamalla PWB International -toimintojen tuotantoa tai lopettamalla se kokonaan voidaan tehostaa kilpailua tietyillä markkinoilla. Tältä osin Dexia on sitoutunut luovuttamaan Crediopin, Italiassa toimivan paikallisyhteisöjen rahoituksen merkittävän toimijan, ja Dexia Sabadellin, joka toimii Espanjan markkinoilla.
                        
                     
                           —
                        
                        
                           Tämän jälkeen niillä keskeisillä markkinoilla, joilla Dexia jatkaa toimintaansa, rajoitetaan uustuotannon volyymia, jolloin markkinoille pääsee myös uusia toimijoita ja markkinoiden kilpailua tehostetaan (Dexia rajoittaa PWB-toiminnan uustuotannon 12 miljardiin euroon vuonna 2009, 15 miljardiin euroon vuonna 2010 ja 18 miljardiin euroon vuosina 2011–2014, mikä on merkittävä vähennys suhteessa vuonna 2008 toteutuneeseen 34 miljardin euron tasoon).
                        
                     
                           —
                        
                        
                           Lisäksi Dexia on sitoutunut luopumaan enemmistöosuudestaan tytäryhtiössään AdInfossa, joka tarjoaa tietoteknisiä palveluja paikallisyhteisöille Belgiassa. Tämä tytäryhtiö on antanut Dexialle yhteyden lukuisiin julkisiin asiakkaisiin koko Belgian alueella ja mahdollistanut Dexian aseman vahvistamisen Belgian paikallistoimijoiden ensisijaisena pankkina sekä paikallisyhteisöille tarjottuihin rahoituspalveluihin yhteensopivien teknisten ratkaisujen kehittämisen. Tältä osin komissio katsoo, että kyseisen tytäryhtiön luovuttamisen avulla voidaan tehostaa kilpailua Belgian PWB-markkinoilla.
                        
                     
         
               (212)
            
            
               Dexia on niin ikään sitoutunut siihen, että jokaisen PWB-asiakkaille myönnetyn lainan riskikorjattu tuotto (RAROC) jää alle 10 prosentin. Näin varmistetaan, että Dexian tältä asiakaskunnalta perimät palkkiot vastaavat markkinatasoa, eikä Dexia pääse vastaisuudessa nousemaan näillä markkinoilla hallitsevaksi toimijaksi käyttämällä markkinoiden käytäntöjä halvempia hintoja.
            
         
               (213)
            
            
               Vähittäispankkimarkkinoilla Dexia ei ole yhtä näkyvä toimija kuin paikallisyhteisöjen rahoituksessa. Konserni harjoittaa vähittäispankkitoimintaa tytäryhtiöidensä välityksellä pääasiallisesti neljässä maassa: Belgiassa (DBB), Luxemburgissa (Dexia BIL), Slovakiassa (Dexia Banka Slovensko, DBS) ja Turkissa (DenizBank). Talletusten määrällä mitattuna Dexian markkinaosuus on Belgiassa noin [10–15] prosenttia, Luxemburgissa [10–15] prosenttia, Slovakiassa [0–5] prosenttia ja Turkissa [0–5] prosenttia.
            
         
               (214)
            
            
               Koska vähittäispankkimarkkinat eivät ole niin keskittyneet kuin Ranskan, Belgian, Italian ja Espanjan paikallisyhteisöjen rahoitusmarkkinat, kilpailun vääristymien rajoittamiseen tähtäävien toimenpiteiden tarve on niillä pienempi. Erityisesti Belgiassa, jossa Dexialla on vahvin markkinaosuus, se on vasta kolmantena.
            
         
               (215)
            
            
               Komissio panee joka tapauksessa myönteisenä merkille seuraavat toimenpiteet, joihin Dexia on sitoutunut vähittäispankkitoiminnassa:
               
                           —
                        
                        
                           Dexia Banka Slovenskon luovutus,
                        
                     
                           —
                        
                        
                           konserninsisäisen rahoituksen lopettaminen DenizBankille vuoden 2014 loppuun saakka,
                        
                     
                           —
                        
                        
                           asiantuntijapalvelujen ja henkivakuutuksen alalla Ranskassa toimivan Dexia Epargne Pension -yhtiön luovutus,
                        
                     
                           —
                        
                        
                           Ranskassa yksityispankkitoimintaa harjoittavan Crédit du Nordin omistusosuuden luovutus ja
                        
                     
                           —
                        
                        
                           vakuutustoiminnan luovutus Turkissa.
                        
                     
         
               (216)
            
            
               Rakenneuudistussuunnitelma johtaa Dexian koko taseen pienentymiseen 35 prosentilla vuodesta 2008 vuoteen 2014. Tämä supistus johtuu myös LPMD-divisioonaan sijoitettujen toimintojen divestoinnista, Dexian toimintojen keskittämisestä sen perinteisille markkinoille, toimintojen luovuttamisesta ja PWB-uustuotannon rajoittamisesta.
            
         
               (217)
            
            
               Dexialle on asetettu tiettyjä toimintalinjoihin liittyviä suojatoimia: se ei esimerkiksi saa omistaa (30 päivään joulukuuta 2011 saakka) yli viittä prosenttia muiden luottolaitosten tai sijoitusyritysten osakepääomasta (57). Suojatoimen avulla varmistetaan, ettei Dexia periaatteessa ryhdy ostamaan toista luottolaitosta tai sijoitusyritystä käyttääkseen siinä valtaansa yrityskeskittymiä koskevassa lainsäädännössä tarkoitetussa merkityksessä. Tällainen periaate on muun muassa rakenneuudistuksia koskevan tiedonannon 40 kohdan mukainen.
            
         
               (218)
            
            
               Dexian oman osallistumisen ja keskeisten markkinoiden toimenpiteiden suhteen komissio toteaa, että rakenneuudistussuunnitelman kaikki rakenteelliset toimenpiteet riittävät rajoittamaan kiistanalaisten tukien aiheuttamia liiallisia kilpailun vääristymiä.
            
         
               (219)
            
            
               Dexia noudattaa myös G-20-maiden ja asianomaisten kansallisten tahojen määrittelemiä periaatteita Dexian johtokunnan ja hallintoneuvoston ja sen tärkeimpien operatiivisten yksiköiden palkitsemisessa.
            
         8.3.4   TOIMENPITEIDEN VALVONTA
   
               (220)
            
            
               Komissio muistuttaa, että rakenneuudistuksia koskevan tiedonannon 46 kohdassa suositellaan, että asianomaiset jäsenvaltiot toimittavat komissiolle säännöllisesti yksityiskohtaisia kertomuksia. Näin komissio voi tarkistaa, että rakenneuudistussuunnitelmaa toteutetaan annettujen sitoumusten mukaisesti. Komissio saa rakenneuudistuksen seurannasta vastaavan riippumattoman asiantuntijan puolivuotisraportit vuosittain ennen 1 päivää lokakuuta ja 30 päivää huhtikuuta.
            
         IX   PÄÄTELMÄT
   
   
               (221)
            
            
               Komissio toteaa, että Belgia, Ranska ja Luxemburg ovat panneet sääntöjenvastaisesti täytäntöön tukia pääoman korotuksen, takausten ja maksuvalmiustukien muodossa ja rikkoneet SEUT-sopimuksen 108 artiklan 3 kohtaa.
            
         
               (222)
            
            
               Asianomaisten jäsenvaltioiden komissiolle ilmoittamien tietojen ja antamien sitoumusten perusteella komissio hyväksyy Dexian rakenneuudistussuunnitelman ja hätätilanteen tukitoimenpiteiden muuton rakenneuudistustueksi 2 artiklassa säädetyin ehdoin. Komissio katsoo lisäksi, että rakenneuudistussuunnitelmassa vastataan sille jätetyssä kantelussa esitettyihin väitteisiin, tämän kuitenkaan vaikuttamatta kantelijan mahdollisuuteen käyttää laillisia oikeuksiaan sen ajan osalta, jolloin kyseiset tuet eivät olleet sallittuja,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Belgian, Ranskan ja Luxemburgin Dexian hyväksi toteuttamat toimenpiteet, joiden suuruus on 8,4 miljardia euroa pääoman korotuksen ja arvoltaan alentuneiden omaisuuserien hoitoon tarkoitetun tuen osalta sekä [95–135] miljardia euroa takauksen ja maksuvalmiustuen (Liquidity Assistance eli LA) osalta, ovat SEUT-sopimuksen 107 artiklan 1 kohdassa tarkoitettua valtiontukea.
   2.   Kyseinen tuki soveltuu sisämarkkinoille edellyttäen, että 2 artiklassa säädetyt ehdot täytetään.
   2 artikla
   1.   Belgian, Ranskan ja Luxemburgin on noudatettava tämän päätöksen liitteessä I mainittuja sitoumuksia ja ehtoja vahvistetussa määräajassa.
   2.   Ennen kuin ennen 1 päivää helmikuuta 2010 liikkeeseen laskettujen sekamuotoisen pääoman Tier 1 – tai Upper Tier 2 -instrumenttien korkolippu maksetaan ja viimeistään kaksi viikkoa ennen korkolipun maksun sijoittajille tiedoksi antamista koskevan määräajan alkamista Dexian on ilmoitettava komissiolle 31 päivään joulukuuta 2011 saakka aikeestaan maksaa kyseinen korkolippu ja osoitettava, että
   
               i)
            
            
               maksu on pakollinen;
            
         
               ii)
            
            
               sitä ei voida lykätä;
            
         
               iii)
            
            
               maksaminen ei ole harkinnanvaraista ja
            
         
               iv)
            
            
               se ei tapahdu automaattisesti Dexia SA:n tai sen tytäryhtiön missä tahansa muodossa tapahtuvan osingonmaksun seurauksena, lukuun ottamatta DFL:n liikkeeseen laskemaa Tier 1 -emissiota (ISIN-koodi XS0273230572).
            
         Komissio varaa itselleen oikeuden vastustaa maksua, jos yksikin edellä luetelluista kumulatiivisista ehdoista jää täyttymättä.
   3 artikla
   Belgian, Ranskan ja Luxemburgin on ilmoitettava komissiolle kahden kuukauden kuluessa tämän päätöksen tiedoksi antamisesta päätöksen noudattamiseksi toteuttamansa toimenpiteet.
   Belgian, Ranskan ja Luxemburgin on toimitettava puolivuosittain komissiolle rakenneuudistuksen koko voimassaoloajan yksityiskohtainen kertomus rakenneuudistustoimenpiteiden toteuttamisesta 9 päivänä helmikuuta 2010 annettujen sitoumusten (jotka on otettu tämän päätöksen liitteeksi I) mukaisesti. Ensimmäinen kertomus on toimitettava kuuden kuukauden kuluttua tämän päätöksen antamisesta.
   4 artikla
   Tämä päätös on osoitettu Belgian kuningaskunnalle, Ranskan tasavallalle ja Luxemburgin suurherttuakunnalle.
   
      Tehty Brysselissä 26 päivänä helmikuuta 2010.
      
         
            Komission puolesta
         
         Joaquín ALMUNIA
         
            Varapuheenjohtaja
         
      
   
   
      (1)  EUVL C 181, 4.8.2009, s. 42.
   
      (2)  Katso alaviite 1.
   
      (3)  EUVL C 115, 9.5.2008, s. 91.
   
      (4)  Katso alaviite 1.
   
      (5)  Katso alaviite 1.
   
      (6)  EUVL C 305, 16.12.2009, s. 3.
   
      (7)  Luottamuksellinen tieto […].
   
      (8)  Lisätietoja FSA:n toiminnasta ja myynnistä on 13 päivänä maaliskuuta 2009 annetussa komission päätöksessä.
   
      (9)  Viimeisen erääntymispäivän lykkäys koskee niitä joukkovelkakirjoja, jotka on laskettu liikkeeseen 30 päivänä lokakuuta 2009 annetun komission päätöksen jälkeen.
   
      (10)  Ks. http://www.nbb.be/DOC/DQ/warandia/index.htm
   
      (11)  Belgian virallinen lehti 17.10.2008, 2. laitos, s. 55 634 ja sitä seuraavat sivut.
   
      (12)  CES = Closed-end second mortgages / HELOC = Home equity line of credit
   
      (13)  CES = Closed-end second mortgages / HELOC = Home equity line of credit
   
      (14)  […].
   
      (15)  Lyhyen ajan rahoitukseen kuuluvat kaikenlaiset repo-operaatiot (myynti- ja uudelleenostosopimukset keskuspankkien kesken sekä kahden- tai kolmenväliset sopimukset), sijoitustodistukset ja yritystodistukset, talletusmarkkinat, turvatalletukset, keskuspankkien talletukset sekä muu tukkurahoitus.
   
      (16)  Tässä tunnusluvussa tarkoitetaan konsernin veloilla i) pitkän ajan lainakantaa, kaikkia konsernin liikkeeseen laskemia kiinnitystodistuksia ja EMTN-emissioita (taattuja tai takamaattomia pankkien välisille markkinoille tai vähittäispankkiverkoston välityksellä) ja ii) lyhyen ajan lainakantaa, kaikkea konsernin taseeseen sisältyvää lyhytkestoista rahoitusta.
   
      (17)  Taloudellisen pääoman laskennassa käytetään Baselin pankkivalvontakomitean menetelmiä (ks. ”Convergence internationale de la mesure et des normes de fonds propres – Dispositif révisé” (kesäkuu 2006).
   
      (18)  Asianomaiset jäsenvaltiot välittivät komissiolle Dexian 12 päivänä helmikuuta 2010 päivätyn kirjeen, jossa vahvistettiin, etteivät konserniyhtiöt ole laskeneet liikkeeseen sekamuotoiseen toissijaiseen velkaan perustuvaa arvopaperia, jonka ehdoissa olisi määrätty korkolipun maksuvelvoitteesta (”coupon pusher”), vaikka Dexia SA maksaisikin osinkoa osakkeina, lukuun ottamatta Dexia Funding Luxembourg SA:n vuonna 2006 toteuttamaa 500 miljoonan euron emissiota (ISIN-koodi XS0273230572).
   
      (19)  Dexia ei ole velvollinen luovuttamaan omistusosuuttaan Crediopissa liian alhaiseen hintaan (alle […] kertaa kirjanpitoarvo vuosina 2010 ja 2011 ja […] kertaa kirjanpitoarvo vuonna 2012).
   
      (20)  Dexia ei ole velvollinen luovuttamaan DBS:ää liian alhaiseen hintaan (alle […] kertaa sen kirjanpitoarvo vuonna 2010 ja […] kertaa sen kirjanpitoarvo vuonna 2011).
   
      (21)  RAROC vastaa PWB-divisioonan kustannuksia ja RAROCin ja sen komponenttien menetelmät ja laskennat ovat oikein.
   
      (22)  EYVL L 83, 27.3.1999, s. 1.
   
      (23)  EUVL C 195, 19.8.2009, s. 9.
   
      (24)  Komission päätös, annettu 5 päivänä joulukuuta 2007, Northern Rock, asiassa NN 70/07 (EUVL C 43, 16.2.2008) ja lehdistötiedote IP/08/1557, 16 päivänä helmikuuta 2008.
   
      (25)  Komission tiedonanto viite- ja diskonttokorkojen määrittämisessä sovellettavan menetelmän tarkistamisesta (EUVL C 14, 19.1.2008, s. 6).
   
      (26)  EUVL C 72, 26.3.2009, s. 1.
   
      (27)  EUVL C 244, 1.10.2004, s. 2.
   
      (28)  Ks. tältä osin asia C-482/99, Ranska v. komissio, tuomio 16.5.2002 (ns. Stardust-tuomio), Kok. 2002, s. I-4397, 52 ja 58 kohta.
   
      (29)  Ranska v. komissio (edellä mainittu tuomio), 52, 55 ja 56 kohta.
   
      (30)  Edellä mainittu Stardust-tuomio, 56 ja 57 kohta:
   
      
                  ”56.
               
               
                  Myös muiden seikkojen perusteella voi olla mahdollista katsoa, että julkisen yrityksen toteuttama tukitoimenpide johtuu valtiosta; tällaisia seikkoja voivat olla muun muassa julkisen yrityksen integroituminen julkishallinnon rakenteeseen, yrityksen toiminnan luonne, toiminnan harjoittaminen markkinoilla yksityisten toimijoiden kanssa tavanomaisissa kilpailuolosuhteissa, yrityksen oikeudellinen asema, se, sovelletaanko yritykseen julkisoikeutta vai yksityisoikeudellisia yhtiöoikeutta koskevia säännöksiä, viranomaisten harjoittaman yrityksen hallinnointia koskevan ohjauksen määrä tai muu seikka, joka osoittaa konkreettisessa tilanteessa, että viranomaiset ovat osallistuneet toimenpiteestä päättämiseen tai että on epätodennäköistä, että tästä ei ollut kyse, kun otetaan huomioon myös toimenpiteen laajuus, sen sisältö tai sen edellytykset.
               
            
                  57.
               
               
                  Pelkästään se, että julkinen yritys on perustettu yksityisoikeudellisen pääomayhtiön muodossa, ottaen huomioon itsenäinen määräämisvalta, joka yrityksellä tämän johdosta voi olla, ei kuitenkaan riitä sulkemaan pois sitä mahdollisuutta, että tällaisen yhtiön toteuttama tukitoimenpide voi johtua valtiosta (ks. vastaavasti em. asia C-305/89, Italia v. komissio, tuomio 21.3.1991, 13 kohta). Kun kyseessä on valvonta ja kun tähän käytännössä liittyy tosiasiallinen mahdollisuus harjoittaa määräämisvaltaa, ei voida sulkea kokonaan pois mahdollisuutta, että yhtiön toteuttama toimenpide johtuu valtiosta, eikä näin ollen myöskään vaaraa perustamissopimuksen valtiontukia koskevien määräysten kiertämisestä, vaikka julkisen yrityksen oikeudellinen muoto voi sinänsä muiden seikkojen ohella olla merkityksellinen sen osoittamiseksi, onko jossakin konkreettisessa tilanteessa kyseessä valtion osallistuminen.”
               
            
   
      (31)  Ns. Air France-tuomiossa nämä seikat olivat riittäneet perustelemaan CDC:n julkisen sektorin laitokseksi, jonka menettelyjen katsotaan johtuvan valtiosta (ks. mm. asia T-358/94, tuomio 12.12.1996, Air France v. komissio, Kok. 1996, s. II-201D, 58–61 kohta).
   
      (32)  Ks. mm. asiat 67/85, 68/85 ja 70/85, Van der Kooy ym. v. komissio, tuomio 2.2.1988, Kok. 1988 s. 219, 36 kohta.
   
      (33)  Komissio on tarkentanut 17 päivänä syyskuuta 1984 päivätyssä kirjeessään jäsenvaltioille (SG(84) D/11853) ETY-sopimuksen 92 ja 93 artiklan soveltamisesta julkisviranomaisten osallistumiseen yritysten pääomaan, että markkinataloudessa toimivan yksityisen sijoittajan periaatetta sovelletaan ainoastaan tavanomaisissa markkinaedellytyksissä. Yhteisöjen tuomioistuin vahvisti tämän asiassa yhdistetyissä asioissa T-228/99 ja T-233/99, Westdeutsche Landesbank Girozentrale v. komissio, tuomio 6.3.2003 (ns. WestLB-tuomio), Kok. 2003, s. II-435, 267 kohta.
   
      (34)  Ks. asia 234/84, Belgia v. komissio, tuomio 10.7.1986, Kok. 1986, s. 2263, 14 kohta, ns. Meura-tapaus.
   
      (35)  Ks. komission päätökset vuodelta 2005 Saksan ”Landesbankien” pääomarakenteen vahvistamisesta, esim. NN 71/05, HSH Nordbank, ja NN 72/05, Bayern LB, ei julkaistu virallisessa lehdessä. Ks. myös komission päätös asiassa Shetland Shellfish (päätös 2005/336/EY (EUVL L 81, 18.3.2006, s. 36). Komissio torjui Shetlandinsaarten viranomaisten toimittamat kaksi raporttia, jotka koskivat investointipäätöstä ja joihin sisältyi ennakoitu tuloslaskelma, ennakoitu tase ja ennakoitu rahavirtalaskelma vuosiksi 2000, 2001 ja 2002. Yhdistynyt kuningaskunta katsoi, että tutkimukset oli laadittu ennalta ja niiden perustana olivat ”varovaiset ja luotettavat” oletukset. Komissio katsoi kuitenkin, että markkinataloudessa toimiva yksityinen sijoittaja olisi todennut ne riittämättömiksi kyseessä olevista suhteellisen pienistä määristä huolimatta.
   
      (36)  Edellä mainittu West LB-tuomio, 255 kohta.
   
      (37)  EUVL C 270, 25.10.2008, s. 8.
   
      (38)  Ks. myös päätös Northern Rock ja lehdistötiedote IP/08/1557.
   
      (39)  6,376 – (0,150 + 0,350 + 0,288 + 0,376) = 5,212 miljardia euroa.
   
      (40)  EUVL C 14, 19.1.2008, s. 6.
   
      (41)  Takauksella katettujen Dexian velkojen enimmäismäärä ei ole missään vaiheessa ylittänyt 100 miljardin euron rajaa, ei myöskään 9 päivästä lokakuuta 20081 päivään marraskuuta 2009 ulottuvalla jaksolla, jolloin takaussopimuksen mukainen enimmäismäärä oli 150 miljardia euroa. Dexian käyttämien takausten enimmäismäärä oli 95,6 miljardia euroa 27 päivänä toukokuuta 2009.
   
      (42)  Ks. 20 kohta.
   
      (43)  Ks. mm. komission päätös, annettu 15 päivänä joulukuuta 2009, LBBW, valtiontuki C 17/09 (ei vielä julkaistu) ja lehdistötiedote IP/09/1927 15.12.2009.
   
      (44)  Euron vaihtokurssilla 1,2816 USB, joka oli voimassa 30 päivänä tammikuuta 2009.
   
      (45)  Ks. erityisesti komission päätökset valtiontuesta N 574/08, Fortis Bank (EUVL C 38, 17.2.2009, s. 2); NN 42/08, Fortis (EUVL C 80, 3.4.2009, s. 7); NN 57/09, Rescue Aid in favour of Ethias (EUVL C 176, 29.7.2009, s. 1); C 18/09, KBC (EUVL C 216, 10.9.2009, s. 10); päätös, annettu 18 päivänä marraskuuta 2009, C 18/09 KBC (ei vielä julkaistu); N 548/08, Mesures de refinancement en faveur des institutions financières – Ranska (EUVL C 123, 3.6.2009, s. 1); N 251/09, Prolongation du dispositif de refinancement en faveur des institutions financières – Ranska (EUVL C 174, 28.7.2009, s. 2); N 613/08, Dispositif de renforcement des fonds propres – Ranska (EUVL C 106, 8.5.2009, s. 15); N 29/09, Modification du régime de renforcement des fonds propres – Ranska (EUVL C 116, 21.5.2009, s. 5); C 123/09, Modification du dispositif de renforcement des fonds propres – Ranska (EUVL C 123, 3.6.2009, s. 3); N 23/09, Régime temporaire relatif aux aides sous forme de garanties – Ranska (EUVL C 62, 17.3.2009, s. 11); N 128/09, Régime temporaire de garantie en vue du redressement économique – Luxemburg (EUVL C 106, 8.5.2009, s. 9).
   
      (46)  Ks. mm. rakenneuudistuksia koskevan tiedonannon 31 kohta.
   
      (47)  Ks. johdanto-osan 64 kappale.
   
      (48)  Esim. LPMD-divisioonan 31 päivänä joulukuuta 2009 muodostaneista 161,7 miljardin euron omaisuuseristä 97 prosenttia on luokitettu investointiluokkaan (32 prosentilla AAA, 28 prosentilla AA, 25 prosentilla A, 12 prosentilla BBB).
   
      (49)  30 päivänä syyskuuta 2009.
   
      (50)  Ks. mm. Baselin pankkivalvontakomitean asiakirja International framework for liquidity risk measurement, standards and monitoring (Consultative Document), joulukuu 2009.
   
      (51)  Ks. tämän päätöksen liitteessä I oleva 9 kohta.
   
      (52)  Ks. ”State aid: Commission recalls rules concerning Tier 1 and Tier 2 capital transactions for banks subject to a restructuring aid investigation”, MEMO/09/441, 8.10.2009, saatavilla komission Internetsivustolla osoitteessa http://europa.eu/rapid/pressReleasesAction.do?reference=MEMO/09/441&format=HTML&aged=0&language=FR&guiLanguage=fr
   
      (53)  Ks. mm. komission päätös olla vastustamatta ilmoitettua keskittymää asiassa M.2400 (Dexia/Artesia). Tässä päätöksessä komissio toteaa, että Dexia on Belgian markkinoilla erittäin hallitseva toimija, jonka markkinaosuus ”paikallisviranomaisten” rahoituksen kansallisilla markkinoilla on 80–85 prosenttia ja 65–70 prosenttia, jos huomioon otetaan myös muut kuin paikalliset viranomaiset, kuten alueet ja yhteisöt.
   
      (54)  Komission käytettävissä olevien tietojen mukaan Dexia Crédit Localilla on Ranskassa suurin markkinaosuus eli [40–45] prosenttia paikallisyhteisöjen pitkän aikavälin lainakannasta. Sen tärkeimmät kilpailijat ovat säästökassat (Caisses d’épargne, noin 20 prosenttia), Crédit Agricole (noin 15 %), Société Générale ja BNP Paribas.
   
      (55)  Komission käytettävissä olevien tietojen mukaan Italiassa markkinan jakavat 80-prosenttisesti neljä pankkikonsernia, joista Dexia on toisena (noin [20–30] %) Cassa Depositi e Prestitin (”CDP”) jälkeen. Muut kaksi toimijaa ovat Intesa SanPaolo (14 %) ja BNL (10 %).
   
      (56)  Tietyt tekijät näyttävät osoittavan mm. sen, ettei tarjouskilpailuja aina järjestetä avoimesti ja läpinäkyvästi ja että siirtokustannukset ovat varsin korkeat paikallisyhteisöille (mm. siitä syystä, että perinteiset pankkitoimijat tarjoavat yhteisöille kokonaisen palveluvalikoiman, esim. kassanhallintapalvelut, joista rahoitus muodostaa vain yhden osan).
   
      (57)  Ks. tämän päätöksen liitteessä I oleva 2 kohta.
   
      LIITE I
      
         KOMISSIOLLE 9 PÄIVÄNÄ HELMIKUUTA 2010 ILMOITETUT ASIANOMAISTEN JÄSENVALTIOIDEN SITOUMUKSET
      
      
         Toimintamenettelyjä koskevat sitoumukset
      
      
                  1.
               
               
                  Jollei toisin säädetä, alla lueteltuja sitoumuksia sovelletaan 31 päivään joulukuuta 2014 asti, lukuun ottamatta alla olevassa 7 kohdassa mainittua sitoumusta.
               
            
                  2.
               
               
                  Joulukuun 31 päivään 2011 saakka Dexia SA ja sen tytäryhtiöt, jotka ovat sen yksinomaisessa tai jaetussa määräysvallassa, jäljempänä ’Dexia’, eivät saa hankkia yli viittä prosenttia muiden luottolaitosten, (rahoitusvälineiden markkinoista 21 päivänä huhtikuuta 2004 annetussa direktiivissä 2004/39/EY tarkoitettujen) sijoitusyritysten tai vakuutusyritysten osakepääomasta ilman komission hyväksyntää.
                  Edellä mainittu sitoumus ei estä Dexiaa hankkimasta komission ennalta myöntämällä luvalla osakkuuksia siirtämiään osakkuuksia tai toimintoja vastaan luovutus- tai yhdistämisoperaation (sulautuma tai siirto) yhteydessä luovuttamalla omaisuutta tai toimintoja, sikäli kuin Dexia ei saa tällaisessa tilanteessa yksinomaista tai jaettua määräysvaltaa omaisuuden saajana toimivaan tai sulautumisesta syntyvään yhtiöön.
                  Dexia ilmoittaa komissiolle ennalta kaikista hankintasuunnitelmista, myös Dexian jaetusti hallitsemien yritysten suunnittelemista hankkeista.
               
            
                  3.
               
               
                  
                              a)
                           
                           
                              Dexia kieltäytyy lainaamasta PWB-asiakkailleen varoja alle 10 prosentin riskikorjatulla tuotolla (RAROC). RAROC-laskennassa suhteutetaan verojen jälkeinen nettomarginaali taloudelliseen pääomaan. Tässä sitoumuskirjassa
                              
                                          i)
                                       
                                       
                                          bruttomarginaali on asiakkaalta laskutetun marginaalin (joka ilmoitetaan IBOR-viitekoron ylittävinä peruspisteinä) ja Dexian rahoituskulun (joka ilmoitetaan IBOR-viitekoron ylittävinä peruspisteinä), jota edustaa konsernin sisäinen luovutushinta, välinen erotus.
                                       
                                    
                                          ii)
                                       
                                       
                                          konsernin sisäinen luovutushinta kuvastaa Dexian uusrahoituksen arvioitua kustannusta, jossa otetaan huomioon PWB-asiakkaiden lainojen ominaispiirteet (maturiteetti, soveltuvuus jälleenrahoitukseen kiinnitystodistusten avulla jne.).
                                       
                                    
                                          iii)
                                       
                                       
                                          nettomarginaali on bruttomarginaali, josta vähennetään i) kaikenlaiset kulut (yleiskustannukset, palkkakustannukset, käyttökustannukset, poistot jne.) PWB-asiakaslainaustoiminnan kustannusten perusteella arvioituina, ii) tapahtumakohtaisesti lasketun keskimääräisen riskin kustannukset Basel II -menetelmän mukaisesti (pitkän aikavälin keskimääräisen riskin hinta) ja iii) vero. Taloudellisen pääoman laskennassa käytetään Basel II -menetelmää.
                                       
                                    
                        
                              b)
                           
                           
                              Riippumaton asiantuntija nimitetään jäljempänä 17 kohdassa ilmoitettujen yksityiskohtaisten sääntöjen mukaisesti, ja hänen tehtävänsä on tarkistaa kuuden kuukauden välein, että
                              
                                          i)
                                       
                                       
                                          tässä sitoumuskirjassa tarkoitettu RAROC ja sen osat (jälleenrahoituksen kustannukset, yleiskustannukset, palkkakustannukset, toimintakustannukset, poistot, riskin kustannukset, verot jne.) vastaavat PWB-asiakkaille suunnatun antolainaustoiminnan osallistumista konsernin kannattavuuteen;
                                       
                                    
                                          ii)
                                       
                                       
                                          RAROC on laskettu oikein ja
                                       
                                    
                                          iii)
                                       
                                       
                                          menetelmiä on noudatettu.
                                       
                                    
                        
                              c)
                           
                           
                              Riippumaton asiantuntija tarkistaa kuuden kuukauden välein, että 3.a kohdassa tehtyä sitoumusta noudatetaan.
                           
                        
                              d)
                           
                           
                              Riippumattomalla asiantuntijalla on oikeus saada tietoonsa Dexian sisäiset menettelysäännöt, joissa tarkennetaan ja lisätään RAROCin käyttöä (tässä sitoumuskirjassa tarkoitetussa merkityksessä) ja Dexian PWB-asiakkailleen myöntämien lainojen luetteloa ja jokaisen lainan ehtoja.
                           
                        
            
                  4.
               
               
                  Dexia supistaa turkkilaisen tytäryhtiönsä DenizBankin käyttöön annetun rahoituksen määrän nollaan 30 päivään kesäkuuta 2011 mennessä eikä myönnä tälle lainkaan konsernin sisäistä rahoitusta 31 päivään joulukuuta 2014 asti.
               
            
                  5.
               
               
                  Dexia pienentää lyhytkestoisen rahoituksen osuutta taseessaan ja lisää pitkäkestoisen rahoituksen keskimääräistä erääntymisaikaa. Tämän sitoumuksen täyttymistä arvioidaan kokonaisvaltaisesta kolmen kvantitatiivisen indikaattorin avulla. Tässä yhteydessä
                  
                              a)
                           
                           
                              Dexia ylläpitää lyhytkestoisen rahoituksen ja taseen kokonaismäärän tunnuslukua, joka on määritelty tämän päätökseen liitteessä II, 30 prosentista 31 päivänä joulukuuta 2009 enintään 23 prosenttiin 31 päivänä joulukuuta 2010, enintään 20 prosenttiin 31 päivänä joulukuuta 2011, enintään 14 prosenttiin 31 päivänä joulukuuta 2012, enintään 13 prosenttiin 31 päivänä joulukuuta 2013 ja enintään 11 prosenttiin 31 päivänä joulukuuta 2014. Tämän sitoumuksen yhteydessä tunnuslukua seurataan myös vuotuisesta keskiarvosta koko vertailujaksolla.
                           
                        
                              b)
                           
                           
                              Dexia lisää rahoituksensa kestoa ja lyhentää duraation ja gapin kestoa pitämällä tämän asetuksen liitteessä II määriteltyjen konsernin velkojen keskimääräisen keston vähintään alla olevassa taulukossa määritellyllä tasolla:
                              
                                          (vuotta)
                                       
                                    
                                          31.12.2009
                                       
                                       
                                          31.12.2010
                                       
                                       
                                          31.12.2011
                                       
                                       
                                          31.12.2012
                                       
                                       
                                          31.12.2013
                                       
                                       
                                          31.12.2014
                                       
                                    
                                          […]
                                       
                                       
                                          […]
                                       
                                       
                                          […]
                                       
                                       
                                          […]
                                       
                                       
                                          […]
                                       
                                       
                                          […]
                                       
                                    
                        
                              c)
                           
                           
                              Dexia lisää vakaita rahoituslähteitään. Lasketaan tunnusluku, jonka osoittaja on summa, joka saadaan laskemalla yhteen kiinnitystodistusten rahoitusosuus ja RCB- ja PWB-sektorien yritysasiakkaiden talletusten rahoitusosuus, ja nimittäjä Dexian kaikkien omaisuuserien summa. Tämän tunnusluvun, joka oli 36 prosenttia 31 päivänä joulukuuta 2009, on oltava vähintään 40 prosenttia 31 päivänä joulukuuta 2010, vähintään 45 prosenttia 31 päivänä joulukuuta 2011, vähintään 53 prosenttia 31 päivänä joulukuuta 2012, vähintään 55 prosenttia 31 päivänä joulukuuta 2013 ja vähintään 58 prosenttia 31 päivänä joulukuuta 2014.
                           
                        
            
                  6.
               
               
                  Lokakuun 31 päivään 2014 saakka Dexia
                  
                              i)
                           
                           
                              ei hyödynnä mainonnassa asemaansa tiettyihin sitoumuksiin valtiontakauksen saaneena pankkina muille ulkopuolisille kuin ulkopuolisille edunsaajille, eikä
                           
                        
                              ii)
                           
                           
                              käytä takausta pelkässä arbitraasissa.
                           
                        
            
                  7.
               
               
                  Dexia ottaa käyttöön Legacy Portfolio Management Division -nimisen raportointilinjan viimeistään 30 päivänä kesäkuuta 2010. Tähän linjaan kohdennetut omaisuuserät divestoidaan tai luovutetaan jäljempänä 13.n kohdassa mainitun sitoumuksen yhteydessä. Nämä omaisuuserät ovat: i) CSP-/PSP-salkut (joiden arvioitu määrä on noin 134 miljardia euroa 31 päivänä joulukuuta 2009), ii) FP-salkku (jonka arvioitu määrä on noin 10,7 miljardia euroa 31 päivänä joulukuuta 2009) ja iii) non-core PWB loans -salkku (jonka arvioitu määrä on noin 17 miljardia euroa 31 päivänä joulukuuta 2009). Dexian ottama rahoitus, joka kuuluu rahoitustakauksen piiriin, kohdennetaan kokonaisuudessaan tähän linjaan.
               
            
                  8.
               
               
                  Dexia rajoittaa
                  
                              a)
                           
                           
                              erilaisia osinkoja, joita Dexia SA jakaa kantaosakkeiden perusteella, ja
                           
                        
                              b)
                           
                           
                              lainojen harkinnanvaraista takaisinmaksua ennenaikaisesti tai sekamuotoisen pääoman Tier 1 -instrumenttien tai Tier 2 -instrumenttien korkolippujen maksua, jos i) instrumentit on laskenut liikkeeseen Dexian yksinomaiseen määräysvaltaan kuuluva yritys, ii) niiden haltijana on muu henkilö tai oikeushenkilö kuin Dexia SA ja sen tytäryhtiöt ja iii) joiden maksaminen tai käyttö on harkinnanvaraista instrumentteja koskevien sopimuksenvaraisten sääntöjen nojalla,
                              jotta suunnitellun voitonjaon tai maksun jälkeen (ja kantaosakkeiden perusteella maksetun osingon edellyttämät muut pakolliset maksut huomioon ottaen) Dexian Core Tier 1 -tunnusluku (laskettuna IFRS-standardien mukaisesti laaditun konsernin tilinpäätöksen perusteella)
                              
                                          i)
                                       
                                       
                                          on suurempi tai yhtä suuri kuin alla olevassa taulukossa ilmoitetut arvot ja
                                          
                                                      31.12.2009
                                                   
                                                   
                                                      31.12.2010
                                                   
                                                   
                                                      31.12.2011
                                                   
                                                   
                                                      31.12.2012
                                                   
                                                   
                                                      31.12.2013
                                                   
                                                   
                                                      31.12.2014
                                                   
                                                
                                                      10,7 %
                                                   
                                                   
                                                      10,6 %
                                                   
                                                   
                                                      […] %
                                                   
                                                   
                                                      […] %
                                                   
                                                   
                                                      […] %
                                                   
                                                   
                                                      […] %
                                                   
                                                
                                    
                                          ii)
                                       
                                       
                                          on suurempi kuin seuraavien summa:
                                          
                                                      i)
                                                   
                                                   
                                                      12,5 prosenttia Legacy Portfolio Management Division -toiminnan riskipainotetuista omaisuuseristä (risk weighted assets), joka on määritelty yllä olevassa 7 kohdassa, ja
                                                   
                                                
                                                      ii)
                                                   
                                                   
                                                      9,5 prosenttia muiden konsernin toimintojen (”ydindivisioona”) riskipainotetuista omaisuuseristä (risk weighted assets).
                                                   
                                                Edellä mainittu sitoumus
                                          
                                                      i)
                                                   
                                                   
                                                      ei vaikuta (Belgian yhtiölain 617 pykälässä tarkoitettuun) vaatimukseen jakokelpoisesta voitosta Dexian osalta;
                                                   
                                                
                                                      ii)
                                                   
                                                   
                                                      ei vaikuta operaatioihin, joita Dexia on lain nojalla velvollinen suorittamaan sekamuotoisen pääoman Tier 1- tai Tier 2 -instrumenteille, eikä operaatioihin, joita Dexia on velvollinen suorittamaan tällaisille instrumenteille ennen 1 päivää helmikuuta 2010 tehtyjen sopimusten nojalla;
                                                   
                                                
                                                      iii)
                                                   
                                                   
                                                      voidaan joutua tarkistamaan, jos vakavaraisuuspääoman määritelmässä ja Dexiaan sovellettavissa tilinpäätösstandardeissa tapahtuu merkittävä muutos, ja
                                                   
                                                
                                                      iv)
                                                   
                                                   
                                                      koskee kaikkia 31 päivään joulukuuta 2014 saakka tapahtuvaa voitonjakoa.
                                                   
                                                
                                    
                        
            
                  9.
               
               
                  Lisäksi Dexia sitoutuu 31 päivään joulukuuta 2011 saakka, tämän kuitenkaan vaikuttamatta operaatioihin, joita Dexia on velvollinen suorittamaan lain mukaan tai ennen 1 päivää helmikuuta 2010 tehtyjen sopimusten nojalla sekamuotoisen pääoman Tier 1 – tai Tier 2 -instrumenteille,
                  
                              a)
                           
                           
                              olemaan maksamatta sekamuotoisen pääoman Tier 1- tai Tier 2 -instrumenttien korkolippua, sikäli kuin instrumentin ovat muun henkilön tai oikeushenkilön kuin Dexia SA:n ja sen tytäryhtiöiden hallussa ja niiden maksaminen on harkinnanvaraista instrumentteja koskevien sopimuksenvaraisten sääntöjen perusteella;
                           
                        
                              b)
                           
                           
                              olemaan hyväksymättä tai puoltamatta äänestyksessä kaikenlaisen osingon maksamista yrityksestä, jossa Dexia SA:lla on suoraan tai välillisesti yksinomainen määräysvalta (ml. sen 100-prosenttisesti omistamat yritykset), jos maksu aiheuttaisi muiden kuin Dexia SA:n ja sen tytäryhtiöiden hallussa olevien sekamuotoisen pääoman Tier 1 – tai Tier 2 -instrumentteihin liittyvän korkolipun maksuvelvoitteen ja
                           
                        
                              c)
                           
                           
                              olemaan käyttämättä harkinnanvaraista oikeuttaan maksaa ennenaikaisesti edellä olevassa a kohdassa tarkoitettuja sekamuotoisten pääoman Tier 1 – ja Tier 2 -instrumentteja.
                           
                        Dexia SA sitoutuu olemaan jakamatta osinkoa kantaosakkeilleen 31 päivään joulukuuta 2011 saakka. Kielto ei koske osingonjakoa, joka tapahtuu kokonaisuudessaan uusosakeantina, sikäli kuin voitonjaon määrä on i) edellä olevan 8 kohdan mukainen ja ii) pienempi tai yhtä suuri kuin 40 prosenttia Dexia SA:n nettotuloksesta tilivuonna 2009, kun kyse on vuonna 2010 tapahtuvasta voitonjaosta, ja pienempi tai yhtä suuri kuin 40 prosenttia Dexia SA:n nettotuloksesta tilivuonna 2010, kun kyse on vuonna 2011 tapahtuvasta voitonjaosta.
               
            
                  10.
               
               
                  Dexia noudattaa edelleen myös G-20-maiden ja asianomaisten kansallisten tahojen määrittelemiä periaatteita Dexia SA:n johtokunnan ja hallintoneuvoston ja Dexia-konsernin tärkeimpien operatiivisten yksiköiden palkitsemisessa.
               
            
                  11.
               
               
                  Joulukuun 17 päivänä 2009 toimitetun rakenneuudistussuunnitelman mukaisesti Dexia
                  
                              a)
                           
                           
                              supistaa uustuotantopolitiikassaan PWB-uustuotannon 12 miljardiin euroon vuonna 2009, 15 miljardiin euroon vuonna 2010 ja 18 miljardiin euroon vuonna 2014;
                           
                        
                              b)
                           
                           
                              leikkaa käyttökustannuksiaan 15 prosenttia 31 päivään joulukuuta 2012 mennessä;
                           
                        
                              c)
                           
                           
                              varmistaa trading-toiminnassaan, ettei se ota omaan lukuunsa riskejä, jotka eivät ole elinkelpoisuuden palautumistavoitteen mukaisia asiantuntevan salkunhoidon perusteella. Dexia supistaa trading-toimintaansa (alentaa 44 prosenttia vuotuisen keskimääräisen riskin arvoa, joka oli 126 miljardia euroa vuonna 2008) ja lopettaa kaupankäynnin omaan lukuunsa tämän komission päätöksen päiväyksestä lukien;
                           
                        
                              d)
                           
                           
                              luopuu pysyvästi Dexia BIL:n 376 miljoonan euron arvoisten vaihtovelkakirjojen, jotka Luxembourg oli sitoutunut merkitsemään syyskuussa 2008, tuotosta välittömästi komission päätöksen päiväyksestä lukien.
                           
                        
            
         Rahoitustakaus
      
      
                  12.
               
               
                  Dexia käyttää 14 päivänä lokakuuta 2009 päivätyssä sopimuksen täydennyksessä jatkettua rahoitustakausta, jäljempänä ’takaus’, ainoastaan seuraavin edellytyksin:
                  
                              a)
                           
                           
                              Dexia ei voi hyödyntää takausta lainkaan 31 päivästä maaliskuuta 2010 lukien tehdyissä talletussopimuksissa
                           
                        
                              b)
                           
                           
                              Dexia ei voi hyödyntää rahoitustakausta lyhyen ajan (alle vuoden) emissioihin, jotka toteutetaan 31 päivästä toukokuuta 2010 lukien
                           
                        
                              c)
                           
                           
                              Dexia ei voi hyödyntää rahoitustakausta lainkaan 30 päivästä kesäkuuta 2010 lukien tehdyissä tai toteutetuissa emissioissa eikä sopimuksissa
                           
                        
                              d)
                           
                           
                              Taatun lainakannan kokonaismäärä ei saa missään vaiheessa olla yli 100 miljardia euroa
                           
                        
                              e)
                           
                           
                              Takauksen soveltamisaikana Dexia maksaa jäsenvaltioille lisäkorvausta ylittävältä osalta, mikäli seuraavat taatun lainakannan raja-arvot ylittyvät:
                              
                                          Raja-arvo/erä (taattu laina miljardia euroa)
                                       
                                       
                                          [60–70]
                                       
                                       
                                          [70–80]
                                       
                                       
                                          [80–100]
                                       
                                    
                                          Lisäkorvaus ylittävästä osasta (peruspisteinä)
                                       
                                       
                                          + 50
                                       
                                       
                                          + 65
                                       
                                       
                                          + 80
                                       
                                    
                        
            
         Luovutukset ja divestointi
      
      
                  13.
               
               
                  Dexia luovuttaa omaisuuserät, joiden luettelo ja aikataulu ilmoitetaan jäljempänä:
                  
                              a)
                           
                           
                              Italialaisen tytäryhtiön Crediopin 70 prosentin omistusosuudesta luopuminen tai listautuminen pörssiin 31 päivään lokakuuta 2012 mennessä. Pankkien rakenneuudistuksia koskevan tiedonannon 15 kohdan nojalla Dexia ei ole velvollinen luovuttamaan omistustaan Crediopissa liian alhaiseen hintaan (alle […] kertaa sen kirjanpitoarvon vuonna 2010 ja 2011 ja alle […] kertaa sen kirjanpitoarvon vuonna 2012).
                           
                        
                              b)
                           
                           
                              Dexia Insurance Belgium -yhtiön, jäljempänä ’DIB’, ranskalaisen tytäryhtiön Dexia Epargne-Pensionin eli DEP:n luovutus 30 päivään kesäkuuta 2010 mennessä. Tytäryhtiö toimii henkivakuutuksen ja eläkkeiden alalla. Luovutussopimus allekirjoitettiin 9 päivänä joulukuuta 2009, ja myynnin on tarkoitus tapahtua vuoden 2010 alkupuolella.
                           
                        
                              c)
                           
                           
                              Belgialaisille paikallisyhteisöille tietoteknisiä palveluja tarjoavassa AdInfo-tytäryhtiössä olevan Dexian 51 prosentin osuuden luovutus tai listautuminen pörssiin 31 päivään joulukuuta 2010 mennessä.
                           
                        
                              d)
                           
                           
                              Dexian omistusosuuden luovutus SPE:stä 31 päivään joulukuuta 2010 mennessä.
                           
                        
                              e)
                           
                           
                              Dexian 20 prosentin omistusosuuden luovutus Crédit du Nord -pankista. Luovutus tapahtui 11 päivänä joulukuuta 2009 (osakkeiden ja käteisen varsinainen siirto).
                           
                        
                              f)
                           
                           
                              Noin 80 toimiston sulkeminen Belgiassa vuoteen 2010 mennessä uuden konsernirakenteen mukaisesti.
                           
                        
                              g)
                           
                           
                              Seuraavien RCB Internationalin toimintojen lakkauttaminen:
                              
                                          i)
                                       
                                       
                                          Experta Jerseyn luovutus, Dexia PB Jerseyn divestointi, Montevideon PB-toimintojen lakkautus, Singaporen PB-toiminnan kehittämishankkeen lakkautus, kuluttajarahoitushankkeen lakkauttaminen Venäjällä ja Dexia Asset Management (DAM) -yhtiön toiminnan lakkauttaminen Keski- ja Itä-Euroopan maissa, Experta-yhtiön trustitoiminnan luovutus Sveitsissä tapahtuivat vuoden 2009 aikana tai vuoden 2010 alussa;
                                       
                                    
                                          ii)
                                       
                                       
                                          Expertan Bahamalla harjoittaman trustitoiminnan luovutus sekä Dexia BIL:n omaisuudenhoitoalalla ja yksityispankkialalla toimivan ja markkina- ja strukturointitoimintoja harjoittavan tanskalaisen tytäryhtiön luovutus 31 päivään joulukuuta 2011 mennessä.
                                       
                                    
                        
                              h)
                           
                           
                              Slovakialaisessa tytäryhtiössä Dexia Banka Slovenskossa (DBS) olevan Dexian omistusosuuden luovutus tai listautuminen pörssiin 31 päivään lokakuuta 2012 mennessä. Pankkien rakenneuudistuksia koskevan tiedonannon 15 kohdan nojalla Dexia ei ole velvollinen luovuttamaan DBS:ää liian alhaiseen hintaan (alle […] kertaa sen kirjanpitoarvo vuonna 2010 ja […] kertaa sen kirjanpitoarvo vuonna 2011).
                           
                        
                              i)
                           
                           
                              PWB Internationalin seuraavien toimintojen lakkauttaminen ja divestointi:
                              
                                          1.
                                       
                                       
                                          Intia: yksikön luovutus tehty vuonna 2009;
                                       
                                    
                                          2.
                                       
                                       
                                          Sveitsi (Dexia Public Finance Switzerland) ja Ruotsi (Dexia Norden): sulkeminen ja selvitys 31 päivään joulukuuta 2010 mennessä;
                                       
                                    
                                          3.
                                       
                                       
                                          Meksiko, Australia ja Japani: taseen divestointi ja henkilöstömäärän vähennys. Meksikon yksikkö suljettiin vuonna 2009, ja sen omaisuuserät siirrettiin DCL New York -yhtiölle, jossa ne divestoidaan. Japanin ja Australian henkilöstömäärä puolittui vuonna 2009, ja niissä vielä olevat toiminnot divestoidaan.
                                       
                                    
                        
                              j)
                           
                           
                              FSA:n luovutus (toteutettu 1 päivänä heinäkuuta 2009) ja sen jälkeen Dexian osuuksien luovutus Assured Guarantystä (AGO) 31 päivään lokakuuta 2011 mennessä.
                           
                        
                              k)
                           
                           
                              Konsernin 49 prosentin omistusosuuden luovutus Kommunalkredit Austriasta (KA). Luovutus tapahtui vuoden 2008 viimeisellä neljänneksellä.
                           
                        
                              l)
                           
                           
                              DenizBankin vakuutusalalla toimivan tytäryhtiön Deniz Emeklilikin luovutus tai listautuminen pörssiin 31 päivään lokakuuta 2012 mennessä.
                           
                        
                              m)
                           
                           
                              Konsernin 60 prosentin omistusosuuden luovutus Dexia Sabadellista 31 päivään joulukuuta 2013 mennessä.
                           
                        
                              n)
                           
                           
                              Dexian joukkolainasalkun nopeutettu luovutus: [10–20] miljardia euroa vuodessa vuosina 2010 ja 2011, [5–15] miljardista eurosta [10–20] miljardiin euroon vuonna 2012 sekä [0–10]–[5–15] miljardia euroa vuodessa vuosina 2013 ja 2014.
                           
                        
                              o)
                           
                           
                              Joulukuun 17 päivänä 2009 toimitetun rakenneuudistussuunnitelman mukaisesti Standby Bond Purchase Agreements (SBPA) – ja Tender Option Bonds (TOB) (USA/Kanada) -toiminnot divestoidaan.
                           
                        Edellä a–n kohdassa mainittujen luopumissitoumusten katsotaan täyttyneen, kun Dexia ja ostaja ovat tehneet velvoittavan ja lopullisen sopimuksen (eli sopimuksen, jota Dexia ei voi irtisanoa yksipuolisesti maksamatta sopimussakkoa) Dexian kyseisessä yksikössä tai varallisuuserässä olevan koko omistusosuuden luovutuksesta, vaikka toimivaltaisilta valvontaviranomaisilta ei sopimuksen allekirjoitushetkellä vielä olisikaan saatu lupaa tai ilmoitusta siitä, ettei luovutusta vastusteta.
               
            
                  14.
               
               
                  Edellä 13 kohdassa kuvatut omaisuuserien luovutukset sekä Dexian omaisuuden ja velkojen poistot johtavat seuraaviin tuloksiin:
                  
                              a)
                           
                           
                              Komissiolle 17 päivänä joulukuuta 2009 toimitetussa Dexian rakennemuutossuunnitelman täydentävissä toimenpiteissä kuvattujen edellytysten ja kirjanpitokäytänteiden mukaisesti Dexian taseen kokonaismäärä on 31 päivänä joulukuuta 2014 kaikkiaan 35 prosenttia pienempi kuin 31 päivänä joulukuuta 2008. Absoluuttisina arvoina tase pienenee 651 miljardista eurosta 31 päivänä joulukuuta 2008 aina 580 miljardiin euroon 31 päivänä joulukuuta 2009, [510–550] miljardista eurosta 31 päivänä joulukuuta 2010 [485–545] miljardiin euroon 31 päivänä joulukuuta 2011, [425–490] miljardiin euroon 31 päivänä joulukuuta 2012, [405–465] miljardiin euroon 31 päivänä joulukuuta 2013 ja 427 miljardiin euroon 31 päivänä joulukuuta 2014. Kaikkiaan pienennys on 224 miljardia euroa. Näitä määriä on korjattava Dexian taseeseen kirjattujen johdannaisten markkina-arvon kehityksen perusteella, jos kehitys poikkeaa Dexian rakenneuudistussuunnitelmassa kuvatusta kehityksestä eikä ero johdu näiden johdannaistuotteiden nimellismäärän merkittävästä lisäyksestä.
                           
                        
                              b)
                           
                           
                              Ydindivisioonan koko taseeksi tulee [390–410] miljardia euroa 31 päivänä joulukuuta 2010, [385–415] miljardia euroa 31 päivänä joulukuuta 2011, [345–380] miljardia euroa 31 päivänä joulukuuta 2012, [335–365] miljardia euroa 31 päivänä joulukuuta 2013 ja 353 miljardia euroa 31 päivänä joulukuuta 2014. Supistuminen on siis 45 prosentin luokkaa verrattuna konsernin koko taseeseen 31 päivänä joulukuuta 2008. Ydindivisioonan ja Legacy Portfolio Management Division -divisioonan divisioonakohtaisten taseiden vuotuinen kehitys vastaa tämän päätöksen liitteessä II esitettyä kuvausta.
                           
                        
            
         Luovutuksesta vastaava asiamies
      
      
                  15.
               
               
                  
                              a)
                           
                           
                              Mikäli 13 a, c, d, h, l tai m kohdassa mainittua varallisuuserän luovutussitoumusta ei ole noudatettu määräajassa eikä komissio ole hyväksynyt korvaavaa sitoumusta, Ranskan, Belgian ja Luxemburgin viranomaiset antavat komission ennalta hyväksyttäväksi viimeistään kuukauden kuluessa luovutuksen määräajasta yhdestä kolmeen henkilöä käsittävän luettelon, joka on laadittu yhteisymmärryksessä Dexian kanssa ja jonka perusteella nimitetään mainittujen luovutusten toteutuksesta vastaava asiamies tai asiamiehet.
                           
                        
                              b)
                           
                           
                              Luovutuksesta vastaavalla asiamiehellä on oltava vaadittava pätevyys, eikä hän saa olla jäävi tehtävänsä harjoittamisen aikana.
                           
                        
                              c)
                           
                           
                              Komissio voi joko hyväksyä tai hylätä ehdotetun asiamiehen tai asiamiehet. Mikäli komissio hylkää ehdotetun asiamiehen tai asiamiehet, Dexian sekä Belgian, Ranskan ja Luxemburgin viranomaisten on ehdotettava kuukauden kuluessa hylkäämisen tiedoksi antamisesta yhdestä kolmeen uutta ehdokasta, joille on niin ikään pyydettävä päätös komission hyväksymisestä tai hylkäämisestä. Jos komissio hylkää loppujen lopuksi kaikki ehdokkaat, se nimeää itse asiamiehen, joka Dexian on nimitettävä komission ehdottaman tehtävänmäärittelyn pohjalta.
                           
                        
                              d)
                           
                           
                              Ranskan, Belgian ja Luxemburgin viranomaiset sitoutuvat siihen, että Dexia myöntää luovutuksesta vastaavalle asiamiehelle tarpeelliset ja asianmukaiset edustamisvaltuudet
                              
                                          i)
                                       
                                       
                                          edellä a kohdassa mainittujen omaisuuserien luovuttamiseksi (mukaan lukien kaikki tarvittavat valtuudet, joilla varmistetaan luovutuksen toteuttamiseen tarvittavien asiakirjojen laatiminen) ja
                                       
                                    
                                          ii)
                                       
                                       
                                          luovutuksen toteuttamiseksi tarpeellisen tai asianmukaisen toimen tai ilmoituksen tekemiseksi, mukaan lukien neuvonantajien nimeäminen luovutusprosessin ajaksi.
                                       
                                    
                        
                              e)
                           
                           
                              Luovutuksesta vastaava asiamies sisällyttää osto- ja myyntisopimukseen tai -sopimuksiin tavanomaiset ja kohtuulliset määräykset, jotka se katsoo aiheellisiksi myynnin saattamiseksi päätökseen asiamiehen nimityksen mukaisesti. Luovutuksesta vastaava asiamies järjestää myyntiprosessin siten, että luovutus varmasti […].
                           
                        
                              f)
                           
                           
                              Luovutuksesta vastaavan asiamiehen palvelujen kustannukset maksaa Dexia.
                           
                        
            
         Täytäntöönpano
      
      
                  16.
               
               
                  Mikäli Dexian määräysvallassa tapahtuisi muutos, komissio voi päättää, että kaikkia tai osaa yllä olevista sitoumuksista ei enää sovelleta. Komissio ottaa huomioon kehityksen vaikutuksen suunniteltuun pitkän aikavälin elinkelpoisuuteen ja kilpailuun ja käyttää erityisesti periaatetta, jonka mukaan tuensaajan myynti kilpailijalle on sellaisenaan yksi kilpailun mahdollisten vääristymien kompensointikeino.
               
            
                  17.
               
               
                  
                              a)
                           
                           
                              Belgian, Ranskan ja Luxemburgin viranomaiset luovuttavat viimeistään kuukauden kuluessa lopullisen päätöksen antamisesta komission ennalta hyväksyttäväksi yhdestä kolmeen henkeä käsittävän luettelon, joka on laadittu yhteisymmärryksessä Dexian kanssa, riippumattoman, yllä mainittujen sitoumusten yksityiskohtaisen soveltamisen tarkastamisesta vastaavan asiantuntijan (”riippumattoman asiantuntijan”) nimittämistä varten.
                           
                        
                              b)
                           
                           
                              Riippumattomalla asiantuntijalla on oltava vaadittava pätevyys, eikä hän saa olla jäävi tehtävänsä harjoittamisen aikana.
                           
                        
                              c)
                           
                           
                              Komissio voi joko hyväksyä tai hylätä ehdotetun riippumattoman asiantuntijan tai asiantuntijat. Mikäli komissio hylkää ehdotetun riippumattoman asiantuntijan tai asiantuntijat, Dexian sekä Belgian, Ranskan ja Luxemburgin viranomaisten on ehdotettava kuukauden kuluessa hylkäämisen tiedoksi antamisesta yhdestä kolmeen uutta ehdokasta, joille on niin ikään pyydettävä päätös komission hyväksymisestä tai hylkäämisestä.
                           
                        
                              d)
                           
                           
                              Jos komissio hylkää loppujen lopuksi kaikki ehdotetut ehdokkaat, komissio nimeää riippumattoman asiantuntijan itse.
                           
                        
                              e)
                           
                           
                              Riippumattoman asiantuntijan palvelun kustannukset maksaa Dexia.
                           
                        
            
                  18.
               
               
                  
                              a)
                           
                           
                              Komissiolla on jatkuvasti rakenneuudistussuunnitelman voimassaoloaikana rajoittamaton oikeus saada haltuunsa rakenneuudistussuunnitelman hyväksymispäätöksen täytäntöönpanon kannalta tarpeelliset tiedot. Belgian, Ranskan ja Luxemburgin viranomaisten suostumuksella se voi kääntyä suoraan Dexian puoleen saadakseen tarvittavat selvitykset ja tarkennukset. Belgian, Ranskan ja Luxemburgin viranomaiset sekä Dexia osallistuvat kaikin tavoin yhteistyössä komission tai riippumattoman asiantuntijan pyytämiin tarkistuksiin.
                           
                        
                              b)
                           
                           
                              Riippumaton asiantuntija luovuttaa komissiolle puolivuotiskausittain kertomuksen yllä mainittujen sitoumusten toteutumisesta. Kertomukseen sisältyy yksityiskohtainen kuvaus rakenneuudistussuunnitelman toteutuksen edistymisestä: i) taseen supistaminen yllä olevan 14 kohdan mukaisesti; ii) yllä olevan 5 kohdan mukaiset maksuvalmiuden ja rahoituksen suhdeluvut; iii) RAROC-sitoumuksen noudattaminen edellä olevassa 3 kohdassa tarkoitetun puolivuotiskauden aikana; iv) yllä olevassa 13 kohdassa suunnitellut toimintojen luovutukset ja lopetukset, mukaan lukien luovutus- tai sulkemispäivä, omaisuuserien kirjanpitoarvon 31 päivänä joulukuuta 2008, siirtoarvon, toteutuneet arvonnousut tai -alennukset ja yksityiskohtaiset tiedot toimenpiteistä, jotka on vielä toteutettava rakenneuudistussuunnitelman puitteissa. Kertomukseen on sisällyttävä lisäksi (yllä olevassa 3 kohdassa mainitut) kustannustekijät ja RAROC-laskelma, joita sovelletaan kertomuksen luovutusta välittömästi seuraavalla puolivuotiskaudella. Kertomus on luovutettava viimeistään kuukauden kuluessa puolivuotistietojen julkaisun jälkeen ja tilinpäätöksen hyväksymisen jälkeen ja joka tapauksessa ennen kunkin vuoden 1 päivää lokakuuta ja 30 päivää huhtikuuta.
                           
                        
                              c)
                           
                           
                              Jos riippumaton asiantuntija havaitsee ennen joka vuoden 1 päivää lokakuuta esittämässään kertomuksessa riskin, ettei rakenneuudistussuunnitelmassa asetettuja vuositavoitteita saavuteta meneillään olevana vuonna, Belgian, Ranskan ja Luxemburgin viranomaiset esittävät komissiolle kertomuksen luovuttamista seuraavan kuukauden aikana toimenpiteet, joita Dexian kanssa on suunniteltu, jotta tavoitteet saavutetaan asianomaisin keinoin vuoden loppuun mennessä.
                           
                        
                              d)
                           
                           
                              Jos riippumaton asiantuntija toteaa ennen kuin esittää vuosittain 30 päivänä huhtikuuta kertomuksensa, ettei rakenneuudistussuunnitelmassa asetettuja vuositavoitteita ole saavutettu, Belgian, Ranskan ja Luxemburgin viranomaiset esittävät komissiolle kertomuksen luovuttamista seuraavan kuukauden aikana toimenpiteet, joita Dexian kanssa on suunniteltu, jotta tavoitteet saavutetaan asianomaisin keinoin kuluvan vuoden 30 päivään kesäkuuta mennessä.
                           
                        
            
                  19.
               
               
                  Jollei edellä 18 c ja d kohdassa suunniteltuja toimenpiteitä esitetä määräajassa tai jollei tavoitteita saavuteta 30 päivään kesäkuuta mennessä (esitettyjen toimenpiteiden osalta tarvittaessa ennen 30 päivää huhtikuuta jätettävän kertomuksen jälkeen), komissio voi asetuksen (EY) N:o 659/1999 säännösten nojalla aloittaa uudelleen muodollisen tutkintamenettelyn. […]
               
            
         Sitoumusten tarkistaminen
      
      
                  20.
               
               
                  Ranskan, Belgian tai Luxemburgin riittävästi perustellun pyynnön perusteella komissio voi
                  
                              a)
                           
                           
                              antaa Dexialle luvan lykätä yhden tai useamman yllä olevassa 13 kohdassa luetellun omaisuuserän luovutusta;
                           
                        
                              b)
                           
                           
                              antaa Dexialle luvan vaihtaa yhden tai useamman yllä olevassa 13 kohdassa luetellun omaisuuserän luovutuksen sellaisen omaisuuserän luovutukseen, joka edustaa vastaavansuuruista osaa Dexian taseessa tai
                           
                        
                              c)
                           
                           
                              päättää, että yhtä tai useampaa edellä lueteltuja sitoumusta ei sovelleta;
                           
                        
                              d)
                           
                           
                              ottaa huomioon Dexian kyvyn kattaa lyhytaikaisen rahoituksen tarve realisoimalla takaisinostosopimukseen (repo-operaatioon) sopivia varoja, mikäli jompikumpi 5 kohdassa määritellyistä indikaattoreista jää täyttymättä.
                           
                        
            
                  21.
               
               
                  Komissio voi tehdä yllä olevassa kappaleessa mainitun päätöksen, jos se katsoo päätöksen välttämättömäksi esimerkiksi todellisen kilpailun ylläpitämiseksi markkinoilla tai taloudellisen vakauden palauttamiseksi pitkään jatkuvan rahoitus- tai talouskriisin aikana tai jos taloudellisen ympäristön kehitys, muun muassa valuuttakurssien, kirjanpitosääntöjen tai vakavaraisuussääntöjen muutos tätä edellyttää.
               
            
         Kilpailu ja avoimuus paikallisyhteisöjen pankkilainauksessa
      
      
                  22.
               
               
                  Paikallisyhteisöjen pankkilainauksen kilpailun ja avoimuuden lisäämiseksi Ranska sitoutuu valvomaan, että paikallisyhteisöt kehittävät kilpailutuskäytäntöjään hankkiessaan varoja tai pääomaa.
                  Valtio antaa alueellisille yhteisöille asiaa koskevia nimenomaisia suosituksia vuoden 2010 loppuun mennessä sekä pankkirahoituksen että moniosaisten rahoitustuotteiden käytön osalta.
                  Näissä suosituksissa painotetaan, että on alan oman sisäisen taloudellisen edun mukaista toteuttaa kilpailutustoimenpiteitä, ja osoitetaan erilaisia käytännön sääntöjä, joiden mukaan toimenpiteet voidaan toteuttaa. Suositelluissa hyvissä käytännöissä korostetaan määriltään suurimpien lainojen kilpailutuksen julkisuutta.
                  Alueellisten yhteisöjen tuki- ja neuvontapalveluille tiedotetaan erityisesti näistä suosituksista. Mikäli ilmenee, etteivät nämä suositukset riitä takaamaan avoimien ja syrjimättömien pankkirahoituksen tarjouskilpailujen yleistymistä paikallisyhteisöissä vuoteen 2013 mennessä, Ranska sitoutuu antamaan tätä koskevia lainsäädäntöehdotuksia.
               
            
                  23.
               
               
                  Paikallisyhteisöjen pankkilainauksen kilpailun ja avoimuuden lisäämiseksi Belgian hallitus sitoutuu yhteisymmärryksessä alueiden kanssa valvomaan, että hankintaviranomaiset julkaisevat paikallisten julkisviranomaisten rahoitusta koskevat ilmoitukset tehdyistä sopimuksista.
               
            
   
      LIITE II
      1.   Ydindivisioonan ja ei-ydindivisioonan toimintojen taseen kehitys, divisioonien välinen rahoitus mukaan luettuna
      
                  (miljardia euroa)
               
            
                   
               
               
                  2009
               
               
                  2010
               
               
                  2011
               
               
                  2012
               
               
                  2013
               
               
                  2014
               
            
                  Ydinvastaavaa yhteensä
               
               
                  419
               
               
                  [390–410]
               
               
                  [385–415]
               
               
                  [345–380]
               
               
                  [335–365]
               
               
                  353
               
            
                  Ei-ydinvastaavaa yhteensä
               
               
                  162
               
               
                  [120–140]
               
               
                  [100–120]
               
               
                  [80–110]
               
               
                  [70–100]
               
               
                  79
               
            2.   Konsernin konsolidoidun taseen kokonaisarvo
      
                  (miljardia euroa)
               
            
                  31.12.2008
               
               
                  31.12.2009
               
               
                  31.12.2010
               
               
                  31.12.2011
               
               
                  31.12.2012
               
               
                  31.12.2013
               
               
                  31.12.2014
               
            
                  651
               
               
                  580
               
               
                  [510–550]
               
               
                  [485–545]
               
               
                   
               
               
                  [405–465]
               
               
                  427
               
            3.   Sitoumusten 3.a kohdassa tarkoitetun RAROCin määritelmä
      RAROC lasketaan seuraavasta kaavasta:
      
         
      jossa:
      Revenues= tuotot
      EC= taloudellinen pääoma
      EL= odotettu tappio
      Costs= kustannukset, jotka kohdistuvat kyseiseen erikoisalan tapahtumaan
      Taxes= verot
      4.   Sitoumusten 5.a kohdassa tarkoitetun konsernin lyhytkestoisen rahoituksen määritelmä
      Edellä 5.a kohdassa määritelty lyhytkestoinen rahoitus sisältää seuraavat: kaikenlaiset repo-operaatiot (myynti- ja uudelleenostosopimukset keskuspankkien kesken sekä kahden- tai kolmenväliset sopimukset), sijoitustodistukset ja yritystodistukset, talletusmarkkinat, turvatalletukset, keskuspankkien talletukset sekä muun tukkurahoituksen. Tätä kokonaisuutta valvoo konsernin maksuvalmiuden osaamiskeskus, ja kokonaisuuden koostumisesta on laadittu säännöt, jotka ilmoitetaan riippumattomalle asiantuntijalle.
      5.   Sitoumusten 5.b kohdassa tarkoitetun konsernin velan määritelmä
      Konsernin 5.b kohdassa tarkoitettuihin velkoihin sisältyvät seuraavat kannat:
      
                  i)
               
               
                  pitkän ajan lainakanta: kaikkien konsernin liikkeeseen laskemat kiinnitystodistukset ja EMTN-emissiot (taatut, takaamattomat pankkien välisille markkinoille tai vähittäispankkiverkoston välityksellä);
               
            
                  ii)
               
               
                  lyhyen ajan lainakanta: konsernin taseessa mainittu lyhytkestoinen rahoitus.